
 讘讗讬住讜专 讛讘讗 诪讗诇讬讜 讘讗讬住讜专 讛讘讗 注诇 讬讚讬 注爪诪讜 诇讗 讗诪专讬谞谉 讘砖诇诪讗 诇专讬砖 诇拽讬砖 诪砖讜诐 讛讻讬 拽讗 驻讟专 专讘讬 砖诪注讜谉 讚转谞讬讗 专讘讬 砖诪注讜谉 讗讜诪专 讻诇 砖讛讜讗 诇诪讻讜转 讜诇讗 讗诪专讜 讻讝讬转 讗诇讗 诇拽专讘谉 讗诇讗 诇专讘讬 讬讜讞谞谉 诪讗讬 讟注诪讗 讚专讘讬 砖诪注讜谉 讚驻讟专 诪讬讚讬 讛讜讗 讟注诪讗 讗诇讗 诪砖讜诐 讗讬住讜专 讻讜诇诇 专讘讬 砖诪注讜谉 诇讟注诪讬讛 讚诇讬转 诇讬讛 讗讬住讜专 讻讜诇诇 讚转谞讬讗 专讘讬 砖诪注讜谉 讗讜诪专 讛讗讜讻诇 谞讘讬诇讛 讘讬讜讛''讻 驻讟讜专 讘砖诇诪讗 诇专讬砖 诇拽讬砖 诪砖讻讞转 诇讛 讘诇讗讜 讜讛谉 讗诇讗 诇专' 讬讜讞谞谉 讘砖诇诪讗 诇讗讜 诪砖讻讞转 诇讛 讗诇讗 讛谉 讛讬讻讬 诪砖讻讞转 诇讛 讗诇讗 讻讚专讘讗 讚讗诪专 专讘讗 砖讘讜注讛 砖诇讗 讗讜讻诇 讜讗讻诇 注驻专 驻讟讜专 讗诪专 专讘 诪专讬 讗祝 讗谞谉 谞诪讬 转谞讬谞讗 拽讜谞诐 讗砖转讬 谞讛谞讬转 诇讬 讗诐 讗讻诇转讬 讛讬讜诐 讜讗讻诇 谞讘讬诇讜转 讜讟专讬驻讜转 砖拽爪讬诐 讜专诪砖讬诐 讛专讬 讗砖转讜 讗住讜专讛 诇讜 讛讻讬 讛砖转讗 讛转诐 讻讬讜谉 讚诪注讬拽专讗 讗讻诇 讜讛讚专 讗砖转讘注 诇讬讛 

专砖"讬



 讘讗讬住讜专 讛讘讗 诪讗诇讬讜. 讻讙讜谉 讛讗讜讻诇 谞讘讬诇讛 讘讬讜诐 讛讻驻讜专讬诐 讚驻诇讬讙讬 专讘谞谉 讜专讘讬 砖诪注讜谉 讚诪讞讬讬讘讬 诇讬讛 专讘谞谉 讞讟讗转 诪砖讜诐 讬讜讛''讻 讜讗注''讙 讚讛讜讬讗 谞讘讬诇讛 诪拽诪讬 讬讜诐 讛讻驻讜专讬诐 讜讗讬谉 讗讬住讜专 讞诇 注诇 讗讬住讜专 讛讻讗 讞讬讬诇 讚讬讜诐 讛讻驻讜专讬诐 讗讬住讜专 讻讜诇诇 讛讜讗 讚拽讜讚诐 讘讬谉 讛砖诪砖讜转 讛讬讛 讗住讜专 讝讛 讘谞讘讬诇讛 讜诪讜转专 讘砖讞讜讟讛 注诇 诇讬讛 讬讜诐 讛讻驻讜专讬诐 诪讙讜 讚讗讬转住专 讛讗讬 讙讘专讗 讘砖讞讜讟讛 诪砖讜诐 讬讜讛''讻 讗讬转住专 谞诪讬 讘谞讘讬诇讛 诪砖讜诐 讬讜讛''讻 讛讬讬谞讜 讻讜诇诇 讘讗讬住讜专 讛讘讗 诪讗诇讬讜 讚讬讜讛''讻 讘讗 诪讗诇讬讜 讛讜讗: 讗讘诇 讘讗讬住讜专 讛讘讗 诪注爪诪讜. 讻诇讜诪专 注诇 讬讚讬 讗讚诐 注爪诪讜 讻讙讜谉 讗讬住讜专 砖讘讜注讛 讛讘讗 诇讜 注诇 讬讚讬 讚讬讘讜专讜 诇讗 讗诪专讬': 讘砖诇诪讗 诇专''砖 讘谉 诇拽讬砖. 讚诪讜拽讬 诇讛 讘讞爪讬 砖讬注讜专: 诪砖讜诐 讛讻讬 驻讟专 专' 砖诪注讜谉. 讚拽住讘专 讻诇 砖讛讜讗 谞诪讬 诪讜砖讘注 讜注讜诪讚 讛讜讗 讚转谞讬讗 专' 砖诪注讜谉 讗讜诪专 讻诇 砖讛讜讗 诇诪讻讜转: 讗诇讗 诇专' 讬讜讞谞谉. 讚诪讜拽讬 诇讛 诪砖讜诐 讻讜诇诇 讗诪讗讬 驻讟专 专' 砖诪注讜谉: 驻讟讜专. 诪讞讟讗转 讚诇讗 讗转讬 讻专转 讚讬讜讛''讻 讜讞讬讬诇 注诇 讗讬住讜专 谞讘讬诇讛 讗讜 讗讗讬住讜专 讗讘专 诪谉 讛讞讬 讗诐 诇讗 谞转谞讘诇讛 诪讘注专讘 讜讗注''讙 讚讬讜诐 讛讻驻讜专讬诐 讻讜诇诇 讛讜讗: 讘砖诇诪讗 诇专''诇. 讚诪讜拽讬 诇讛 讘讞爪讬 砖讬注讜专 讛讬讬谞讜 讚诪砖讻讞转 诇讛 讘诇讗讜 讜讛谉 讚拽讬讬诪讗 诇谉 (诇拽诪谉 讚祝 讻讛.) 讗讬谉 拽专讘谉 砖讘讜注讛 讘讗 讗诇讗 讗''讻 讗转讛 诪讜爪讗 讘讛 诇讗讜 讜讛谉 讚讻转讬讘 诇讛专注 讗讜 诇讛讬讟讬讘 讚诪砖诪注 讚讘专 讜讞讬诇讜驻讜 讜讛讗讬 诪驻专砖 砖诇讗 讗讜讻诇 讞爪讬 . 砖讬注讜专 谞讘讬诇讛 诪砖讻讞转 诇讛 谞诪讬 讘砖讘讜注讛 砖讗讜讻诇 讞爪讬 砖讬注讜专 谞讘讬诇讛 讚诇讗讜 谞砖讘注 诇讘讟诇 讗转 讛诪爪讜讛 讛讜讗: 讗诇讗 诇专' 讬讜讞谞谉. 讚诪讜拽讬 诇讛 讘砖讬注讜专 砖诇诐 讜诪砖讜诐 讻讜诇诇 讜注诇 讻专讞讱 讘诪驻专砖 谞讘讬诇讜转 讗讜拽讬诪转讛 诪砖讜诐 拽讜砖讬讗 拽诪讬讬转讗 讚专讬砖讗 讜住讬驻讗: 讘砖诇诪讗 砖讘讜注讛 砖诇讗 讗讜讻诇 诪砖讻讞转 讚讞讬讬诇讗 讗注''驻 砖诪讜砖讘注 讜注讜诪讚 诪砖讜诐 讻讜诇诇: 讗诇讗 讛谉. 砖讘讜注讛 砖讗讜讻诇 谞讘讬诇讜转 讜砖讞讜讟讜转 诪讬 诪砖讻讞转 诇讛 讚转讬讞讜诇 讗谞讘讬诇讜转 讜诇讘讟诇 砖讘讜注转 讛专 住讬谞讬: 讛''讙 讗诇讗 讻讚专讘讗. 讜诇讗 讙专住 诪砖讻讞转 诇讛 讻讚专讘讗 讜讛讻讬 驻讬专讜砖讛 诇讗 转砖谞讬 诇注讬诇 拽讜砖讬讗 讚专讬砖讗 讜住讬驻讗 讻讗谉 讘住转诐 讻讗谉 讘诪驻专砖 讗诇讗 讻讜诇讛 讘住转诐 讜讗讜讻诇讬谉 砖讗讬谞谉 专讗讜讬谉 诇讗讻讬诇讛 讚拽转谞讬 专讬砖讗 驻讟讜专 讻讚专讘讗 诪讬驻专砖讗 讻讙讜谉 注驻专 砖讗讬谉 专讗讜讬 诇讗讻讬诇讛 讗讘诇 谞讘讬诇讜转 专讗讜讬讜转 诇讗讻讬诇讛 讛谉 讜讗专讬讛 讛讜讗 讚专讘讬注 注诇讬讬讛讜 讜转讜 诇讗 拽砖讬讗 诪讬讚讬 诇专' 讬讜讞谞谉 讚诪砖讻讞转 诇讛 讘诇讗讜 讜讛谉 讗祝 讘砖讬注讜专 砖诇诐 讚讛讗 诇讗 讗讜讻诇 住转诪讗 拽讗诪专 讗诐 讗讻诇 谞讘讬诇讛 讞讬讬讘 砖讛专讬 讻诇诇 讘住转诪讜 讚讘专讬诐 讛诪讜转专讬诐 讜讛讗住讜专讬诐 讜诪讬转住专讬 讗住讜专讬诐 注诇 讬讚讬 讻讜诇诇 讜讛谉 诪砖讻讞转 诇讛 讚讛讗 讗讜讻诇 住转诐 拽讗诪专 讜诪拽讬讬诐 砖讘讜注转讜 讘讚讘专讬诐 讛诪讜转专讬诐 讜讗诐 诇讗 讗讻诇 讞讬讬讘: 讗祝 讗谞谉 谞诪讬 转谞讬谞讗. 讚讘谞讘讬诇讜转 专讗讜讬讜转 诇讗讻讬诇讛 讞砖讬讘 诇讛讜: 讛专讬 讗砖转讜 讗住讜专讛. 讗诇诪讗 讗讻讬诇讛 讛讬讗: 

转讜住驻讜转



 讘讗讬住讜专 讛讘讗 诪注爪诪讜 诇讗 讗诪专. 讜讗''转 讜讛讗 谞诪讬 讗讬转讗 讘讛讚讬讗 讘诪砖谞讛 讚诪讬讬转讬 诇拽诪谉 讬砖 讗讜讻诇 讗讻讬诇讛 讗讞转 讜讞讬讬讘 注诇讬讛 讚' 讞讟讗讜转 讜讗砖诐 讗讞讚 讜拽讞砖讬讘 诪讜拽讚砖讬谉 讗注''讙 讚讗讬住讜专 讛讘讗 诪注爪诪讜 讛讜讗 讜讻谉 讛讗讜讻诇 讙讬讚 讛谞砖讛 砖诇 注讜诇讛 讘住''驻 讙讬讚 讛谞砖讛 (讞讜诇讬谉 讚祝 拽讗.) 讜讬砖 诇讜诪专 讚讛讻讗 讘讗讬住讜专 讛讘讗 诪注爪诪讜 注诇 注爪诪讜 拽讗诪专 讚诇讗 讗诪专讬谞谉 讗讘诇 诪讜拽讚砖讬谉 砖讗住讜专讬谉 注诇 讻诇 讛注讜诇诐 讗诪专讬' 讜诪''诪 驻专讬讱 诇拽诪谉 砖驻讬专 讜讛专讬 讛拽讚砖 讚讗讬住讜专 讛讘讗 诪注爪诪讜 讚讻讬讜谉 讚诇讗 讗讬讬专讬 转谞讗 讘讗讬住讜专 讛讘讗 诪注爪诪讜 诇讗 讛''诇 诇诪讬谞拽讟 讛拽讚砖 讗注''讙 讚讗住讜专 注诇 讻诇 讛注讜诇诐: 讛讗讜讻诇 谞讘讬诇讛 讘讬讜诐 讛讻驻讜专讬诐 驻讟讜专. 诪转讜讱 驻''讛 诪砖诪注 讚讗讬讬专讬 讗驻讬' 讘谞转谞讘诇讛 讘讬讜讛''讻 讜拽砖讬讗 讚诇诪''讚 住''驻 讙讬讚 讛谞砖讛 (砖诐 讚祝 拽讙.) 讘讛诪讛 讘讞讬讬讛 诇讗讜 诇讗讘专讬诐 注讜诪讚转 讞诇 讗讬住讜专 讬讜讛''讻 诪讞讬讬诐 讜讗驻讬' 诇诪''讚 诇讗讘专讬诐 注讜诪讚转 讻讬 诪转讛 驻拽注 讗讬住讜专 讗讘专 诪谉 讛讞讬 讜讞诇讜 讗讬住讜专 谞讘讬诇讛 讜讗讬住讜专 讬讜讛''讻 讘讘转 讗讞转 讜专''砖 诪讜讚讛 讘讗讬住讜专 讘转 讗讞转 讜诪讬讛讜 讬砖 诇讜诪专 讚讗讬住讜专 讬讜讛''讻 诇讗 讞讬讬诇 诇讗 诪讞讬讬诐 讜诇讗 诇讗讞专 诪讬转讛 诪砖讜诐 讚讗讬转 讘讬讛 讗讬住讜专 注砖讛 砖讗讬谞讛 讝讘讜讞讛 讚讻转讬讘 (讚讘专讬诐 讬讘) 讜讝讘讞转 讜讗讻诇转 诪讛 砖讗转讛 讝讜讘讞 讗转讛 讗讜讻诇 讗讘诇 诪讛 砖讗讬 讗转讛 讝讜讘讞 诇讗 讜诇专讬爪讘''讗 讗讬谉 谞专讗讛 驻讬专讜砖 讝讛 讚讗''讻 诇诪''讚 诇讗讜 诇讗讘专讬诐 注讜诪讚转 讛讬讻讬 诪爪讬 讞讬讬诇 讗讬住讜专 讗讘专 注诇 注砖讛 讚砖讗讬谞讜 讝讘讜讞 讜讘住''驻 讙讬讚 讛谞砖讛 (砖诐) 讚讗诪专 讻讙讜谉 砖谞讟专驻讛 注诐 讬爪讬讗转 专讜讘讛 讚讗讬住讜专 讗讘专 讜讗讬住讜专 讞诇讘 讜讗讬住讜专 讟专讬驻讛 讘讛讚讬 讛讚讚讬 拽讗转讜 讜讛讬讻讬 讞讬讬诇讬 讻讜诇诐 注诇 讗讬住讜专 讚砖讗讬谞讜 讝讘讜讞 讚讗驻讬' 讘诪注讬 讛讗诐 拽讬讬诪讗 讘讗讬住讜专 讝讛 讜诪讛讗讬 讟注诪讗 转拽砖讬 谞诪讬 诇诪''讚 诇讗讘专讬诐 注讜诪讚转 讗讬住讜专 讗讘专 诪谉 讛讞讬 讛讬讻讬 诪砖讻讞转 诇讛 讚诇讗 拽讬讬诪讗 诇讗讘专讬诐 讘诪注讬 讛讗诐 讜讗''讻 讛讬讻讬 讞讬讬诇 注诇 讗讬住讜专 砖讗讬谞讜 讝讘讜讞 讗诇讗 讜讚讗讬 讜讝讘讞转 诇讗 讗转讗 诇讗住讜专 讚讘诇讗讜 讛讻讬 讗住讜专讛 讜拽讬讬诪讗 诪讞讬讬诐 讘讗讬住讜专 讗讘专 诪谉 讛讞讬 讜诇讗讞专 诪讬转讛 讘讗讬住讜专 谞讘讬诇讛 讗诇讗 讘讗 诇讛转讬专 讗转 讛讗住讜专 讜驻讬专砖 诇讱 讚讘砖讞讬讟讛 砖专讬讗 讜诇讗 讘谞讞讬专讛 讗诇讗 讻讚拽讬讬诪讗 拽讬讬诪讗 讻诪讜 (讘讻讜专讜转 讚祝 讟讜.) 转讝讘讞 讜诇讗 讙讬讝讛 讚诇讬转 讘讬讛 注砖讛 讗诇讗 拽讗讬 讘讗讬住讜专 诇讗讜 讛专讗砖讜谉 讜讘谞转谞讘诇讛 诪注专讘 讬讜讛''讻 讚讜拽讗 讗讬讬专讬: 讗诇讗 讛谉 讛讬讻讬 诪砖讻讞转 诇讛. 讚讗驻讬' 注''讬 讻讜诇诇 谞诪讬 诇讗 讗诪专讬' 讚转讬讞讜诇 讛砖讘讜注讛 诇讘讟诇 讛诪爪讜讛 讜拽砖讛 诇专讬爪讘''讗 讚转谞讬 讘讬专讜砖诇诪讬 砖讘讜注讛 砖诇讗 讗讜讻诇 诪爪讛 讜讗讻诇 诪爪讛 讘诇讬诇讬 驻住讞 讞讬讬讘 讗诇诪讗 讚讘讗讬住讜专 讻讜诇诇 讞讬讬诇讗 砖讘讜注讛 诇讘讟诇 讗转 讛诪爪讜讛 讜转讬专抓 讚讛讻讗 讚讜拽讗 诇讗 讞讬讬诇讗 砖讘讜注讛 诪砖讜诐 砖讛讝讻讬专 谞讘讬诇讛 讜谞砖讘注 注诇讬讛 诇讗讜讻诇讛 讗讘诇 讛转诐 讚诇讗 诪讚讻专 驻住讞 讞讬讬诇讗 注诇讬讛 砖讘讜注讛 讜诇驻讬 讝讛 诪砖讻讞转 讛谉 讗驻讬' 讘讚讘专讬诐 讛讗住讜专讬诐 讻砖讗讜诪专 住转诐 砖讗讜讻诇 讜拽砖讬讗 诇驻讬' 讚拽转谞讬 讛转诐 住讬驻讗 砖讘讜注讛 砖诇讗 讗讜讻诇 诪爪讛 讘诇讬诇讬 驻住讞 驻讟讜专 讗诪讗讬 谞拽讟 讘诇讗 讻讜诇诇 讘讻讜诇诇 谞诪讬 砖讗专 诇讬诇讜转 注诐 诇讬诇讬 驻住讞 讻讬讜谉 砖讛讝讻讬专 谞诪讬 诇讬诇讬 驻住讞 驻讟讜专 讜讬''诇 讚讛''谞 讘注讬 诇诪讬诪专 讜诇讗 讞砖 诇诪讬转谞讬 讗诇讗 砖讛讝讻讬专 诇讬诇讬 驻住讞 讜专''讬 诪驻专砖 讚讜讚讗讬 砖讘 讜讗诇 转注砖讛 讻讚讗讬讬专讬 讛讻讗 诇讗 讞讬讬诇讗 讚拽讗诪专 砖讘讜注讛 砖讗讜讻诇 讜诇讗 讗讻诇 讗讘诇 讛转诐 讘谞砖讘注 砖诇讗 诇讗讻讜诇 讜讗讻诇 讚讛讜讬 讘拽讜诐 注砖讛 讜讚讗讬 讞讬讬诇讗: 讗诇讗 讻讚专讘讗 讻讜'. 驻讬' 讘拽讜谞讟' 讚住讜讙讬讗 讚注诇诪讗 讙专住讬谞谉 诪砖讻讞转 诇讛 讻讚专讘讗 讜诪驻专砖 诇讛 讘谞讘讬诇讛 讛诪住专讞转 讜讛拽砖讛 讞讚讗 讚诪住专讞转 诇讗 诪讬拽专讬讗 谞讘讬诇讛 讜讗专''转 讚讗讬谉 讝讜 拽砖讬讗 讚砖驻讬专 诪讬拽专讬 谞讘讬诇讛 诪讚讗讬爪讟专讬讱 拽专讗 诇诪注讜讟讬 诇专''砖 讘砖讬诇讛讬 注''讝 (讚祝 住讞. 讜砖诐) 讚讚专讬砖 讛专讗讜讬讛 诇讙专 拽专讜讬讛 谞讘讬诇讛 讜专''诪 诪讜拽讬 诇讛 讘住专讜讞讛 诪注讬拽专讗 讜注讜讚 讛拽砖讛 讘拽讜谞讟' 讚诪讗讬 讘注讬 诇讗转讜讬讬 讚专讘讗 讛讻讗 讛''诇 诇诪讬诪专 诪砖讻讞转 诇讛 讘谞讘讬诇讛 诪住专讞转 讜讛讗 谞诪讬 讬砖 诇讬讬砖讘 讚讛''驻 讻讚专讘讗 讚砖讬讬讱 诇砖讜谉 讗讻讬诇讛 讗驻讬' 讘诪住专讞转 诪讚拽讗诪专 砖诇讗 讗讜讻诇 住转诐 讜讗讻诇 注驻专 驻讟讜专 讛讗 砖诇讗 讗讜讻诇 注驻专 讜讗讻诇 讞讬讬讘 讗诇诪讗 砖讬讬讱 诇砖讜谉 讗讻讬诇讛 讗驻讬' 讘注驻专 讜讻''砖 讘谞讘讬诇讛 诪住专讞转 讜讟驻讬 讛''诇 诇讗讬转讜讬讬 讘注讬讗 讚专讘讗 砖讘讜注讛 砖诇讗 讗讜讻诇 注驻专 讘讻诪讛 讚诪驻讜专砖 讟驻讬 讗诇讗 专讬砖讗 讚诪讬诇转讗 谞拽讟 讜讛讗 讚拽讗诪专 讗祝 讗谞谉 谞诪讬 转谞讬谞讗 诪讬讬转讬 专讗讬讛 讚砖讬讬讱 诇砖讜谉 讗讻讬诇讛 讙讘讬 谞讘讬诇讛 住专讜讞讛 讚讻诪讛 砖拽爪讬诐 讜专诪砖讬诐 讗讬讻讗 讚诇讗 讞讝讜 诇讗讻讬诇讛 讟驻讬 诪谞讘讬诇讛 住专讜讞讛 讜讛砖转讗 诪讬转讜拽诪讗 砖驻讬专 诪转谞讬' 住讬驻讗 讘诪驻专砖 讻讚讗讜拽讬诪谞讗 讜诪砖讻讞转 诇讛 砖驻讬专 讘诇讗讜 讜讛谉 讜讗''转 讜讻讬讜谉 讚谞讘讬诇讛 住讜专讞转 讛讜讬讗 讘讻诇诇 谞讘讬诇讛 讘诇讗 讻讜诇诇 讚讘专讬诐 讛诪讜转专讬诐 讗转讬 砖驻讬专 讻讬讜谉 讚讗诪专 砖讘讜注讛 砖诇讗 讗讜讻诇 谞讘讬诇讛 诪讙讜 讚讞讬讬诇讗 讗住专讜讞讛 讞讬讬诇讗 谞诪讬 讗砖讗讬谞讛 住专讜讞讛 讜讬''诇 讚诇讗 诪砖诪注 住专讜讞讛 讘讻诇诇 谞讘讬诇讛 讗诇讗 讻砖讻讜诇诇 注诪讛谉 讚讘专讬诐 讛诪讜转专讬诐 讚讙诇讬 讗讚注转讬讛 砖专爪讛 诇讗住讜专 注爪诪讜 讘讚讘专 讛诪讜转专 讗讘诇 拽砖讛 诇专''讬 讚诪讗讬 诪讬讬转讬 专讘 诪专讬 讗祝 讗谞谉 谞诪讬 转谞讬谞讗 讗讚专讘讛 转拽砖讬 诇讬讛 诪讬谞讛 讚讛讗 讗讜拽诪讛 诪转谞讬' 讘诪驻专砖 砖诇讗 讗讜讻诇 谞讘讬诇讛 讚讗讝 讜讚讗讬 讛讜讬讗 诇砖讜谉 讗讻讬诇讛 讜讻谉 谞诪讬 转拽砖讛 诇专讘讗 讚驻讟专 讘谞砖讘注 住转诐 讜讗讻诇 注驻专 讚诇讗 讛讜讬 讘讻诇诇 诇砖讜谉 讗讻讬诇讛 讜爪''诇 讻讚诪砖谞讬 讛砖''住 讚砖讗谞讬 讛转诐 讚讗讞砖讘讬讛 诪注讬拽专讗 讜诇讙讘讬 讛讗 讚讛讜讬 住转诐 讻诪驻专砖 讛讜讛 讬讚注 诪注讬拽专讗 讚讗讛谞讬 讟注诪讗 讚讗讞砖讘讛 讗讘诇 讗讬 讗驻讬' 讻讬 诪驻专砖 诇讗 诪讛谞讬 讘诪讬讚讬 讚诇讗讜 讘专 讗讻讬诇讛 诇讗 住''讚 讚诇讬转讛谞讬 讛讗 讚讗讞砖讘讬讛 砖讬讞砖讘 讻诪讜 讘专 讗讻讬诇讛 讜诪住讬拽 讻讬讜谉 讚讗讞砖讘讬讛 讞砖讬讘 讘专 讗讻讬诇讛 讻讬讜谉 讚讗讻诇 诪注讬拽专讗 讜讛讚专 讗砖转讘注 讜注''拽 诇专''讬 诪讚转谞讬讗 讘转讜住驻转讗 讚砖讘讜注讜转 砖讘讜注讛 砖讗讜讻诇 讜讗讻诇 讗讜讻诇讬谉 讗住讜专讬谉 讻讙讜谉 驻讬讙讜诇 谞讜转专 讜讟诪讗 驻讟讜专 讜专''砖 诪讞讬讬讘 讜讛讬讬谞讜 讘注''讻 讘砖讗讬谞诐 住专讜讞讬诐 诪讚诪讞讬讬讘 专''砖 诇驻讬 砖诇讗 讞诇讛 砖讘讜注讛 注诇讬讬讛讜 注''讬 讻讜诇诇 讗诇诪讗 讗驻讬' 讘讗讬谉 住专讜讞讛 讞诇讛 砖讘讜注讛 诇专讘谞谉 注''讬 讻讜诇诇 讜诇驻''讛 谞诪讬 讚驻讬专砖 讚诪砖讻讞转 讛谉 讘讚讘专讬诐 讛诪讜转专讬诐 拽砖讬讗 讚讗驻讬' 讘讗住讜专讬谉 谞诪讬 诪砖讻讞转 诇讛 讻砖讗讜诪专 住转诐 砖讗讜讻诇 讜讗讬谞讜 诪讝讻讬专 讛讗讬住讜专 讻讚诪砖诪注 讛转诐 讜谞专讗讛 诇专''讬 讚讘拽讜谞讟' 诇讗 驻讬专砖 讗诇讗 诪砖讜诐 专''砖 讚诇讚讬讚讬讛 诇讗 讞讬讬诇讗 砖讘讜注讛 讗讚讘专讬诐 讛讗住讜专讬谉 讗驻讬' 注''讬 讻讜诇诇 讜诪转讜住驻转讗 砖讛讘讗转讬 讬砖 专讗讬讛 诇专讬爪讘''讗 讚讗驻讬' 讘诇讗 拽讜诐 注砖讛 讞讬讬诇 注诇 讬讚讬 讻讜诇诇 讘砖讗讬谉 诪讝讻讬专 讛讗讬住讜专 讜讗''转 诇驻''讛 讗诪讗讬 讗讬爪讟专讬讱 诇诪讬诪专 诇拽诪谉 讘住诪讜讱 砖讘讜注讛 砖诇讗 讗讜讻诇 转讗谞讬诐 讜讞讝专 讜讗诪专 砖讘讜注讛 砖诇讗 讗讜讻诇 转讗谞讬诐 讜注谞讘讬诐 讘讞讝专 讜讗诪专 砖讘讜注讛 砖诇讗 讗讜讻诇 住转诪讗 住讙讬 讜讬''诇 讚讗讬谉 讛讻讬 谞诪讬 讚诇讗讜 讚讜拽讗 谞拽讟 转讗谞讬诐 讜注谞讘讬诐 讗诇讗 讻诇讜诪专 砖讗诪专 砖诇讗 讗讜讻诇 住转诐 讜讻谉 谞''诇 讚讗讬 讚讜拽讗 谞拽讟 转讗谞讬诐 讜注谞讘讬诐 讛讬讻讬 讞讬讬诇讗 砖讘讜注讛 讛讗 诇讬转讗 讘讛谉 讜诇讬讻讗 诇诪讬诪专 讚诇诪诇拽讜转 讗讬讬专讬 讚诇讗 讘注讬谞谉 诇讗讜 讜讛谉 讚诇拽诪谉 讘住''驻 (讚祝 讻讟.) 诪砖诪注 讚诇拽专讘谉 讗讬讬专讬 讙讘讬 讜讗讻诇 转讗谞讬诐 讜讛驻专讬砖 拽专讘谉 讜诪讬讛讜 讬''诇 讚诪砖讻讞转 讛谉 讘转讗谞讬诐 讛砖讜注专讬诐 讗讘诇 讘诇讗 讻讜诇诇 诇讗 讛讜讬 转讗谞讬诐 讛砖讜注专讬诐 讘讻诇诇 转讗谞讬诐 讗诇讗 讛讟讜讘讜转 诇讗讻讜诇: 

专讘讬谞讜 讞谞谞讗诇

讜讝讛讜 讗讬住讜专 讛讘讗 诪讗诇讬讜. 讗讘诇 讗讬住讜专 讛讘讗 诪注爪诪讜. 驻讬' 砖谞砖讘注 讜讻诇诇 讚讘专讬诐 讛诪讜转专讬谉 注诐 讛讗住讜专讬谉 诇讗 诪讞讬讬讘讬谞谉 诇讬讛 讘讻讬 讛讗讬 讙讜讜谞讗. 讜讚讬讬拽 谞诪讬 专讬砖 诇拽讬砖 讚注讬拽专讗 讚诪转谞讬' 讘驻讞讜转 诪讻讝讬转 诪讚驻讟专 讘讛 专' 砖诪注讜谉 诪拽专讘谉 讻讚转谞讬讗 专' 砖诪注讜谉 讗讜诪专 讻诇 砖讛讜讗 诇诪讻讜转 诇讗 讗诪专讜 讻讝讬转 讗诇讗 诇拽专讘谉. 讜专' 讬讜讞谞谉 讚诪讜拽讬诐 诇讛 诇诪转谞讬' 讘讻讜诇诇 讗诪专 诇讱 专' 砖诪注讜谉 讛讬讬谞讜 讟注诪讗 讚驻讟专 讚诇讬转 诇讬讛 讗讬住讜专 讻讜诇诇 讻诇诇. 讚转谞讬讗 专' 砖诪注讜谉 讗讜诪专 讛讗讜讻诇 谞讘诇讛 讘讬讜诐 讛讻驻讜专讬诐 驻讟讜专. 驻讬' 讚诇讗 讗转讬 讗讬住讜专 讬讜讛"讻 讞讬讬诇 讗讗讬住讜专 谞讘诇讛. 讘砖诇诪讗 诇专讬砖 诇拽讬砖 讚诪讜拽讬诐 诇讛 诇诪转谞讬转讬谉 讘驻讞讜转 诪讻讝讬转 讛讬讬谞讜 讚诪砖讻讞转 诇讛 讘讬谉 讗诐 讬砖讘注 砖诇讗 讬讗讻诇 驻讞讜转 诪讻讝讬转 谞讘诇讛 讜讗讻诇讛 讘讬谉 讗诐 讬砖讘注 砖讬讗讻诇 驻讞讜转 诪讻讝讬转 谞讘诇讛 讜讗讻诇讛 讘讬谉 讗诐 讬砖讘注 砖讬讗讻诇 驻讞讜转 诪讻讝讬转 谞讘诇讛 讜诇讗 讗讻诇 讘砖转讬讛谉 讞讬讬讘. (讜诇讗 讗诪专讬谞谉 讚诇讗讜 砖讗讬谉 讘讜 诪注砖讛 讛讜讗). 讚讻讬讜谉 讚讗讬谞讜 诪讜砖讘注 诪讛专 住讬谞讬 讘驻讞讜转 诪讻讝讬转 砖讘讜注讛 讞讬讬诇讗 注诇讬讜. 



讗诇讗 诇专' 讬讜讞谞谉 讘砖诇诪讗 诇讗讜 诪砖讻讞转 诇讛 讗诇讗 讛谉 讛讬讻讬 诪砖讻讞转 诇讛 讜讗诪专讬谞谉 讻讚专讘讗 讚讗诪专 砖讘讜注讛 砖诇讗 讗讜讻诇 讜讗讻诇 注驻专 驻讟讜专. 讛讻讗 讻讙讜谉 砖谞砖讘注 砖讬讗讻诇 谞讘诇讛 讜注驻专 讜诇讗 讗讻诇 诪谞讜 讚讞讬讬诇讗 砖讘讜注讛 讗注驻专 讞讬讬诇讗 谞诪讬 讗谞讘诇讛 驻讬' 讗讬住讜专 诪讜住讬祝 讘讛讚讗 讞转讬讻讛 讻讙讜谉 讞转讬讻讛 砖诇 讛拽讚砖 砖讗住讜专 诇讬砖专讗诇 讟诪讗 讜诪讜转专 诇讬砖专讗诇 讟讛讜专.





专诪讘"谉

讜讚讗诪专讬谞谉 谞诪讬 讻讬 讗诪专讬谞谉 讗讬住讜专 讻讜诇诇 讘讗讬住讜专 讛讘讗 诪讗诇讬讜 讘讗讬住讜专 讛讘讗 诪注爪诪讜 诇讗 讗诪专讬谞谉. 讚讜拽讗 讘讻讜诇诇 讗讘诇 讘诪讜住讬祝 讗驻讬' 讘讘讗 诪注爪诪讜 讗诪专讬谞谉 讚讛讬讬谞讜 讞诇讘 诪谉 讛诪讜拽讚砖讬谉 讜讬砖 诪驻专砖讬诐 讚讜拽讗 砖诇讗 讗住专讛 讗诇讗 注诇 注爪诪讜 讗讘诇 讗住专讛 注诇 讻诇 讛注讜诇诐 讞讗讬诇 讚讻砖讗专 讗讬住讜专讬谉 讛讜讬. 



讛讗讜讻诇 谞讘诇讛 讘讬讜诐 讛讻驻讜专讬诐.  驻讬专砖 专砖"讬 讝"诇 讘讬谉 砖谞转谞讘诇讛 诪注专讘 讬讜讛"讻 讘讬谉 砖谞转谞讘诇讛 讘讬讜诐 讛讻驻讜专讬诐 驻讟讜专 诪讬讜诐 讛讻驻讜专讬诐 讜讻转讘转讬讛 讘驻专拽 注砖专讛 讬讜讞住讬谉 讜讚讬讬拽讬' 诪讬谞讛 讚诇讬转 诇讬讛 诇专讘讬 砖诪注讜谉 讗讬住讜专 讻讜诇诇. 
 讜讬砖 诇讚拽讚拽 讜讛讗 诇讬转 诇讬讛 诇专讘讬 砖诪注讜谉 讗驻讬诇讜 讗讬住讜专 诪讜住讬祝 讻讚讗讬转讗 讘驻专拽 注砖专讛 讬讜讞住讬谉 讜讛讬讻讬 讗诪专转 专' 砖诪注讜谉 诇讬转 诇讬讛 讻讜诇诇 讘砖诇诪讗 砖诪注转讬谉 诇讗 拽砖讬讗 讚讘讛讻讬 住讙讬 诇谉 诇诪驻专拽讛 诇诪转谞讬' 讚讛讻讗 讗诇讗 讘专讬讬转讗 讗诪讗讬 谞拽讟 谞讘诇讛 讘讬讜诐 讛讻驻讜专讬诐 讚讛讜讗 讻讜诇诇 [诇讬转谞讬] 讗驻讬' 诪讜住讬祝. 
[讜讬"诇 谞讘讬诇讛 讘讬讜讛"讻] 讗讬爪讟专讬讱 住讚"讗 诪讚讻转讬讘 转注谞讜 讗转 谞驻砖讜转讬讻诐 讜讻诇 诪诇讗讻讛 讻讜' 讜转谞讬讗 转注谞讜 讜讻诇 诪诇讗讻讛 诪讛 诪诇讗讻讛 砖讞讬讬讘讬谉 注诇讬讛 讘诪拽讜诐 讗讞专 讗祝 注讬谞讜讬 砖讞讬讬' 注诇讬讜 讘诪拽讜诐 讗讞专讗讘讬讗 讛驻讬讙讜诇 讜讛谞讜转专 讜讻讜诇讛 讻讚讗讬转讗 讘驻专拽 讬讜诐 讛讻驻讜专讬诐 诪砖讜诐 讛讻讬 讗讬爪讟专讬讱 专讘讬 砖诪注讜谉 诇讗驻讜拽讬 诪讛讛讜讗 住讘专讗 讜讗诪专 砖讛讗讜讻诇 谞讘诇讛 驻讟讜专 诪讬讜诐 讛讻驻讜专讬诐 讜诇讗 讗诪专讬谞谉 诇讛讻讬 讚讜诪讬讗 讚诪诇讗讻讛 砖讗讬谉 讗讬住讜专 讞诇 注诇 讗讬住讜专. 
 讜专讗讬讛 诇讚讘专 讚讛讻讬 转谞讬 诇讛 讘讬专讜砖诇诪讬 专讘讬 砖诪注讜谉 讗讜诪专 转注谞讜 讗转 谞驻砖讜转讬讻诐 诪谉 讛诪讜转专 诇讻诐 讜诇讗 诪谉 讛讗住讜专 诇讻诐 讻讜' 讜诇讗讜 诇诪讬诪专讗 讚诪讛讻讗 诇讗 拽诪讛 诇讛 诪砖讜诐 讚讚专讬砖 讛讻讬 诪讛 诪诇讗讻讛 砖讘讞讜诇 诪讜转专转 讗祝 注讬谞讜讬 砖讘讞讜诇 诪讜转专 讗讜爪讬讗 谞讘诇讛 砖讘讞讜诇 谞诪讬 讞讬讬讘讬谉 注诇讬讛 讜住讘讬专讗 诇讬讛 讚诇讗 注讚讬祝 讻讜诇诇 诪诪讜住讬祝 讜讛讗 讚讗诪专讬谞谉 讛讻讗 讜诪讗谉 讚驻讟专 讗讬住讜专 诪讜住讬祝 拽讗 诪讬转讜住祝 讗讬住讜专讗 讘讞转讬讻讛 注爪诪讛 讻讜' 诇讗讜 诪讚专讘讬 砖诪注讜谉 讗诇讗 诪诪讗谉 讚讗讬转 诇讬讛 诪讜住讬祝 讜诇讬转 诇讬讛 讻讜诇诇 讚砖诇砖 诪讞诇讜拽讜转 讘讚讘专. 



讘砖诇诪讗 诇讗讜 诪砖讻讞转 诇讛 讗诇讗 讛谉 讛讬讻讬 诪砖讻讞转 诇讛.  诪砖诪注 讛讻讗 讚诇讗 诪讛谞讬 讗讬住讜专 讻讜诇诇 诇讘讟诇 讗转 讛诪爪讜讛 讜讗讬讻讗 诪讗谉 讚拽砖讬讗 诇讬讛 诪讛讛讬讗 讚讙专住讬谞谉 讘讬专讜砖诇诪讬 注诇 讚注转讬讛 讚专讘讬 讬讜讞谞谉 砖讘讜注讛 砖诇讗 讗讜讻诇 诪爪讛 讗住讜专 诇讗讻讜诇 诪爪讛 讘诇讬诇讬 讛驻住讞 讗诇诪讗 砖讘讜注讛 讞诇讛 诇讘讟诇 讗转 讛诪爪讜讛 讘讗讬住讜专 讻讜诇诇 讜专讘讬谞讜 讛讙讚讜诇 讜专讘讬谞讜 讞谞谞讗诇 讝"诇 讻转讘讜 讝讛 讛讬专讜砖诇诪讬 讗诇诪讗 讛讬诇讻转讗 讛讬讗. 
 讜诇讗讜 拽讜砖讬讗 讛讬讗, 讚讻讬 讗诪专讬谞谉 讚讗讬谞讛 讞诇讛 讘讻讜诇诇 讛谞讬 诪讬诇讬 讘诪爪讜转 诇讗 转注砖讛 砖讗讬谉 诪讗讻讬诇讬谉 诇讜 诇讗讚诐 讘讬讚讬诐 讚讘专 讛讗住讜专 诇讜 讜讻讬讜谉 砖讻谉 诪砖注转 砖讘讜注讛 讬爪讗转 诇砖讜讗 讜诇讬转讛 讘讛谉 讗讘诇 讘诪爪讜转 注砖讛 讞诇讛 砖讘讜注讛 讘讻讜诇诇 诇讘讟诇 砖讗讬谉 讗讜诪专讬' 诇讜 诇讗讻讜诇 诪爪讛 讜诪讜讟讘 讬注讘讜专 注诇 讛诪爪讜讛 诪诪讬诇讗 讜诇讗 讬注讘讜专 注诇 讛砖讘讜注讛 讘讬讚讬诐. 
 讗诇讗 讛讗 拽砖讬讗 诇讬 讚转谞谉 转讗诪专 讘砖讘讜注讜转 诪爪讜讛 砖诇讗 注砖讛 讘讛 诇讗讜 讻讛谉 讜讗诪讗讬 讛讗 讗讬转讗 讘讻讜诇诇 讜讚讗诪专讬' 诇拽诪谉 讜讛讗 诇讬转 讘诇讗 讗谞讬讞 讜讗诪讗讬 诇讬转讗 讛讗 讗讬 讗诪专 砖讘讜注讛 砖诇讗 讗谞讬讞 砖讜诐 讚讘专 注诇 专讗砖讬 讞诇讛 注诇讬讜 砖讘讜注讛 讜讗住讜专 诇讛谞讬讞 转驻诇讬谉 注诇 专讗砖讜 讜讻讬讜谉 讚诪砖讻讞转 诇讛 讘讛谉 讚讗住讜专 讗讬转讗 讘诇讗讜 讗讬讻讗 诇诪讬诪专 讛转诐 讗注"讙 讚讗住讜专 诇讛谞讬讞 转驻讬诇讬谉 讗讬 诪谞讞 诇讗 诪讬讞讬讬讘 拽专讘谉 砖讘讜注讛 讘) 讘诇讗讜 讜讛谉 讻谉 谞"诇. 
讜讝讛 讛驻讬' 诇讚注转 诪讬 砖讗讜诪专 讚住转诐 谞诪讬 诪拽专讬 讛谉 诇诪驻专砖 [诇讗讜, 讜讛讗讬] 讜讜讚讗讬 诪拽专讬 谞诪讬 诇讛讘讗 诇砖注讘专 讚诇讗 讗谞讬讞 转驻讬诇讬谉 讚), 讗讘诇 诇讚注转 专砖"讬 讝"诇 <注' 讘讚讬讘讜专 讛讘讗> 诇讗 拽砖讬讗 讚诇讗 诪讬拽专讬 诇讗讜 讛谉 讗讬 诇讗 讗诪专 砖诇讗 讗谞讬讞 转驻诇讬谉 讻砖诐 砖砖谞讬谞讜 诇讗 讛谞讞转讬 转驻诇讬谉. 



 讛"讙 专砖"讬 讝"诇: 讗诇讗 讻讚专讘讗 讚讗诪专 专讘讗 砖讘讜注讛 砖诇讗 讗讜讻诇 讜讗讻诇 注驻专 驻讟讜专.  讜驻讬' 讚讗专讬砖讗 拽讗讬 讚讛讗 讚转谞谉 讜讗讻诇 讗讜讻诇讬谉 砖讗讬谞谉 专讗讜讬讬谉 诇讗讻讬诇讛 诇讗讜 谞讘诇讜转 讜讟专驻讜转 讗诇讗 讻讙讜谉 注驻专 讗讘诇 讗谞讘诇讜转 讜讟专驻讜转 讞讬讬讘 讜诪转谞讬' 讘住转诐 讜讗驻"讛 讞讬讬诇 讗讻诇 诪讬讚讬 讚专讗讜讬 诇讗讻讬诇讛 讻讬讜谉 讚讗讬讛讜 讗诪专 砖诇讗 讗讜讻诇 讜诇讬讻讗 诇诪讬诪专 诇讗 讗住专 谞驻砖讬讛 讗诇讗 讘诪讜转专 诇讜 讚讻讬讜谉 讚诇讗 讗讜讻诇 拽讗诪专 讛讻诇 讘诪砖诪注 讜讻诪驻专砖 讚诪讬 诇讛讗讬 诪讬诇转讗 讜讞讗讬诇 讘讗讬住讜专 讻讜诇诇 讜诪砖讻讞转 诇讛 讘诇讗讜 讜讛谉 砖讗诐 讗诪专 砖讗讜讻诇 讜诇讗 讗讻诇 讞讬讬讘 讜讗诐 专爪讛 诪拽讬讬诐 砖讘讜注转讜 讘诪讜转专 诇讜 讜诇讗 注讜讚 讗诇讗 砖讗诐 讗讻诇 谞讘诇讜转 讜讟专驻讜转 驻讟讜专. 
 讜讗讬讻讗 [讚拽砖讬讗] 诇讬讛 讛讗 讚讗诪专讬谞谉 诇拽诪谉 讘砖诪注转讬谉 砖讘讜注讛 砖诇讗 讗讜讻诇 转讗谞讬诐 讜讞讝专 讜讗诪专 砖讘讜注讛 砖诇讗 讗讜讻诇 转讗谞讬诐 讜注谞讘讬诐 诪讬讙讜 讚讞讬讬诇讗 讗转讗谞讬诐 讞讬讬诇讗 谞诪讬 讗注谞讘讬诐 讜讻谉 谞诪讬 讗诪专讬谞谉 讙讘讬 转诪专讬诐 讜讞诇讘 讘诪驻专砖 讜讛讗 诇讬转讗 讘讛谉. 
 讜讗讬讻讗 诇诪讬诪专 砖讗谞讬 讛转诐 讚讗讬转讬讛 讘砖诐 讞诇讘 讘注讜诇诐 讚诪砖讻讞转 讞诇讘 诪讜转专 讻讙讜谉 讘讞诇讘 砖讘转讜讱 讛讻诇讬讜转 讚砖专讬 讚砖注诇 砖转讬 讛讻诇讬讜转 讗诪专 专讞诪谞讗 讜诇讗 讘转讜讱 讛讻诇讬讜转 讗讬 谞诪讬 砖讘转讜讱 讛讻住诇讬诐 讗讬 谞诪讬 砖注诇 讛拽讘讛 讜讻专' 讬砖诪注讗诇 讚讗诪专 讻讛谞讬诐 谞讛讙讜 讘讜 讛讬转专 讗讬 谞诪讬 砖注诇 讙讘讬 讛讚驻谞讜转 砖讛讜讗 拽专讜讬 讞诇讘 讘诇砖讜谉 讘谞讬 讗讚诐 讜讛讜讗 诪讜转专 讛讬诇讻讱 讗讬转讬讛 讘讛谉 讘砖诐 讞诇讘 讜讻谉 谞诪讬 讙讘讬 转讗谞讬诐 讗注"讙 讚讗诪专 诪注讬拽专讗 砖讘讜注讛 砖诇讗 讗讜讻诇 转讗谞讬诐 诪砖讻讞转 诇讛 讘讛谉 讘砖诐 转讗谞讬' 讘注讜诇诐 讚讗讬讻讗 转讗谞讬诐 砖讬砖 诇讛诐 砖诐 诇讜讜讬 讜讗讬谞谉 拽专讜讬讜转 转讗谞讬诐 住转诐 讘诇砖讜谉 讘谞讬 讗讚诐 讜诪砖讻讞转 诇讛 讘讛谉, 讻讱 砖诪注转讬 讘砖诐 专讘讬谞讜 转诐 讝"诇. 
 讜讙讘讬 转讗谞讬诐 讗讬驻砖专 诇讜诪专 讚讻讬讜谉 讚诪转讞诇讛 诇讗 谞讗住专讜注诇讬讜 讗诇讗 诪砖讜诐 砖讘讜注讛 诪砖讻讞转 诇讛 讘讛谉 砖讗讬驻砖专 诇讬砖讗诇 注诇 砖讘讜注转讜 讛专讗砖讜谞讛 讛讬诇讻讱 注诇讬讜 讞诇讛 讘砖谞讬讬讛 讘诇讗讜. 
 讜诇讛讗讬 驻讬专讜砖讗 讝) 讛讗 讚转谞谉 转讗诪专 讘砖讘讜注讜转 诪爪讜讛 砖诇讗 注砖讛 讘讛 诇讗讜 讻讛谉 讘讻诇 注谞讬谉 砖诇 诪爪讜讛 拽讗诪专 讘讬谉 讘注砖讛 讘讬谉 讘诇讗 转注砖讛 砖讗诐 谞砖讘注 诇拽讬讬诐 讗转 讛诪爪讜转 诇讗 转注砖讛 砖讘讜注讛 砖诇讗 讗讜讻诇 谞讘诇讜转 讞讬讬讘 讻讚讘专讬 专' 讬讛讜讚讛 讘"讘 讜诇讚讘专讬 讞讻诪讬诐 驻讟讜专 诪砖讜诐 讚诇讬转讬讛 讘讗讜讻诇 谞讘诇讜转 砖讗驻讬' 谞砖讘注 砖讗讜讻诇 住转诐 讗注驻"讬 砖讗诐 讗讻诇 谞讘诇讜转 驻讟讜专 讻讬讜谉 砖讗讬谉 诪讜转专 诇讗讻诇讜 讻讚讬 诇拽讬讬诐 砖讘讜注转讜 诇讗 讘驻讜专讟 讜诇讗 讘讻讜诇诇 诇讗 诪讬拽专讬 讛谉 讗诇讗 砖讘讬专讜砖诇' 诪砖诪注 讚专讘讬 讬讛讜讚讛 讘"讘 讘诪爪讜转 注砖讛 讘诇讞讜讚 讛讬讗 讜讚讬讬拽 诇讛 诪讚拽转谞讬 住讬驻讗 转讗诪专 讘砖讘讜注讜转 诪爪讜讛 砖诇讗 注砖讛 讘讛 诇讗讜 讻讛谉 讻诇讜诪专 讚讘诇讗讜 驻讟讜专 讜讘讛谉 讗转讛 诪讞讬讬讘讜 讚讛讬讬谞讜 讗注砖讛 住讜讻讛 讗谞讬讞 转驻诇讬谉 讜诇讗 拽转谞讬 谞诪讬 砖诇讗 注砖讛 讘讛 讛谉 讻诇讗讜 讗诪爪讜转 诇讗 转注砖讛 讚讘讛谉 驻讟讜专 讚讛讬讬谞讜 讗讜讻诇 谞讘诇讜转 讜讘诇讗讜 讞讬讬讘 讻讚讘专讬 专讘讬 讬讛讜讚讛 讘谉 讘转讬专讗 诪讻诇 诪拽讜诐 诇讬砖谞讗 讚讙诪' 诇讗 讚讬拽讗 诇讛讗讬 驻讬专讜砖讗 讚诇讗 诪砖诪注 诇讗讛讚讜专讬 转讬专讜爪讗 讗专讬砖讗 讚诪转谞讬'. 
 讜讛专讘 讛诇讜讬 专' 讬讛讜住祝 讝"诇 诇讗 讙专讬住 "讗诇讗", 讜讛讻讬 谞诪讬 讗讬转讗 讘谞讜住讞讬 注转讬拽讬 讜讘驻讬' 专讘讬谞讜 讞谞谞讗诇 讝"诇 诪砖讻讞转 诇讛 讻讚专讘讗 讚讗诪专 砖讘讜注讛 砖讗讜讻诇 讜讗讻诇 注驻专 驻讟讜专 讜讛讻讬 驻讬专讜砖讗 诪转谞讬' 讻讚驻专拽讬' 专讬砖讗 讘住转诐 讜诪砖讜诐 讛讻讬 诇讗 讞讬讬诇讗 注诇讛 砖讘讜注讛 讚诪住转诪讗 讻讬 讗砖转讘注 讗讛讬转专讗 讗砖转讘注 讜诇讗 讗讗讬住讜专讗 讜住讬驻讗 讘诪驻专砖. 讜讗"转 讛讬讻讬 诪砖讻讞转 诇讛 讘讛谉 诪砖讻讞转 诇讛 讻讚专讘讗 讚讗诪专 砖讘讜注讛 砖讗讜讻诇 讜讗讻诇 注驻专 驻讟讜专 讚讗讞砖讘讛 讗讻讬诇讛 诇诪讬驻讟专 诪砖讘讜注转讜 讛讻讗 谞诪讬 讗诐 讗诪专 砖讘讜注讛 砖讗讜讻诇 讗讬 讗讻讬诇 谞讘诇讜转 讜讟专驻讜转 讘讚讬注讘讚 驻讟讜专 讚拽讬讬诪讗 诇砖讘讜注转讬讛 讜讛讬讬谞讜 讛谉 (讜诪讻讜诇诇 诇谞砖讘注) [讜讘讬谉 讘讻讜诇诇 讘讬谉 讘谞砖讘注] 住转诐 讛讜讬 诇讗讜 讜讛谉 讚转专讜讬讬讛讜 讻讜诇诇 讛讜讜 讜讻讬 讗诪专 (砖诇讗 讗讜讻诇) [砖讗讜讻诇] 住转诐 讗注"讙 讚诇讗 讗诪专讬谞谉 诇讬讛 拽讜诐 讗讻讜诇 谞讘诇讜转 讻讬讜谉 讚讻讬 讗讻讬诇 诪讬驻讟专 讘讛讜 诪拽专讘谉 砖讘讜注讛 讻讬 诇讗 讗讻讬诇 讗讬砖转讻讞 讚讗讬谞讛讜 谞诪讬 诪讬讞讬讬讘讬 诇讬讛 拽专讘谉 砖讘讜注讛, 讛讬诇讻讱 讛讬讬谞讜 讛谉. 
 讜诇讛讗讬 驻讬专讜砖讗 诪转谞讬' 讘驻讜专讟 讛讜讗 讜爪"注. 讜讗祝 讗谞谉 谞诪讬 转谞讬谞讗 讚诪讬 砖讗讻诇 谞讘诇讜转 讜讟专驻讜转 讘讚讬注讘讚 讗讻讬诇讛 讛谉 讛讜讗讬诇 讜讻讘专 讗讻诇谉 讜讗诐 讗诪专 讗讞专 讻讱 砖诇讗 讗讻诇转讬 住转诐 讞讬讬讘 讚讗讻讬诇讛 诪讬拽专讬讗 讛讻讬 谞诪讬 讻讬 讗诪专 砖讗讜讻诇 住转诐 讜讗讻诇 谞讘诇讜转 讜讟专驻讜转 讞讬讬讘. 
 砖谞讬谞讜 讘转讜住驻转讗 (讘,讗) 砖讘讜注讛 砖诇讗 讗讜讻诇 讜讗讻诇 讗讜讻诇讬谉 讗住讜专讬谉 驻讙讜诇 讜谞讜转专 讜讟诪讗 砖讘讜注讛 砖诇讗 讗砖转讛 讜砖转讛 诪砖拽讬谉 讗住讜专讬谉 讬讬谉 砖诇 注专诇讛 讜砖诇 讻诇讗讬 讛讻专诐 讞讬讬讘 讜专讘讬 砖诪注讜谉 驻讜讟专 砖讘讜注讛 砖讗讜讻诇 讜讗讻诇 讗讜讻诇讬谉 讗住讜专讬谉 驻讙讜诇 讜谞讜转专 讜讟诪讗 砖讘讜注讛 砖讗砖转讛 讜砖转讛 诪砖拽讬谉 讗住讜专讬谉 讬讬谉 砖诇 注专诇讛 讜砖诇 讻诇讗讬 讛讻专诐 驻讟讜专 讜专' 砖诪注讜谉 诪讞讬讬讘 讻讜' 诇讚注转 专砖"讬 讝"诇 专讬砖讗 讜住讬驻讗 讘住转诐 讜诇驻讬 讛专讘 专' 讬讛讜住祝 讛诇讜讬 讝"诇 专讬砖讗 讘诪驻专砖 讜住讬驻讗 讘住转诐 讻讚讗讜拽讬诪谞讗 诇诪转谞讬'.





专砖讘"讗

讛"讙 专砖"讬 讝"诇: 讗诇讗 讘讚专讘讗 讚讗诪专 专讘讗 砖讘讜注讛 砖诇讗 讗讜讻诇 讜讗讻诇 注驻专 驻讟讜专. 讜驻讬专讜砖讜 讚讛砖转讗 讛讚专 讘讬讛 诪诪讗讬 讚讗讜拽讬 专讬砖讗 讘住转诐 讜住讬驻讗 讘诪驻专砖, 讜讗讜拽诪' 讛砖转讗 讻讜诇讛 讘住转诐, 砖讛讗讜诪专 住转诐 砖诇讗 讗讜讻诇 讻诇诇 讘砖讘讜注转讜 讻诇 诪讬讚讬 讚诪讬讻诇, 讜讛讬诇讻讱 讻讜诇诇 讛讜讗 讜讗讬住讜专 讞诇 注诇 讗讬住讜专 讘讻讜诇诇 讛讜讗 讝讛, 讜谞讗住专 讘讬谉 讘砖讞讜讟讜转 讘讬谉 讘谞讘诇讜转, 讜诇驻讬讻讱 讻砖讗讻诇 谞讘诇讜转 讞讬讬讘, 讜专讬砖讗 讚拽转谞讬 驻讟讜专 诇讗讜 讘讗讜讻诇 谞讘诇讜转, 讗诇讗 讘砖讗讻诇 诪讬讚讬 讚讗讬谞讜 专讗讜讬 诇讗讻讬诇转 讗讚诐 讻注驻专 讘注诇诪讗 讚诇讗 讞讝讬 诇诪讬讻诇, 讜讛讬谞讜 讚拽转谞讬 讜讗讻诇 讗讜讻诇讬谉 砖讗讬谞谉 专讗讜讬讬谉 诇讗讻讬诇讛 讻诇讜诪专 诇讗讻讬诇转 砖讜诐 讗讚诐, 讚讗祝 注诇 讙讘 讚讗诪专 住转诐 砖诇讗 讗讜讻诇, 讗讬谞讜 讻讜诇诇 讗诇讗 讚讘专讬诐 砖专讗讜讬讬谉 诇讗讻讬诇转 讗讚诐 讘讬谉 诪讜转专讬诐 讜讘讬谉 讗住讜专讬诐 讜讻诇 砖讗讬谞讜 专讗讜讬 诇讗讻讬诇转 讗讚诐 诇讗 谞讻谞住 讘讻诇诇 砖讘讜注转讜, 诪谉 讛住转诐 讘砖讗诪专 砖诇讗 讗讜讻诇 砖诇讗 讘讗 诇讗住讜专 注爪诪讜 讘诪讛 砖讻诇 讛讗讚诐 谞诪谞注 诪注爪诪讜 诪讗讻讬诇转讜, 讜讻讚... 讚讗诪专 砖讘讜注讛 砖诇讗 讗讜讻诇 讜讗讻诇 注驻专 驻讟讜专, 讜讛讬诇讻讱 诇专' 讬讜讞谞谉 诪砖讻讞转 诇讛 诇住讜驻讗 讘讗讜讻诇 谞讘诇讜转 讚讛讗 (讗讬转讗) � 诪砖讻讞转 诇讛 讗驻讬诇讜 讘讛谉 砖讗诇讜 谞砖讘注 讘住转诐 砖讬讗讻诇 讗诇讜 诇讗 讗讻诇 讻诇讜诐 讞讬讬讘 诪砖讜诐 砖讘讜注转 讘讬讟讜讬, 讜讗诇讜 讗讻诇 谞讘诇讜转 讗讻讬诇讛 讝讜 驻讜讟专转讜 诪砖讘讜注转讜 讜讗注驻"讬 砖讛讜讗 诪讜砖讘注 诪讛专 住讬谞讬 砖诇讗 诇讗讻讜诇 谞讘诇讜转, 诪"诪 讗讻讬诇转讜 讝讜 驻讟专转讜, 讜诪讬讛讜 讗讬谞讜 讘谞砖讘注 诪诪砖 砖讬讗讻诇 谞讘诇讜转, 砖讛专讬 讗诐 专爪讛 讬讻讜诇 讛讜讗 诇拽讬讬诐 砖讘讜注转讜 讘讛讬转专, 讜讛讜讗 砖讬讗讻诇 讚讘专讬诐 讛诪讜转专讬诐 讘讜 讛讬讬谞讜 住讬驻讗 讚诪转谞讬转讬谉 讚拽转谞讬 讗讜讻诇 谞讘诇讜转 砖拽爪讬诐 讜专诪砖讬诐 讞讬讬讘 砖讛专讬 谞讻谞住讜 讘讻诇诇 砖讘讜注转讜 诪谉 讛住转诐,讜讻砖讗讻诇讜 注讘专 注诇 砖讘讜注转 讘讟讜讬 讜讞讬讬讘 讝讛讜 转讜专祝 驻讬专讜砖讜 砖诇 专砖"讬 讝"诇. 讜诪讚讘专讬讜 砖诪注谞讜 砖讗讬谞讜 讞讬讬讘 讘讻讜诇诇 讘诪驻专砖 砖诇讗 讗讜讻诇 砖讞讜讟讜转 讜谞讘诇讜转 讻讚讗讜拽讬诪谞讗 住讬驻讗 诪注讬拽专讗, 诇驻讬 砖讗讬谞讛 讘讛谉 讘诪驻专砖 讗诇讗 讘讻讜诇诇 住转诐 讚谞砖讘注 砖诇讗 讗讜讻诇 住转诐, 讗讘诇 讘讗讜诪专 讘驻讬专讜砖 砖诇讗 讗讜讻诇 砖讞讜讟讜转 讜谞讘诇讜转 讗诇讗 诇讗 讻讚讗诪专谉 诪砖讜诐 讚诇讗 诪砖讻讞转 诇讛 讘讛谉, 讜讛拽砖讜 注诇讬讜 诪讚讗诪专讬谞谉 诇拽诪谉 讘砖诪注转讬谉 (砖讘讜注讜转 讻讚, 讘) 讗诪专 专讘讗 诇诪讗谉 讚讗讬转 诇讬讛 讻讜诇诇 砖讘讜注讛 砖诇讗 讗讜讻诇 转讗谞讬诐 讜讞讝专 讜讗诪专 转讗谞讬诐 讜注谞讘讬诐 诪讙讜 讚讞讬讬诇讗 讗注谞讘讬诐 讞讬讬诇讗 谞诪讬 讗转讗谞讬诐 讜讗注驻"讬 砖讻诇诇 讘驻讬专讜砖 讛转讗谞讬诐 砖讻讘专 谞讗住专讜 注诇讬讜 注诐 讛注谞讘讬诐, 讜讗祝 注诇 讙讘 讚诇讗 诪砖讻讞转 诇讛谉 讘讛谉, 讜讗诪专讬谞谉 谞诪讬 砖讘讜注讛 砖诇讗 讗讜讻诇 转诪专讬诐, 讜讞诇讘 诪讙讜 讚讞讬讬诇讗 讗转诪专讬诐 讞讬讬诇讗 谞诪讬 讗讞诇讘, 讜讗诐 讗讬转讗 讛讬讻讬 讞讬讬诇讗 讗驻讬诇讜 讘讻讜诇诇 讻讛"讙, 讜讛讗 诇讬转讬讛 讘讛谉.
讗讘诇 专"讞 讜讛专讘 专' 讬讜住祝 讛诇讜讬 讝"诇 诇"讙 讗诇讗 讻讚专讘讗, 讜讛讻讬 讙专住讬 诪砖讻讞转 诇讛 讻讚专讘讗, 讜讛讻讬谉 讛讬讗 讘专讜讘 讛住驻专讬诐, 讜诇驻讬 讙讬专住讗 讝讜 讗讜拽讬诪谞讗 拽诪讬转讗 讚诪转谞讬转讬谉 讻讚拽讬讬诪讗 拽讬讬诪讗 讚诇注讜诇诐 专讬砖讗 讘住转诐 讜住讬驻讗 讘诪驻专砖, 讜讻讜诇诇 砖诇讗 讬讗讻诇 砖讞讜讟讜转 讜谞讘诇讜转, 讜讛讻讬 驻讬专讜砖讛, 讚诇注讜诇诐 专讬砖讗 讘讗讜诪专 住转诐 砖诇讗 讗讜讻诇, 讜诪住转诪讗 诇讗 谞砖讘注 讗诇讗 注诇 讚讘专讬诐 讛诪讜转专讬诐, 讜诇驻讬讻讱 讗诐 讗讻诇 谞讘诇讜转 驻讟讜专, 讜住讬驻讗 讘诪驻专砖 砖诇讗 讬讗讻诇 谞讘诇讜转 讜砖讞讜讟讜转 讜讞诇讛 砖讘讜注讛 注诇 谞讘诇讜转 诪讬讙讜 讚讞讬讬诇讗 讗砖讞讜讟讜转, 讜讗"转 讘讛谉 讛讬讻讬 诪砖讻讞转 诇讛, 诪砖讻讞转 诇讛 讻讚专讘讗 讚讗诪专 砖讘讜注讛 砖讗讜讻诇 讜讗讻诇 注驻专 驻讟讜专, 讚讻讬讜谉 讚讗讻诇 诪住转诪讗 诪讛讚专 讛讜讗 诇讗讬驻讟讜专讬讛 诪砖讘讜注转讬讛, 讜讗讞砖讘讛 讗讻讬诇讛, 讜讛讻讗 谞诪讬 讗诐 讗诪专 住转诐 砖讗讜讻诇 讜讛讚专 讗讻诇 谞讘诇讜转 驻讟讜专, 讚讛讗 讗讞砖讘讛 讗讻讬诇讛, 讜讟注诪讗 讚诪讬驻讟专 讘讛讻讬谉 诪砖讜诐 讚讗讜讻诇 讘住转诐 讻讜诇诇 讛讜讗 讗驻讬诇讜 讚讘专讬诐 砖讗讬谞谉 专讗讜讬讬谉 讻注驻专, 讜讗驻讬诇讜 讚讘专讬诐 讛讗住讜专讬诐, 讚讗讬 诇讗 讛讬讻讬 诪讬驻讟专 诪砖讘讜注转讬讛 讘讗讻讬诇转 讛注驻专 讜讛谞讘诇讜转 讗诇讗 砖讛砖讘讜注讛 诪注讬拽专讗 讘住转诐 讻讜诇诇转 讗转 讛讻诇, 讻讱 驻讬专砖 讛专讘 专' 讬讜住祝 讝"诇, 讜讛讗 讚专讘讗 讘谞砖讘注 讜讗讻诇, 驻注诪讬诐 讞砖讜讘 讗讻讬诇讛 讜驻注诪讬诐 讗讬谞讛 讞砖讜讘讛 讗讻讬诇讛, 讻讬爪讚 谞砖讘注 砖讬讗讻诇 讜讗讻诇 注驻专 驻讟讜专, 讚讛讗 讗讞砖讘讛 讗讻讬诇讛 讚诪住转诪讗 诪讞讝专 诇讛驻讟专 注诇 砖讘讜注转讜, 谞砖讘注 砖诇讗 讬讗讻诇 讜讗讻诇 注驻专 驻讟讜专, 讚诇讗 讛讜讬讗 讗讻讬诇讛, 讚讛讗讬 诪住转诪讗 诇讗 讗讞砖讘讛 讗讻讬诇讛 讻讚讬 诇注讘讜专 注诇 砖讘讜注转讜, 讜讛讬讬谞讜 专讬砖讗 讚诪转谞讬转讬谉, 讜讛"讛 讜讛讜讗 讛讟注诐 讘讗讜讻诇 讚讘专讬诐 讛讗住讜专讬诐, 讜讻诪讜 砖讗诪专谞讜.
讜讛讗 讚诪砖诪注 讛讻讗 讚诇讗 诪讛谞讛 讗讬住讜专 讻讜诇诇 诇讘讟诇 讗转 讛诪爪讜讛, 讛"诪 讘讗讬住讜专讬 诇讗讜讬谉 讜讘拽讜诐 注砖讛 讜讻讚讗诪专讬谞谉 讛讻讗 讚讘讟讜诇 诪爪讜讛 讘讗讻讬诇转 谞讘诇讜转 讗讬谞讜 讘讛谉 讜讗驻讬诇讜 讘讻讜诇诇 讚讗讬谉 讗讜诪专 诇讜 拽讜诐 讗讻讜诇, 讛讗 讘诪爪讜转 注砖讛 讻住讜讻讛 讜诪爪讛 讜转驻讬诇讬谉 讘讻讜诇诇 讜讚讗讬 讞讬讬诇讗 讘砖讘 讜讗诇 转注砖讛, 讜讛讻讬 讚讙专住讬谞谉 讘讬专讜砖诇诪讬 (讛"讚) 注诇 讚注转讬讛 讚专' 讬讜讞谞谉 砖讘讜注讛 砖诇讗 讗讜讻诇 诪爪讛 讗住讜专 诇讗讻讜诇 诪爪讛 讘诇讬诇讬 讛驻住讞, 讜讻谉 讘谞砖讘注 砖诇讗 讬砖讘 讘爪诇 讗住讜专 诇讬砖讘 讘住讜讻讛 讘讞讙, 讜讻谉 讘谞砖讘注 砖诇讗 讬谞讬讞 砖讜诐 讚讘专 注诇 专讗砖讜 讗住讜专 诇讛谞讬讞 转驻讬诇讬谉 砖诇 专讗砖, 讜讛专讬"祝 讝"诇 讻转讘 讗讜转讜 讬专讜砖诇诪讬 讘讛诇讻讜转, 讜讛专讘 专' 讝专讞讬讛 讛诇讜讬 讝"诇 讚讞讛 讗讜转讜, 讻谉 谞专讗讛 讻诪讜 砖讻转讘转讬.





专讬讟讘"讗

讘砖诇诪讗 诇专"诇 诪砖讜诐 讛讻讬 驻讟专 专"砖 讘住讬驻讗 讚诇讚讬讚讬讛 讗驻讬' 讘讞爪讬 砖讬注讜专 [诪讜砖讘注] 讗讬讻讗 讛诇讻讱 诇讗 讞讬讬诇讗 砖讘讜注' 注诇讬' 讜讻讚转谞讬' 讜讻讜' 讜讻讚驻专拽讬谞谉 诪讬讚讬 讛讜讗 讟注诪讗:



专"砖 诇讟注诪讬 讚诇讬转 诇讬讛 讗讬住讜专 讻讜诇诇 讚转谞讬讗 讜讻讜' 讜谞专讗讛 砖讗注驻"讬 砖砖转讬 讗诇讜 讚专"砖 讘专讬讬转讜转 讛谉 讛诪拽砖讛 讛讬讛 讘拽讬 讘专讗砖讜谞' 讚讻诇 砖讛讜讗 诇诪讻讜转 讟驻讬 诪砖讜诐 讚砖诪讬注讗 诇讬讛 讘讬 诪讚专砖讗 注诇 诪转谞讬转讬谉:



讘砖诇诪讗 诇专"诇 诪砖讻讞转 诇讛 讘诇讗讜 讜讛谉 驻讬' 讚讛讗 砖驻讬专 诪爪讬 讗砖转讘讜注讬 砖讬讗讻诇 住转诐 诇专"注 讗讜 砖讬讗讻诇 讞爪讬 砖讬注讜专 诇专讘谞谉 讻讬讜谉 讚诪讚讗讜专讬讬转讗 诇讬讻讗 诪诇拽讜转 讗讻诇 砖讛讜讗 讗诇讗 诇专"讬 讚讗讜拽诪讛 讘讻讜诇诇 讜讘讻砖讬注讜专 讘砖诇诪讗 讘诇讗讜 诪砖讻讞转 诇讛 讘讻讜诇诇 讗诇讗 讘讛谉 讛讬讻讬 诪砖讻讞转 诇讛 驻讬' 讚讻讬 讗诪专讬谞谉 讗讬住讜专 讻讜诇诇 讛讬讬谞讜 诇讞讜诪专讗 诇拽讬讬诐 讛诪爪讜转 讜诇讛转讞讬讬讘 砖转讬诐 讘讻诇 讗讬住讜专 讻讜诇诇 讚诪诪讬诇讗 讗讘诇 诇讘讟诇 讗转 讛诪爪讜讛 诇讗 讞讬讬诇讗 注诇讬讛 砖讘讜注讛 讜讻砖谞砖讘注 砖讬讗讻诇 砖讞讜讟讜转 讜谞讘讬诇讜转 诇讗 讞讬讬诇讗 砖讘讜注讛 讗谞讘讬诇讜转 讜讗讬转 讚拽"诇 诪讛讛讬讗 讚讗诪专讬谞谉 讘讬专讜砖诇诪讬 讜诪讬讬转讬 诇讛 专讘讬谞讜 讗诇驻讗住讬 讝"诇 讘讛诇讻讜转 驻住讞讬诐 砖讘讜注讛 砖诇讗 讗讜讻诇 诪爪讛 讗住讜专 诇讗讻讜诇 诪爪讛 砖讘讜注讛 砖诇讗 讗讜讻诇 诪爪讛 讘诇讬诇 驻住讞 诇讜拽讛 诪砖讜诐 砖讘讜注转 砖讜讗 讜讗讜讻诇 诪爪讛 砖讘讜注讛 砖诇讗 讗砖讘 讘爪诇 讗住讜专 诇讬砖讘 讘爪诇 住讜讻讛 砖讘讜注讛 砖诇讗 讗砖讘 讘爪诇 住讜讻讛 诇讜拽讛 讜讬讜砖讘 讘爪诇 住讜讻讛 讗诇诪讗 讞讬讬诇讗 砖讘讜注讛 讗讘讬讟讜诇 诪爪讜讛 讘讻讜诇诇 讜讬砖 诪转专爪讬诐 讚讛讛讜讗 诇讗讬住讜专讗 讗讜 诇诪诇拽讜转 讗讘诇 诇讗 诇拽专讘谉 讜诇讗 诪讞讜讜专 讜讛谞讻讜谉 讚讛转诐 讛讜讗 诇讘讟诇 诪爪讜转 注砖讛 讜讻讬 讗诪专讬谞谉 诇讬讛 砖讬拽讬讬诐 砖讘讜注转讜 诇讬讻讗 讘讘讬讟讜诇 讛诪爪讜讛 讗诇讗 砖讘 讜讗诇 转注砖讛 讗讘诇 讛讻讗 砖谞砖讘注 诇讘讟诇 诪诇"转 诇讗讻讜诇 谞讘讬诇讛 讗讬 诪拽讬讬诐 砖讘讜注转讜 诪讘讟诇 诇"转 讚谞讘讬诇讛 讘拽讜诐 注砖讛 讛讬诇讻讱 诪讜讟讘 砖诇讗 转讞讜诇 砖讘讜注转讜 讜讬讘讟诇谞讛 讘砖讘 讜讗诇 转注砖讛 讜拽爪专讜 砖诇 讚讘专 讚讛讻讗 讜讛转诐 讚讬谞讬谞谉 诇讬讛 讘砖讘 讜讗诇 转注砖讛 讜讻谉 驻讬专讜砖 讙诐 讛专诪讘"谉 讝"诇:



讙讬' 讛住驻专讬诐 砖诇讗 讛讙讬讛讛 专砖"讬 讝"诇 诪砖讻讞转 诇讛 讻讚专讘讗 讚讗诪专 专讘讗 砖讘讜注讛 砖诇讗 讗讜讻诇 讜讗讻诇 注驻专 驻讟讜专 讜讻转讘 注诇讬讜 专砖"讬 讝"诇 讚诪驻专砖讬 诇讛 专讘讜转讬讜 讘谞讘讬诇讛 诪讜住专讞转 讜讗"讗 诇注诪讜讚 讘讛 诪讻诪讛 驻谞讬诐 讞讚讗 讚诪讜住专讞转 诇讗讜 谞讘讬诇讛 诪讬拽专讬 讜讗讬谉 讻讗谉 拽讬讜诐 砖讘讜注转 讛谉 讜注讜讚 讚专讘讗 诪讗讬 讘注讬讬讗 讛讻讗 讛讜诇"诇 诪砖讻讞转 诇讛 讘谞讘讬诇讛 诪讜住专讞转 讜注讜讚 讗祝 讗谞谉 谞诪讬 转谞讬谞讗 诇讗 讗转讬 砖驻讬专 讻诇讜诪专 讚讛转诐 诇讗 讗讬讚讻专 谞讘讬诇' 诪讜住专讞转 诇讻讱 诪讞拽 讛讜讗 讝"诇 讛讙讬' 讜讙讜专住 讗诇讗 讻讚专讘讗 讜讛讻讬 驻讬专讜砖讗 诇讗 转砖谞讬 诇注讬诇 拽讜砖讬讗 讚专讬砖讗 讜住讬驻讗 讻讗谉 讘诪驻专砖 讗诇讗 讻讜诇讗 讘住转诐 讜讗讜讻诇讬诐 砖讗讬谞谉 专讗讜讬讬谉 诇讗讻讬诇讛 讚拽转谞讬 专讬砖' 驻讟讜' 讻讚专讘讗 诪讬驻专砖讬 砖讗讻诇 注驻专 砖讗讬谞讜 专讗讜讬 诇讗讻讬诇' 讗讘诇 谞讘讬诇讜转 专讗讜讬讬谉 讛谉 诇讗讻讬诇讛 讜讗专讬讛 讛讜讗 讚专讘讬注 注诇讬讬讛讜 讜讛砖转讗 诪砖讻讞转 诇讛 诇讻讚专"讬 讘诇讗讜 讗驻讬' 讘砖讬注讜专 砖诇诐 讚讛讗 诇讗 讗讜讻诇 住转诐 拽讗诪专 讜讗诐 讗讻诇 谞讘讬诇讛 讞讬讬讘 砖讛专讬 讻诇诇 讘住转诪讗 讚讘专讬诐 讛讗住讜专讬诐 注"讬 讻讜诇诇 讜讻谉 诪砖讻讞转 诇讛 讚讛讗 讗讜讻诇 住转诐 拽讗诪专 讜诪拽讬讬诐 砖讘讜注转讜 讘讚讘专讬诐 讛诪讜转专讬诐 讜讗诐 诇讗 讗讻诇 讻诇诇 讞讬讬讘:



讗祝 讗谞谉 谞诪讬 转谞讬谞讗 讚谞讘讬诇讜转 专讗讜讬讜转 诇讗讻讬诇讛 讞砖讬讘 诇讛讜 讚拽转谞讬 讛专讬 讗砖转讜 讗住讜专讛 讗诇诪讗 讗讻讬诇讛 讛讜讗 注讻"诇 专砖"讬 讝"诇 讜讗讬谉 讙讬专住转讜 讜驻讬专讜砖讜 诪讞讜讜专讬诐 讞讚讗 砖讘讻诇 讛住驻专讬诐 讙讜专住讬谉 诪砖讻讞转 诇讛 讻讚专讘讗 讜注讜讚 砖诇驻讬 驻讬' 讗讬谉 讘讚讘专讬 专讘讗 砖讛讘讬讗 讛砖"住 砖讜诐 住讬讜注 讗诇讗 诇专讬砖讗 讚诪转谞讬' 讚谞讜拽诪讛 讘砖讗讻诇 注驻专 讜讻诇 砖讗谞讜 诪转专爪讬诐 讘住讬驻讗 诇讜诪专 讘谞讘诇讜转 讛专讗讜讬讜转 诇讗讻讬诇讛 讞砖讬讘 诇讛讜 讞讜抓 诪谉 讛注驻专 讛讜讗 讜讻讬 讗诪专讬谞谉 讗祝 谞诪讬 转谞讬谞讗 讛讜讗 住讬讬注转讗 诇驻专讜砖讗 讚注讘讚讬谉 讚讘住讬驻讗 注讻"驻 讜诇讗 诇专讬砖讗 讚诪讚讘专讬谉 讘驻讬专讜拽讬谉 诪讚专讘讗 讜讝讛 讚讘专 拽砖讛 注讚 诪讗讚 诇讻讱 讗讬谉 诇谞讜 讗诇讗 讻讙讬专住转 讛住驻专讬诐 讜讻驻讬' 讛专讗砖讜谞讬诐 讝"诇 讜讚拽讗 拽砖讬讗 诇讬讛 诇专砖"讬 讝"诇 讚诪讜住专讞转 诇讗讜 谞讘诇讛 诪讬拽专讬讬讗 讗驻讬' 诇讗 诪讬拽专讬讬讗 讻谉 讘诇砖讜谉 转讜专讛 诪砖讜诐 讚讗诪专讬 专讘谞谉 谞讘诇讛 讛专讗讜讬讛 诇讙专 砖诪讛 谞讘讬诇讛 砖讗讬谞讛 专讗讜讬讛 诇讙专 诇讗讜 砖诪讛 谞讘诇讛 诪"诪 讘诇砖讜谉 讘谞讬 讗讚诐 砖驻讬专 诪拽专讬讬讗 谞讘讬诇讛 讜讘谞讚专讬诐 讛诇讱 讗讞专 诇砖讜谉 讘谞讬 讗讚诐 讜诇讗 注讜讚 讗诇讗 讚讗驻讬' 讘诇砖讜谉 转讜专讛 砖诪讛 谞讘讬诇讛 讗诇讗 讚讙讝讬专转 讛讻转讜讘 讛讜讗 诇诪砖专讬讬讛 讜诇砖讜讜讬讬讛 讻注驻专讗 讚讗讬 诇讗讜 谞讘讬诇讛 诪拽专讬讬讗 讻诇诇 讗诇讗 注驻专讗 诇诪讗讬 讗讬爪讟专讬讱 拽专讗 诇讜诪专 诇讙专 讗砖专 讘砖注专讬讱 转转谞谞讛 讜讗讻诇讛 诇诪注讜讟讛 诪讗讬住讜专讗 讛讗 谞讘诇讛 讗诪专 专讞诪谞讗 诇讗 转讗讻诇 讜诇讗 讗诪专 注驻专讗 诇讗 转讗讻诇 讜讚拽"诇 讝"诇 讚专讘讗 诪讗讬 讘注讬讗 讛讻讗 讛讬讬谞讜 诇讗砖诪讜注讬谞谉 诪讬谞讛 讚砖讬讬讱 讗讻讬诇讛 讗祝 讘注驻专 讙诪讜专 讚讚讜拽讗 砖诇讗 讗讜讻诇 住转诐 讻砖讗讻诇 注驻专 驻讟讜专 诇驻讬 砖讗讬谉 住转诐 讗讻讬诇讛 注诇 注驻专 讛讗 讗诐 谞砖讘注 砖诇讗 讬讗讻诇 注驻专 讜讗讻诇 注驻专 讞讬讬讘 讛讜讗 讜诇讗 诪讘注讬 诇讬讛 诇专讘讗 诇注讬诇 讗诇讗 讞讬讜讘讜 讘讻诪讛 讜讘讚讬谉 讛讜讗 讚讗讬讬转讬 讛讻讗 讘注讬讬讗 讚专讘' 讚诇注讬诇 讗诇讗 砖拽讬爪专 讘讛 讜诪讬讬转讬 专讗讬讛 诪讛讗 讚转谞讬谞讗 诪砖讜诐 讚谞拽讟 住转诐 讜讗讻诇 谞讘讬诇讜转 讜讟专驻讜转 砖拽爪讬诐 讜专诪砖讬诐 砖讛诐 诪讜住专讞讬诐 讜讗"转 讗"讻 诇诪"诇 讚谞砖讻讞 讛谉 讘讻讜诇诇 (讗诇讗) [讗驻讬'] 讘驻专讟 谞诪讬 讜讗驻讬' 讘住转诐 讻讬讜谉 讚谞讘诇讛 诪讜住专讞转 讘讻诇诇 讗讻讬诇' 讜讬"诇 讚讗讛"谞 讜讻"砖 砖讛讜住驻转 讚讗讬讻讗 诇讜诪专 讚讗转讬讬讗 讘诇讗讜 讜讛谉 讻讬讜谉 讚讗讬转讬讛 诇讛谉 讘讬谉 讘讻讜诇诇 讘讬谉 讘住转诐 讜讘讬谉 讘诪驻专砖 谞讘讬诇讜转 讘驻专讟 讗"谞 讗驻砖专 诇讜诪专 讚诪砖诪注 诇讬讛 砖讗讬谉 诪砖诪注讜转 谞讘诇讛 诪讜住专讞转 讘讻诇诇 谞讘讬诇讛 讗诇讗 讻砖诪讝讻讬专 讙"讻 注诪讛 讚讘专讬诐 讛诪讜转专讬诐 讚讛砖转讗 讗诪专讬谞谉 讚讗讬 讗诪专 谞讘诇讜转 谞讘诇讛 诪讜住专讞转 拽讗诪专 讚讜诪讬讗 讚讚讘专讬诐 讛诪讜转专讬诐 讚讗讬讬专讬 讘讛讚讛 讜讝讜 砖讬讟转 专"转 讜讛转讜住' 讝"诇 讜讛专诪讘"谉 讝"诇 讜诇讙讬专住转 讛专讗"诐 讝"诇 砖讙讜专住 诇注讬诇 讻讚专讘讗 讗转讬 砖驻讬专 讚讗诪专 专讘讗 砖讘讜注讛 砖讗讜讻诇 讜讗讻诇 注驻专 驻讟讜专 讜讻讬 讛讬讻讬 讚讛转诐 驻讟专 谞驻砖讬讛 讘注驻专 讛"讛 诇讗讜诪专 砖讘讜注讛 砖讗讜讻诇 谞讘诇讜转 讜讗讻诇谉 诪讜住专讞转 砖讬爪讗 讬讚讬 砖讘讜注讛 讗注驻"讬 砖讗讻诇谉 诪讜住专讞讜转 砖讛谉 讻注驻专 讚讛讗 讘诇砖讜谉 讘谞讬 讗讚诐 拽专讜讬讛 谞讘诇讛 讜讗祝 讗谞谉 谞诪讬 转谞讬谞讗 砖拽专讜讬讛 讻谉 讘诇砖讜谉 讛诪砖谞讛 讚住转诪讗 拽转谞讬 讜讗讻诇 谞讘诇讜转 讗驻讬' 诪讜住专讞讜转 讜诇讗 注讜讚 讗诇讗 讚诇讛讗 讗讬爪讟专讬讱 讚讗诇讜 诇谞讘诇讛 砖讗讬谞讛 诪讜住专讞转 驻砖讬讟讗 讚讘转 讗讻讬诇讛 讛讬讗:



讛讻讬 讛砖转讗 讛转诐 讻讬讜谉 讚诪注讬拽专讗 讗讻诇 讜讻讜' 驻讬专讜砖 讚讻讬讜谉 讚讬讚注讬谞谉 砖诇讗 讗讻诇 讛讬讜诐 讗诇讗 谞讘讬诇讜转 讻讬 讛讜讗 谞讗诪谉 注"注 讘讻讱 讜讗谞讜 讗讜住专讬诐 讗砖转讜 注诇讬讜 讛讗 讚讬讬谞讬谞谉 诇讬讛 讻讬 讻砖讗诪专 讗诐 讗讻诇转讬 讗讗讜转讛 讗讻讬诇讛 谞转讻讜讬谉 讜讗讞砖讘讛 讗讻讬诇讛 讘砖讘讜注转讜 砖讗诐 讗转讛 讚谉 砖诇讗 讛讬讛 讚注转讜 注诇 讗讜转讛 讗讻讬诇讛 讗"讻 诇诪讛 讗砖转讜 讗住讜专讛 讻讬讜谉 砖诇讗 讗讻诇 讚讘专 讗诪专 讗诇讗 讜讚讗讬 讻讚讗诪专谉:





专"讬 诪讬讙讗砖

讜讚讬讬拽讬谞谉 讘砖诇诪讗 诇专讬砖 诇拽讬砖 讛讬讬谞讜 讚诪砖讻讞' 诇讛 讘诇讗讜 讜讛谉 驻讬' 注讬拽专 砖讘讜注转 讘讬讟讜讬 讘讛讗讬 拽专讗 讛讜讗 讚讻转讬讘 讗讜 谞驻砖 讻讬 转砖讘注 诇讘讟讗 讘砖驻转讬诐 诇讛专注 讗讜 诇讛讟讬讘 诇讛专注 讛讬讬谞讜 诇讗 讗讜讻诇 诇讛讟讬讘 讛讬讬谞讜 讗讜讻诇 讚讛讜讛 诇讬讛 诇讗讜 讜讛谉 讛讬诇讻讱 讗讬谉 讞讬讬讘讬谉 诇注讜诇诐 注诇 砖讘讜注转 讘讬讟讜讬 讗诇讗 注讚 砖讬砖讘注 注诇 诇讗讜 讜讛谉 讜讞讬讬诇讗 砖讘讜注转讜 讜讛讬讬谞讜 讚拽讗 诪拽砖讛 讛砖转讗 讘砖诇诪讗 诇专讬砖 诇拽讬砖 讚诪讜拽讬诐 诇讛 讘驻讞讜转 诪讻砖讬注讜专 讛讬讬谞讜 讚诪砖讻讞转 诇讛 讘诇讗讜 讜讛谉 砖讛专讬 讗诐 谞砖讘注 砖讬讗讻诇 讞爪讬 砖讬注讜专 诪谞讘诇讜转 讜讟专讬驻讜转 讞讬讬诇讗 砖讘讜注转讜 讛讜讗讬诇 讜讗讬谞讜 诪讜砖讘注 注诇讬讜 诪讛专 住讬谞讬 讜讗诐 讬砖讘注 砖诇讗 讬讗讻诇 讞讬讬诇讗 谞诪讬 砖讘讜注转讜 砖讛专讬 讗讬谞讜 诪讜砖讘注 注诇讬讜 诪讛专 住讬谞讬 讗诇讗 诇专讘讬 讬讜讞谞谉 讚诪讜拽讬诐 诇讛 讘讻讜诇诇 讚讘专讬诐 讛诪讜转专讬诐 注诐 讚讘专讬诐 讛讗住讜专讬诐 讚讗砖转讻讞 砖注诇 砖讬注讜专 讙诪讜专 讛讜讗 讚谞砖讘注 讜诪砖讜诐 讚讻诇诇讬讛 讘讛讚讬讛 讚讘专讬诐 讛诪讜转专讬谉 讛讜讗 讚讞讬讬诇讗 砖讘讜注转讜 讘砖诇诪讗 诇讗讜 诪砖讻讞转 诇讛 讚讞讬讬诇讗 砖讘讜注转讜 讘讻讜诇诇 诇讛讜 讚讘专讬诐 讛讗住讜专讬诐 注诐 讚讘专讬诐 讛诪讜转专讬诐 讗诇讗 讛谉 讛讬讻讬 诪砖讻讞转 诇讛 砖讬砖讘注 砖讬讗讻诇 砖讬注讜专 讙诪讜专 诪谞讘诇讜转 讜讟专驻讜转 讜讞讬讬诇讗 砖讘讜注转讜 讜讗诐 转讗诪专 讘讻讜诇诇 讗讜转谉 注诐 讚讘专讬诐 讛诪讜转专讬诐 讻讬 讗诪专讬谞谉 讻讜诇诇 讛谞讬 诪讬诇讬 讛讬讻讗 讚拽讗 诪讜住讬祝 讗讬住讜专 讗讗讬住讜专讬' 拽诪讗 讗讘诇 诇诪讬砖专讬讬讛 诇讗讬住讜专讗 拽诪讗 诇讗.



讜诪讛讚专讬谞谉 诪砖讻讞转 诇讛 讻讚专讘讗 讚讗诪专 专讘讗 砖讘讜注讛 砖诇讗 讗讜讻诇 讜讗讻诇 注驻专 驻讟讜专 讛讗讬 诪讬诪专讗 讞讝讬谞讗 诇讬讛 诇讞讚 诪专讘讜讜转讗 讚拽讗 驻专讬砖 讛讻讬 砖讗诐 谞砖讘注 砖讬讗讻诇 注驻专 讜谞讘讬诇讛 讜诇讗 讗讻诇 诪讬讙讜 讚讞讬讬诇讗 砖讘讜注讛 讗注驻专 讞讬讬诇讗 谞诪讬 讗谞讘讬诇讛 讜讛讗讬 驻讬专讜砖讗 诇讗 讚讬讬拽.



讛讻讗 诪讗讬 讗专讬讗 注驻专 讗驻讬诇讜 讻诇讛讜 诪讬诇讬 谞诪讬 讚诇讬转 诇讛讜 讗讬住讜专讗 讻讬 拽讗 诪砖转讘注 注诇讬讬讛讜 讘讛讚讬 谞讘诇讛 谞讬诪讗 诪讬讙讜 讚讞讬讬诇讗 砖讘讜注讛 注诇讬讬讛讜 讞讬讬诇讗 谞诪讬 讗谞讘讬诇讛 讜讗诐 讻谉 讗诪讗讬 讗讜拽诪讜讛 讘注驻专 讟驻讬 诪讻诇 诪讬诇讬 讚诇讬转 讘讛讜 讗讬住讜专 讜注讜讚 讚讻讬 讗诪专讜 讗讬住讜专 讻讜诇诇 讛谞讬 诪讬诇讬 讛讬讻讗 讚诪砖转讘注 讗讚讘专讬诐 讗住讜专讬诐 讘讛讚讬 讚讘专讬诐 讛诪讜转专讬' 诇诪住专讬谞讛讜 讗谞驻砖讬讛 讚拽讗 诪讜住讬祝 讘讛讜 讗讬住讜专讗 讗讗讬住讜专讗 讚讗讬转 讘讛讜 讚讗讬 诇讗讜 讚讻诇诇讬谞讛讜 讘讛讚讬 讛谞讬 讗讞专讬谞转讗 诇讗 讛讜讛 讞诇讛 砖讘讜注讛 注诇讬讬讛讜 讚诪讜砖讘注 讜注讜诪讚 诪讛专 住讬谞讬 讛讜讗 讜讻讬讜谉 讚讻诇诇讬谞讛讜 讘讛讚讬 讗讞专讬谞转讗 讗诪专讬谞谉 诪讙讜 讚讞讬讬诇讗 砖讘讜注讛 讗讛谞讱 诪讜转专讬谉 讞讬讬诇讗 谞诪讬 讗讛谞讱 讗讞专讬谞讬 讘讛讚讬讬讛讜 讘讗讬住讜专 讻讜诇诇 讜拽讬讬诪讬谞谉 注诇讬讛 讘转专讬 讗讬住讜专讬 讗讘诇 讛讬讻讗 讚诪砖转讘注 讗讚讘专讬诐 讗住讜专讬诐 诇诪讬砖专讬谞讛讜 讗谞驻砖讬讛 讗注"讙 讚讻诇诇讬谞讛讜 讘讛讚讬 讚讘专讬诐 讛诪讜转专讬诐 诇讗 讞讬讬诇讗 砖讘讜注讛 注诇讬讬讛讜 讻诇诇 讚诇讗讜 讻诇 讻诪讬谞讬讛 讚拽诪砖转讘注 诇诪讬砖专讬 讗讬住讜专讗 讛讬诇讻讱 讛讗讬 驻讬专讜砖讗 诇讗 讚讬讬拽 讜讛讻讬谉 驻讬专讜砖' 诪砖讻讞转 诇讛 讻讚专讘讗 讚讗诪专 专讘讗 砖讘讜注讛 砖讗讜讻诇 讜讗讻诇 注驻专 驻讟讜专 讻诇讜诪专 讗注"讙 讚诇讗 诪砖讻讞转 诇讛 讘讛谉 诪诪砖 讚讛讗 讗讬 讗讬砖转讘注 砖讬讗讻诇 谞讘诇讜转 讜讟专驻讜转 讜讗注"讙 讚讻诇讬诇 诇讛讜 讘讛讚讬 讚讘专讬诐 讛诪讜转专讬诐 诇讗 讞讬讬诇讗 注诇讬讛 砖讘讜注讛 讻诇诇 诪砖讻讞转 诇讛 讻讚专讘讗 讚讗诪专 专讘讗 砖讘讜注讛 砖讗讜讻诇 讜讗讻诇 注驻专 驻讟讜专 讚讗诇诪讗 讗注"讙 讚注驻专 诇讗讜 讘专 讗讻讬诇讛 讛讜讗 讻砖谞砖讘注 住转诐 讜讗诪专 砖讘讜注讛 砖讗讜讻诇 讗讻讬诇转 注驻专 注诇转讛 诇讜 讘讗讜转讛 砖讘讜注讛 讜谞驻讟专 诪讗讜转讛 砖讘讜注讛 讜诪诪讬诇讗 砖诪注讬谞谉 砖讗诐 谞砖讘注 住转诐 讜讗诪专 砖讘讜注讛 砖讗讜讻诇 讜讗讻诇 谞讘诇讜转 讜讟专驻讜转 讗祝 注诇 讙讘 讚诇讗讜 专讗讜讬谉 诇讗讻讬诇讛 讗讻讬诇转谉 注讜诇讛 诇讜 讘讗讻讬诇讛 讜谞驻讟专 诪讗讜转讛 砖讘讜注讛 讜讻讜'.



讜讻讬讜谉 砖讻谉 讛专讬 讗转讛 诪讜爪讗 砖讬砖讘注 砖讬讗讻诇 讜转讞讜诇 砖讘讜注转讜 讜讗驻讬' 谞讘诇讜转 讜讟专讬驻讜转 砖讗注驻"讬 砖讗讬 讗转讛 诪讜爪讗 砖讬砖讘注 讘驻讬专讜砖 砖讬讗讻诇 谞讘诇讜转 讜讟专驻讜转 讜转讞讜诇 砖讘讜注转讜 讻讬讜谉 砖讗诐 讬砖讘注 砖讬讗讻诇 住转诐 讜讗讻诇 讗讞专 讻讱 谞讘诇讜转 讜讟专讬驻讜转 讗讻讬诇转谉 注讜诇讛 诇讜 讘讗讻讬诇讛 讜谞驻讟专 讘讛 诪讬讚讬 砖讘讜注讛 谞诪爪讗 讻讗讬诇讜 讛砖讘讜注讛 诪注讬拽专讗 注诇 讻诇 讗讻讬诇转 讚讘专 讛讬转讛 讜讗驻讬' 注诇 谞讘诇讜转 讜讟专驻讜转 讚讛讬讬谞讜 讛谉.



讛讚讬谉 驻讬专讜砖讗 讚讛讗讬 诪讬诪专讗 驻讬专讜砖讗 讚讬讬拽讗 讛讜讗.



讗诪专 专讘 诪专讬 讗祝 讗谞谉 谞诪讬 转谞讬谞讗 砖讗讻讬诇转 讚讘专 砖讗讬谞讜 专讗讜讬 诇讗讻讬诇讛 讗讻讬诇讛 诪讬拽专讬讗 拽讜谞诐 砖讗讬谉 讗砖转讬 谞讛谞讬转 诇讬 讗诐 讗讻诇转讬 讛讬讜诐 讜讛讜讗 砖讗讻诇 谞讘诇讜转 讛专讬 讗砖转讜 讗住讜专讛 讗诇诪讗 讗讻讬诇转 谞讘诇讜转 讗注驻"讬 砖讗讬谞谉 专讗讜讬谉 诇讗讻讬诇讛 讗讻讬诇讛 诪讬拽专讬讗 讜诪诪讬诇讗 砖诪注转 讚讻讬 讛讬讻讬 讚诪讬 砖谞砖讘注 砖诇讗 讗讻诇 讻诇讜诐 诇诪驻专注 讜讛讜讗 讗讻诇 谞讘诇讜转 讜讟专驻讜' 讚讗讻讬诇' 诪讬拽专讬讗 诪讬讞讬讬讘 诪砖讜诐 砖讘讜注转 砖拽专 讛讻讬 谞诪讬 诪讬 砖谞砖讘注 砖讬讗讻诇 诇讛讘讗 讜讗讻诇 讟专驻讜转 讚讗讻讬诇讛 诪拽专讬' 讜注讜诇讛 诇讜 讘讗讻讬诇' 讜谞驻讟专 诪讬讚讬 砖讘讜注讛 讻诪讜 砖讗诪专谞讜 诇诪注诇讛 讜讛讬讬谞讜 讚讗诪专 专讘 诪专讬 讗祝 讗谞谉 谞诪讬 转谞讬谞讗 讜讚讞讬谞谉 讛转诐 砖谞砖讘注 砖诇讗 讗讻诇转讬 诇诪驻专注 讚诪注讬讚谞讗 讚讗砖转讘注 讗讞砖讘讛 讜砖讜讬讛 讗讻讬诇讛 讗讘诇 讛讻讗 讘注讬讚谞讗 讚讗砖转讘注 讗讻转讬 诇讗 讗讻诇讬谞讛讜 诇谞讘诇讜转 讜讟专驻讜转 讛讗 诇讗 讗讞砖讘讬谞讛讜 诇讗讻讬诇转讜 讗讻讬诇讛 讜讬砖 诇讜诪专 讚讻讬 讗砖转讘注 砖讬讗讻诇 注诇 讗讻讬诇转 讚讘专讬诐 讛专讗讜讬谉 诇讗讻讬诇讛 讛讜讗 讚讗砖转讘注:



讬砖 讘讻讗谉 诇砖讗讜诇 诇专讘讗 讚讗诪专 砖讘讜注讛 砖讗讜讻诇 讜讗讻诇 注驻专 驻讟讜专 讚讗诇诪讗 讗讻讬诇转 讚讘专 砖讗讬谉 专讗讜讬 诇讗讻讬诇讛 讗讻讬诇讛 诪讬拽专讬讗 讗讬 讛讻讬 讛讗 讚转谞谉 砖讘讜注讛 砖诇讗 讗讜讻诇 讜讗讻诇 讚讘专讬诐 砖讗讬谞谉 专讗讜讬谉 诇讗讻讬诇讛 驻讟讜专 讜讗诪讗讬 驻讟讜专 讜讛讗 讗诪专转 讚讗讻讬诇转 讚讘专讬诐 砖讗讬谞谉 专讗讜讬谉 诇讗讻讬诇' 讗讻讬诇讛 诪拽专讬讗 讜转砖讜' 砖讗谞讬 诪讬驻讟专 诪砖讘讜注讛 诪讗讞讬讜讘讬 砖讘讜注讛 讚讗讬诇讜 诇注谞讬谉 诪讬驻讟专 诪砖讘讜注讛 讻讬 拽讗 诪砖转讘注 砖讬讗讻诇 讜讞讝讬谞谉 诇讬讛 讘转专 讛讻讬 讚拽讗 讗讻讬诇 讚讘专讬诐 砖讗讬谞谉 专讗讜讬谉 诇讗讻讬诇讛 讙诇讬 讗讚注转讬讛 讚诇诪讬驻讟专 诪砖讘讜注讛 谞驻砖讬讛 讛讜讗 讚拽讗 诪讛讚专 讜讗讻讬诇 诇讛谞讛讜 诪讬讚讬 讜讗讙诇讗讬 诪讬诇转讗 诇诪驻专注 讚讻讬 讗砖转讘注 砖讬讗讻诇 讜讗驻讬' 注诇 讚讘专讬诐 砖讗讬谞谉 专讗讜讬谉 诇讗讻讬诇讛 讗讻讜讬谉 讗讘诇 诇注谞讬谉 讗讞讬讜讘讬 讗砖讘讜注讛 讻讬讜谉 讚讗砖转讘注 砖诇讗 讬讗讻诇 讜拽讗 讞讝讬谞谉 诇讬讛 讘转专 讛讻讬 讚拽讗 讗讻讬诇 讚讘专讬诐 砖讗讬谞谉 专讗讜讬谉 诇讗讻讬诇讛 讙诇讬 讗讚注转讬讛 讚讛讱 砖讘讜注讛 讚讗砖转讘注 讚讗讚讘专讬诐 砖讛谉 专讗讜讬谉 诇讗讻讬诇讛 讛讜讗 讚讗讬讻讜讬谉 讚诪砖讜诐 讛讻讬 拽讗 讗讻讬诇 诇讛讜 讛砖转讗 诇讛谞讬 讚讘专讬诐 砖讗讬谞谉 专讗讜讬谉 诇讗讻讬诇讛 讜诇注谞讬谉 诇砖注讘专 诇讗 诪讬讘注讬讗 诇注谞讬谉 讗驻讟讜专讬 诪砖讘讜注讛 讻讙讜谉 砖谞砖讘注 砖讗讻诇 讜讛讜讗 讗讻诇 讚讘专讬诐 砖讗讬谞谉 专讗讜讬谉 诇讗讻讬诇讛 讚驻讟讜专 诪砖讘讜注转讜 讛讜讗 讚讛讗 讜讚讗讬 讗讞砖讘讛 诇讗讻讬诇转讜 讜砖讜讬讗 讗讻讬诇讛 讗诇讗 讗驻讬' 诇注谞讬谉 讗讞讬讜讘讬 讗砖讘讜注讛 谞诪讬 讻讙讜谉 讚讗砖转讘注 砖诇讗 讗讻诇 讜讛讜讗 讗讻诇 讚讘专讬诐 砖讗讬谞谉 专讗讜讬谉 诇讗讻讬诇讛 讻讬讜谉 讚诇砖注讘专 讛讜讗 讛讗 讜讚讗讬 讗讞砖讘讛 诇讗讻讬诇转讜 讜讛讜讬讗 诇讛 讗讻讬诇' 讛谞讛讜 诪讬讚讬 讗讻讬诇讛 讜诪讬讞讬讬讘 讗砖讘讜注转讜 讜讛讬讬谞讜 讚转谞谉 拽讜谞诐 砖讗讬谉 讗砖转讬 谞讛谞讬转 诇讬 讗诐 讗讻诇转讬 讛讬讜诐 讜讛讜讗 砖讗讻诇 谞讘诇讜转 讜讟专驻讜转 砖拽爪讬诐 讜专诪砖讬诐 讛专讬 讗砖转讜 讗住讜专讛 讜讗讜拽讬诪谞讗 诪砖讜诐 讚讻讬讜谉 讚诇砖注讘专 讛讜讗 讘注讬讚谞讗 讚讗砖转讘注 讗讞砖讘讛 诇讗讻讬诇转讜 讗讻讬诇讛:



讜讚讬讬拽讬谞谉 讘砖诇诪讗 诇专讬砖 诇拽讬砖 讚诪讜拽讬诐 诇讛 诇诪转谞讬' 讚拽转谞讬 砖讘讜注讛 砖诇讗 讗讜 讻诇 讜讗讻诇 谞讘诇讜转 讜讟专驻讜转 砖拽爪讬诐 讞讬讬讘 讘诪驻专砖 讞爪讬 砖讬注讜专 讚诇讗 诪讜砖讘注 诪讛专 住讬谞讬 讛讜讗 讜讛讬讬谞讜 讚拽讗 驻讟专 专讘讬 砖诪注讜谉 驻讬' 诪砖讜诐 讚拽讗 住讘专 讞爪讬 砖讬注讜专 讗住讜专 诪谉 讛转讜专讛 讜讛讜讛 诇讬讛 诪讜砖讘注 诪讛专 住讬谞讬 讻讚转谞讬讗 专' 砖诪注讜谉 讗讜诪专 讻诇 砖讛讜讗 诇诪讻讜转 讜诇讗 讗诪专讜 讻讝讬转 讗诇讗 诇注谞讬谉 拽专讘谉 讘诇讘讚 讗诇讗 诇专讘讬 讬讜讞谞谉 讚诪讜拽讬诐 诇讛 讘讻讜诇诇 讚讘专讬诐 讛讗住讜专讬诐 注诐 讚讘专讬诐 讛诪讜转专讬诐 诪讗讬 讟注诪讗 讚专"砖 讚驻讟专 讜诪讛讚专讬谞谉 专' 砖诪注讜谉 诇讟注诪讬讛 讚专' 砖诪注讜谉 诇讬转 诇讬讛 讗讬住讜专 讻讜诇诇 讚转谞讬讗 专"砖 讗讜诪专 讛讗讜讻诇 谞讘诇讛 讘讬讜诐 讛讻驻讜专讬诐 驻讟讜专 驻讬' 驻讟讜专 诪讞讬讜讘 讬讜诐 讛讻驻讜专讬诐 诪砖讜诐 讚讗讬谉 讗讬住讜专 讬讜诐 讛讻驻讜专讬诐 讞诇 讗讗讬住讜专 谞讘讬诇讛 讜讗讬诇讜 讛讜讛 诇讬讛 讗讬住讜专 讻讜诇诇 讻讬 讗讻讬诇 诇讛 诇谞讘讬诇讛 讘讬讜诐 讛讻驻讜专讬诐 讛讜讛 诪讞讬讬讘 诇讬讛 谞诪讬 诪砖讜诐 讗讬住讜专 讬讜诐 讛讻驻讜专讬诐 讚讻讬 讛讬讻讬 讚诪讬讞讬讬讘 诪砖讜诐 谞讘诇讛 诪砖讜诐 讚诪注讬拽专讗 讗住讜专 讛讜讗 讘谞讘诇讛 讜诪讜转专 讘砖讞讜讟讛 讞诇 注诇讬讛 讬讜诐 讛讻驻讜专讬诐 诪讬讙讜 讚讗讬转住专 讘砖讞讜讟讛 讜讘讻讜诇讛讜 诪讬诇讬 讚讗讻讬诇讛 讗讬转住专 谞诪讬 讘谞讘讬诇讛.





诪讛专砖"讗 - 讞讬讚讜砖讬 讛诇讻讜转

讘讚"讛 讘讗讬住讜专 讛讘讗 讻讜' 讜讗"转 讜讛讗 谞诪讬 讗讬转讗 讻讜' 讜拽讞砖讬讘 诪讜拽讚砖讬谉 讗注"讙 讚讗讬住讜专 讛讘讗 诪注爪诪讜 讻讜' 注讻"诇 诇诪讗讬 讚诪住讬拽 诇拽诪谉 讚诪讜拽讚砖讬谉 讗讬讬专讬 讘讘讻讜专 讚拽讚讜砖转讜 诪专讞诐 讜讚讗讬 讚诇拽"诪 讗诇讗 讚诪砖诪注 讚诇讗 诪讜拽诪讬 诇讬讛 讛讻讬 讘讘讻讜专 讗诇讗 诇专讘讗 讚住讘专 讻专"讬 讚讗讬转 诇讬讛 讗讬住讜专 讻讜诇诇 讗驻讬' 讘讗讬住讜专 讛讘讗 诪注爪诪讜 讚注诇讬讛 讚专讘讗 诪转讬讘 专讘讗 讘专讬讛 讚专讘讛 讬砖 讗讜讻诇 讻讜' 讜讗诐 讗讬转讗 诪砖讻讞转 诇讬讛 讛' 讻讜' 讜诪砖谞讬 讚讗讬住讜专 讛讘讗 诪注爪诪讜 诇讗 拽转谞讬 讜驻专讬讱 讛专讬 讛拽讚砖 讻讜' 讜诪砖谞讬 讘讘讻讜专 讻讜' 讜讗讛讗 拽砖讬讗 诇讛讜 诇诪讗讬 讚诇讗 讗住讬拽 专讘讗 讘专讬讛 讚专讘讛 讗讚注转讬讛 诇诪讬诪专 讚诪讜拽讚砖讬诐 讗讬讬专讬 讘讘讻讜专 讜诇驻讬 住讘专转讜 讚讛讬讬谞讜 讻专"诇 讚诇讬转 诇讬讛 讗讬住讜专 讻讜诇诇 讘讗讬住讜专 讛讘讗 诪注爪诪讜 讗讚诪拽砖讛 诇讬讛 诇专讘讗 讜讗诐 讗讬转讗 诪砖讻讞转 诇讛 讛' 讻讜' 讟驻讬 转拽砖讬 诇谞驻砖讬讛 诪"砖 讚诪讜拽讚砖讬诐 讚讞讬讬讘 讘讛 讘讗讬住讜专 讻讜诇诇 讛讘讗 诪注爪诪讜 讜讗讛讗 转讬专爪讜 讚讛讻讗 讗讬住讜专 讛讘讗 注诇 注爪诪讜 讜诇讗 讞诇 讘讗讬住讜专 讻讜诇诇 诪讛 砖讗讬谉 讻谉 诪讜拽讚砖讬谉 讚讗讬住讜专 讛讘讗 诪注爪诪讜 注诇 讻诇 讛注讜诇诐 讛讜讗 讜诇讗 驻专讬讱 讛转诐 讛专讬 讛拽讚砖 讗诇讗 诇专讘讗 讚住"诇 讻专"讬 讜讗讬住讜专 讛讘讗 诪注爪诪讜 注诇 注爪诪讜 谞诪讬 讞诇 讘讗讬住讜专 讻讜诇诇 讗诇讗 讚诇讗 转谞讬 诇讬讛 讛转诐 诪砖讜诐 讚讛讜讬 讗讬住讜专 讛讘讗 诪注爪诪讜 讗"讻 诇讗 讛"诇 诇诪转谞讬 谞诪讬 讛拽讚砖 讗注"讙 讚讗讬住讜专讗 注诇 讻诇 讛注讜诇诐 讻讬讜谉 讚诪"诪 讚讗讬住讜专 讛讘讗 诪注爪诪讜 讛讜讗 讜讛讚讘专讬诐 讘专讜专讬诐 讘讗讬谉 讙诪讙讜诐 讗讘诇 讛讗专讻转讬 讘讛诐 诇驻讬 砖专讗讬转讬 讛讗讘谉 诇"讘 讻转讘 讘讝讛 讚专讱 专讞讜拽 讜讚讞讜拽 注"砖:


讘讚"讛 讛讗讜讻诇 谞讘讬诇讛 讻讜' 讚讗讬住讜专 讞诇讘 讜讗讬住讜专 讗讘专 讜讗讬住讜专 讟专驻讛 讻讜' 讜讛讬讻讬 讞讬讬诇讬 讻讜诇诐 讻讜' 讜诪讛"讟 转拽砖讬 讻讜' 讗讬住讜专 讗讘专 诪谉 讛讞讬 讛讬讻讬 诪砖讻讞转 诇讬讛 讚诇讗 拽讬讬诪讗 诇讗讘专讬诐 讘诪注讬 讛讗诐 讻讜' 注讻"诇 讜讘讗讬住讜专 讞诇讘 讜讻谉 讘讗讬住讜专 讟专驻讛 诇讗 转拽砖讬 诇讛讜 讘驻砖讬讟讜转 讚讛讬讻讬 诪砖讻讞转 诪注讜诇诐 讗讬住讜专 讞诇讘 讗讜 讗讬住讜专 讟专驻讛 讚讛讬讻讬 讞讬讬诇讬 注诇 讗讬住讜专 砖讗讬谞讜 讝讘讜讞 讚拽讬讬诪讗 讘诪注讬 讛讗诐 讚讬"诇 讚诪砖讻讞转 诇讛 讗讬住讜专 讞诇讘 讗讜 讗讬住讜专 讟专驻讛 讘讝讘讜讞讛 讚驻拽注 诇讬讛 讗讬住讜专 砖讗讬谞讛 讝讘讜讞讛 讘砖讞讬讟转讛 讜讞诇讜 讗讝 讗讬住讜专 讞诇讘 讗讜 讟专讬驻讛 砖讛讬转讛 诇讛 讘讞讬讬讛 讜拽"诇:


讘讚"讛 讗诇讗 讛谉 讻讜' 讜拽砖讬讗 诇驻讬' 讻讜' 讗诪讗讬 谞拽讟 讘诇讗 讻讜诇诇 讘讻讜诇诇 谞诪讬 砖讗专 诇讬诇讜转 注诐 诇讬诇讬 驻住讞 讻讜' 注讻"诇 讜诇讗讬讚讱 讙讬住讗 讗诐 谞讗诪专 讘讻讜诇诇 诪驻讜专砖 讚讞讬讬讘 诇讗 转拽砖讬 诇讛 讗诪讗讬 谞拽讟 讘专讬砖讗 讻讜诇诇 住转诐 砖诇讗 讗讜讻诇 诪爪讛 讚讞讬讬讘 拽专讘谉 讛讗 讗驻讬' 讘讻讜诇诇 诪驻讜专砖 讚讞讬讬讘 讚讬"诇 讚讻讜诇诇 住转诪讗 诪砖诪注 谞诪讬 讻讜诇诇 诪驻讜专砖 讻讬 诪转谞讬' 讚讛讻讗 讚住转诪讗 拽转谞讬 讜专"讬 诪讜拽讬 诇讛 讘讻讜诇诇 诪驻讜专砖 讗讘诇 讘住讬驻讗 讚拽转谞讬 砖讘讜注讛 砖诇讗 讗讜讻诇 诪爪讛 讘诇讬诇讬 驻住讞 诇讗 诪砖诪注 诇讛讜 诇讻讗讜专讛 讚讻讜诇诇 谞诪讬 讛讬转专讗 讚讛讬讬谞讜 砖讗专 诇讬诇讜转 讜拽"诇:


讘讚"讛 讗诇讗 讻讚专讘讗 讻讜' 讚砖讬讬讱 诇砖讜谉 讗讻讬诇讛 讙讘讬 谞讘讬诇讛 住专讜讞讛 讚讻诪讛 砖拽爪讬诐 讜专诪砖讬诐 讗讬讻讗 讚诇讗 讞讝讜 诇讗讻讬诇讛 讟驻讬 诪谞讘讬诇讛 住专讜讞讛 讻讜' 注讻"诇 谞专讗讛 讚讛谞讱 砖拽爪讬诐 讜专诪砖讬诐 讚专讬砖讗 注"讻 谞诪讬 讘诪讜住专讞讬谉 诪诪砖 讚讗诇"讻 讘砖拽爪讬诐 讜专诪砖讬诐 讚专讬砖讗 转拽砖讬 讻讚驻专讻讬谞谉 讛讗 诇讬转讗 讘讛谉 诇讘讟诇 砖讘讜注讜转 讛专 住讬谞讬 讜讗注"讙 讚讘诇讗讜 诪讜住专讞讬谉 谞诪讬 诇讗 讞讝讜 诇讗讻讬诇讛 讻讚诪讬讬转讬 诪住讬驻讗 诪"诪 讘诇讗讜 诪讜住专讞讬谉 讗讬住讜专讗 讛讜讗 讚专讘讬注 注诇讬讬讛讜 讜诇讬转谞讛讜 讘讛谉 讗讱 拽砖讛 讚诪砖拽爪讬诐 讜专诪砖讬诐 讚专讬砖讗 谞诪讬 讛讬讛 讬讻讜诇 诇讚拽讚拽 讻谉 讚砖讬讬讱 诇砖讜谉 讗讻讬诇讛 讙讘讬 谞讘讬诇讛 住专讜讞讛 讚讻诪讛 砖拽爪讬诐 讜专诪砖讬诐 讗讬讻讗 讚诇讗 讞讝讜 诇讗讻讬诇讛 讟驻讬 诪谞讘讬诇讛 住专讜讞讛 讜讬"诇 讘讚讜讞拽 讚讘专讬砖讗 讻讬讜谉 讚讗讬讬专讬 讘诪驻讜专砖 讚拽讗诪专 诇讗 [* 讗讜讻诇 砖拽爪讬诐 讜专诪砖讬诐 讛讗 注"讻 讗讞砖讘讬' 讘讚讬讘讜专讗 讘诇砖讜谉 讗讻讬诇讛] 诪讛 砖讗讬谉 讻谉 讘谞讘讬诇讛 讗注"讙 讚讘诪驻讜专砖 拽讗诪专 谞诪讬 诇讗 讗讜讻诇 谞讘讬诇讛 讗讬诪讗 诇讗 讗讞砖讘讬讛 诇谞讘讬诇讛 诪讜住专讞转 讘诇砖讜谉 讗讻讬诇讛 讻讬讜谉 讚讗讬讻讗 诇驻专讜砖讬 讚讘谞讘讬诇讛 砖讗讬谞讛 诪讜住专讞转 拽讗诪专 讜讗讛讗 诪讬讬转讬 砖驻讬专 诪住讬驻讗 讚拽讗诪专 住转诐 讗诐 讗讻诇转讬 讛讬讜诐 讜讗讬讻讗 诇驻专讜砖讬 讘讬讛 诪讬讚讬 讚讘专 讗讻讬诇讛 诪诪砖 讜讗驻讬' 讛讻讬 拽转谞讬 讚讬砖 讘诪砖诪注讜转 讚讗讻诇转讬 谞诪讬 砖拽爪讬诐 讜专诪砖讬诐 讜讻讬讜谉 讚讗讬讻讗 讘讛讜 讚诇讗 讞讝讜 诇讗讻讬诇讛 讟驻讬 诪谞讘讬诇讛 诪讜住专讞转 讗诐 讻谉 谞讘讬诇讛 诪讜住专讞转 谞诪讬 注"讻 讬砖谞讜 讘诪砖诪注讜转 讚诇讗 讗讜讻诇 谞讘讬诇讛 讚拽讗诪专 讜诪讛 砖讛拽砖讛 专"讬 诇拽诪谉 诪讗讬 诪讬讬转讬 讗祝 讗谞谉 谞诪讬 转谞讬谞讗 讻讜' 讗讚专讘讛 转拽砖讬 诇讬讛 诪讬谞讛 讻讜' 专"诇 讚讘住讬驻讗 讗祝 讘住转诐 诇讗 讗讜讻诇 诪砖诪注 谞诪讬 砖拽爪讬诐 讜专诪砖讬诐 讜讛讻讗 讘谞讘讬诇讛 诇讗 诪砖诪注 诪讜住专讞转 讗诇讗 讘讗讜诪专 诇讗 讗讜讻诇 谞讘讬诇讛 讜诇讗 讘讗讜诪专 住转诐 诇讗 讗讜讻诇 讜诪讬讛讜 诇驻讬 讝讛 讛讗 讚诪讬讬转讬 讻讚专讘讗 砖诇讗 讗讜讻诇 注驻专 讚讞讬讬讘 讚诪讬讬专讬 讘诪驻讜专砖 讜讗讞砖讘讬讛 讘讚讘讜专讜 讗讬谞讜 专讗讬讛 诇谞讘讬诇讛 诪讜住专讞转 讗诇讗 讚砖讬讬讱 诇砖讜谉 讗讻讬诇讛 讘讻讛"讙 讜讛讱 诪诇转讗 诪爪讬 诇讗转讜讬讬 谞诪讬 诪砖拽爪讬诐 讜专诪砖讬诐 讚专讬砖讗 讜爪"注:


讘讚"讛 讗诇讗 讻讚专讘讗 讻讜' 讗诇诪讗 讗驻讬' 讘讗讬谉 住专讜讞讛 讞诇讛 砖讘讜注讛 诇专讘谞谉 注"讬 讻讜诇诇 讻讜' 注讻"诇 专"诇 讜拽砖讛 诇讗讜转讜 驻讬专讜砖 讚讗讬讬专讬 讚讜拽讗 讘谞讘讬诇讛 诪讜住专讞转 讜讗讬讬专讬 讘诪驻讜专砖 讗讘诇 讘讗讬谞讛 诪讜住专讞转 诇讗 讞诇讛 讛砖讘讜注讛 注"讬 住转诐 讻讜诇诇 讜讛讻讗 讘转讜住驻转讗 转谞讬 讗驻讬' 诇讘讟诇 诪爪讜讛 讞诇讛 砖讘讜注讛 诇专讘谞谉 注"讬 讻讜诇诇 讘讗讬谞讛 诪讜住专讞转 诪讬讛转 讘住转诐 讻讜诇诇 讜讻转讘 讗讘谉 诇"讘 讜拽砖讛 诇专"诇 诪讛讱 讘专讬讬转讗 讚诪讜讻讞 诇专讘谞谉 讚讗讬转 诇讛讜 讗讬住讜专 讻讜诇诇 讘讗讬住讜专 讛讘讗 注"讬 注爪诪讜 讜讗驻砖专 诇讜诪专 讚专"诇 住"诇 讚讘专讬讬转讗 诪讬讬专讬 讘诪驻专砖 讞爪讬 砖讬注讜专 讜讻讚讗讜拽讬 诇诪转谞讬转讬谉 注讻"诇 讗讘诇 拽砖讛 讚讗讻转讬 转拽砖讛 诇专"诇 诪讛讱 讘专讬讬转讗 讚讛讘讬讗讜 讛转讜住' 诇注讬诇 讘讬专讜砖诇诪讬 砖讘讜注讛 砖诇讗 讗讜讻诇 诪爪讛 讜讗讻诇 诪爪讛 讘诇讬诇讬 驻住讞 讞讬讬讘 讚讗诇诪讗 讚讘讗讬住讜专 讻讜诇诇 讞讬讬诇讗 砖讘讜注讛 讗驻讬' 诇讘讟诇 诪爪讜讛 讜讻"砖 砖讬讛讬讛 讞诇 诇拽讬讬诐 诪爪讜讛 讜拽砖讛 诇专"诇 讜讬砖 诇讬讬砖讘 诇驻讬 诪讛 砖转讬专抓 专讬爪讘"讗 讚诇讗 讞诇讛 讛转诐 讛砖讘讜注讛 讗诇讗 讘住转诐 讻讜诇诇 讜诇讗 讘讻讜诇诇 诪驻讜专砖 讜讛"谞 专"诇 讘讻讜诇诇 诪驻讜专砖 讗讬讬专讬 讜讛"谞 诪讛讱 转讜住驻转讗 诇讗 拽砖讛 诇专"诇 讚讛讱 转讜住驻转讗 讗讬讬专讬 讘讻讜诇诇 住转诐 讜讚讜"拽:


讘讗"讚 讗诇讗 诪砖讜诐 专"砖 讚诇讚讬讚讬讛 诇讗 讞讬讬诇讗 砖讘讜注讛 讗讚讘专讬诐 讛讗住讜专讬诐 讻讜' 注讻"诇 讛拽砖讛 讗讘谉 诇"讘 讚诪讗讬 讗爪讟专讬讱 诇讬讛 诇拽讜谞讟专住 诇驻专砖 讚诪砖讻讞转 讛谉 讗诇讬讘讗 讚专"砖 讜讛诇讗 专"砖 驻讜讟专 诪砖讜诐 讚诇讬转 诇讬讛 讗讬住讜专 讻讜诇诇 诇讗 讞讬讬诇讗 砖讘讜注讛 诇讗 讘诇讗讜 讜诇讗 讘讛谉 注讻"诇 讗讬谉 诪拽讜诐 诇拽讜砖讬讬转讜 讚诇专"砖 谞诪讬 讘诇讗讜 讞讬讬诇讗 讛砖讘讜注讛 诪讬讛转 讗讚讘专讬诐 讛诪讜转专讬诐 讜讻谉 讘讛谉 讗诇讗 诪砖讜诐 讚讘诪转谞讬' 诇讗 讛讜讝讻专 驻诇讜讙转讬讬讛讜 讗诇讗 讘诇讗讜 讗讘诇 讘讛谉 诇讗 讛讜讝讻专 驻诇讜讙转讬讬讛讜 讘诪转谞讬转讬谉 讛讻讗 讻诪讜 砖讛讜讝讻专 讘转讜住驻转讗 谞拽讟 专砖"讬 诪诇转讗 讚驻住讬拽讗 诇讻"注 讚讞讬讬诇讗 讛砖讘讜注讛 讗讚讘专讬诐 讛诪讜转专讬诐 讘讛谉 讗驻讬' 诇专"砖 讜讛"讛 讘诪转谞讬' 讘诇讗讜 诪讜讚讛 专"砖 讚讞讬讬诇讗 诪讬讛转 讗讚讘专讬诐 讛诪讜转专讬诐 讜拽"诇:


讘讗"讚 讜诪讬讛讜 讬"诇 讚诪砖讻讞转 讛谉 讘转讗谞讬诐 讛砖讜注专讬诐 讗讘诇 讘诇讗 讻讜诇诇 讻讜' 注讻"诇 专"诇 讚诪注讬拽专讗 砖谞砖讘注 砖诇讗 讗讜讻诇 转讗谞讬诐 诇讗 讛讬讜 转讗谞讬诐 讛砖讜注专讬诐 讘讻诇诇 讜诇讗 讞诇讛 讛砖讘讜注讛 注诇讬讛诐 讜讛砖转讗 砖谞砖讘注 讛谉 砖讗讜讻诇 转讗谞讬诐 讜注谞讘讬诐 砖讻讜诇诇 讛转讗谞讬诐 讜注谞讘讬诐 砖讛讜讗 讚讘专 诪讜转专 讙诇讬 讗讚注转讬讛 砖专爪讛 诇讛转讬专 注爪诪讜 讘讚讘专 讛诪讜转专 讜讛讜讛 讘讻诇诇 转讗谞讬诐 谞诪讬 转讗谞讬诐 讛砖讜注专讬诐 讜讻诪"砖 诇注讬诇 讻讛"讙 讙讘讬 谞讘讬诇讛 诪讜住专讞转 诪讬讛讜 诇砖讬讟转 讛拽讜谞讟专住 诇讗 拽讬诐 诇谉 讘讛讱 住讘专讗 讜诪讝讛 讬转讬讬砖讘 诪讛 砖讛拽砖讛 讗讘谉 诇"讘 讘讝讛 讗诪讗讬 诇讗 转讬专爪讜 讻谉 讗拽讜砖讬' 拽诪讬讬转讗 讚诪砖"讛 谞拽讟 砖讘讜注讛 砖诇讗 讗讜讻诇 转讗谞讬诐 讜诇讗 谞拽讟 住转诪讗 诇讗砖诪讜注讬谞谉 讚讗驻讬' 讚拽讗诪专 转讗谞讬诐 讜注谞讘讬诐 讚谞专讗讛 诇讻讗讜专讛 讚诇讗 诪砖讻讞转 讛谉 讗砖讻讞讬谞谉 诇讬讛 诇讛谉 讘转讗谞讬诐 讛砖讜注专讬诐 注讻"诇 讚专砖"讬 诇讬转 诇讬讛 讛讗讬 住讘专讗 讜诇讗 讛讗讬 转讬专讜爪讗 讗诇讗 砖讻转讘讜 讻谉 诇驻讬 砖讬讟转诐 讚诇注讬诇 讚讬"诇 讛讻讬 讜诇讗 转爪讟专讱 诇讜诪专 讻诪"砖 诇驻讬 砖讬讟转 讛拽讜谞讟专住 讚诇讗讜 讚讜拽讗 谞拽讟 转讗谞讬诐 讜注谞讘讬诐 讗诇讗 讗驻讬' 讗讜讻诇 住转诐 讜讚讜"拽:





讞讻诪转 砖诇诪讛

讙诪' 讻诇 砖讛讜讗 诇诪讻讜转 讜诇讗 讗诪专讬 讻讜' 讻爪"诇:


转讜住' 讘讚"讛 讛讗讜讻诇 谞讘讬诇讛 讻讜' 讻诪讜 讜讝讘讞转 讜诇讗 讙讬讝讛 讻讜' 讻爪"诇:


讘讚"讛 讗诇讗 讛谉 讻讜' 讚讛讜讬 讘拽讜诐 注砖讛 讜讚讗讬 讞讬讬诇讗 讻爪"诇 讜谞"讘 驻讬' 讛讗讻讬诇讛 拽讜专讗 拽讜诐 注砖讛 讜讛专"谉 谞诪讬 讛讘讬讗 讚注转 讛专诪讘"谉 讻讚讘专讬 专"讬 讗诇讗 砖拽专讗 砖讘讜注讛 砖讗讜讻诇 讜诇讗 讗讻诇 拽讜诐 注砖讛 专"诇 拽讜诐 注砖讛 注讘讬专讛 讻讚讬 诇拽讬讬诐 砖讘讜注转讱 注"砖:


讘讚"讛 讗诇讗 讻讚专讘讗 讻讜' 诇砖讜谉 讗讻讬诇讛 讗驻讬' 讘诪住专讞转 讛讗 砖诇讗 诇讗讻讜诇 注驻专 讜讗讻诇 讻讜' 讻爪"诇:


讘讗"讚 讚讗讝 讜讚讗讬 讛讜讬 诇砖讜谉 讗讻讬诇讛 讻爪"诇 讜谞"讘 驻讬' 讗讘诇 讘住转诐 诇讗 讛讜讬 谞讘讬诇讛 讘讻诇诇 讗讻讬诇讛 讜诪讛讻讗 诪讜讻讞 讚讗祝 诪谉 讛住转诐 讛讜讬 谞讘讬诇讛 讘讻诇诇 讗讻讬诇讛 讜拽"诇:


讘讗"讚 讚诪砖讻讞转 讛谉 讘讚讘专讬诐 讛诪讜转专讬诐 拽砖讬讗 讚讗驻讬' 讘讗讬住讜专讬诐 谞诪讬 讻讜' 诪砖讻讞转 讻讜' 讚讗驻讬' 讜讻讜' 讛讗 诇讬转讗 讘讛谉 讻讜' 讻爪"诇:


讘讗"讚 讚诪砖讻讞转 讛谉 讘转讗讬谞讬诐 讛砖讜注专讬诐 讻讜' 讻爪"诇 讜谞"讘 驻讬' 转讗谞讬诐 专注讬诐 砖讗讬谞诐 讘讻诇诇 转讗谞讬诐 讻诪讜 谞讘讬诇讛 住专讜讞讛 讜拽"诇:





专砖"砖

转讚"讛 讛讗讜讻诇 (讘住讜驻讜). 讻诪讜 (讘讻讜专讜转 讟"讜) 转讝讘讞 讜诇讗 讙讬讝讛. 讻"讛 讛讙讬' 讛讬砖谞讛 讜谞讻讜谞讛 讚讻"讛 讘讻讛"诪 讘讙诪专讗 讚讛讜讘讗讛 砖诐 讚专砖讛 讝讜 讚转讝讘讞 讻转讬讘 讙讘讬 驻讛诪"拽 砖谞驻讚讜 讜讛讛讙讛讛 砖讘讙诇讬讜谉 (讜讛讬讗 诪讛专砖"诇) 转诪讜讛 讚讜讝讘讞转 讻转讬讘 讗爪诇 讞讜诇讬谉 讙讘讬 讘砖专 转讗讜讛 讜诇讗 砖讬讬讻讗 砖诐 讗讬住讜专 讙讬讝讛:



转讚"讛 讗诇讗 讛谉. 讜拽砖讛 诇专讬爪讘"讗 讻讜'. 注诪砖"讻 诇拽诪谉 (讻"讝):



转讚"讛 讗诇讗 讻讚专讘讗. 讚讛"驻 讻讚专讘讗 讚砖讬讬讱 诇砖讜谉 讗讻讬诇讛 讻讜'. 讙诐 讘讻讗谉 讛讛讙讛讛 砖讘讙诇讬讜谉 讜讛讬讗 诪专砖"诇 转诪讜讛讛:



讘讗"讚 讜注"拽 诇专"讬 诪讚转谞讬讗 讻讜' 讜讗讻诇 讗讜讻诇讬谉 讗住讜专讬谉 讻讜'. 谞专讗讛 讚驻诇讜讙转讬讬讛讜 谞诪讬 讗诐 诇讗 讬砖讬讙 讗讜讻诇讬谉 讛诪讜转专讬谉 讗诐 讞诇 砖讘讜注转讜 注诇 讗讜讻诇讬谉 讗住讜专讬谉 注"讬 讻讜诇诇 讗讜 诇讗 讚讘讗诐 讗讻诇 诇讞讜讚讗 诇讗 砖讬讬讱 讻"讻 讻讜诇诇:



讘讗"讚 讜讗"转 诇驻"讛 讻讜' 讘讞讝专 讜讗诪专 砖讘讜注讛 砖诇"讗 住转诪讗 住讙讬. 诇讻讗讜专讛 诇驻诪砖"讻 诇注讬诇 (讻"讙) 讘讚"讛 讻讙讜谉 讻讬讜谉 讚讗诪专 砖讘讜注讛 砖诇讗 讗砖转讛 讘专讬砖讗 讙诇讬 讗讚注转讬讛 讻讜' 注"砖 讛"谞 讗"诇 讛讻讗 讜讚讜讞拽 诇讞诇拽 讚讛转诐 讗诪专讬谞讛讜 讘讛讚讚讬 讜讛讻讗 讗讬讬专讬 讘诇讗 讻"讚 诪讚拽讗诪专 讜讞讝专 讜讗诪专 讜注讜讚 讚讛转诐 讙"讻 讛讙讬' 砖诇驻谞讬谞讜 讜讛讚专 讗诪专 砖诇讗 讗讜讻诇 讗诇讗 讚讘转讜住' 砖诐 诇讗 讛讜注转拽讜 讗讱 讬"诇 讚讛转诐 诪砖讜诐 讚注讬拽专 砖诐 讗讻讬诇讛 讛讜谞讞 讘注爪诐 注诇 讗讻讬诇讛 诪诪砖 专拽 讚谞注砖讛 讗讞"讻 砖诐 诪砖讜转祝 讙诐 注诇 砖转讬讬讛 诇讛讻讬 诪讛谞讬 讙讬诇讜讬 讚注转 诪砖讗"讻 讛讻讗 讚讻诇 讛讗讜讻诇讬诐 谞讻诇诇讬诐 讘砖讜讛 讘砖诐 讗讻讬诇讛 诇讗 诪讛谞讬 讙"讚 讜讻讛"讙 诪讞诇拽讬 讛转讜住' 诇拽诪谉 (讻"讜 讘') 讚"讛 讙诪专 诇注谞讬谉 讞砖讜讘 讛诇讘 注"砖:



讘讗"讚 讚诇拽诪谉 讘住"驻 诪砖诪注 讚诇拽专讘谉 讗讬讬专讬 讻讜'. 诇讻讗讜专讛 谞专讗讛 讚专"诇 讜讛转诐 诪讬讬专讬 砖讗诪专 砖诇"讗 注谞讘讬诐 讜诪讬谉 讗讞专 讗讘诇 讗"讗 诇讜诪专 讻谉 讚讛讗 讘谞讚专讬诐 诪驻专砖 讟注诪讗 诪讬讙讜 讚讞诇 砖讘讜注讛 注诇 注谞讘讬诐 讞讬讬诇 讻讜' 讜讛诇"诇 诪讬讙讜 讚讞诇 注诇 注谞讘讬诐 讜诪讬谉 讗讞专 讞讬讬诇 谞诪讬 讗注谞讘讬诐 讜转讗谞讬诐 讻砖讗专 讻讜诇诇 讚注诇诪讗 讜注讜讚 讗诪讗讬 专"讛 诇讗 住"诇 讻专讘讛 砖诐 讘讛讗 讜爪"注:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讗诇讗 讜讻讜' 讘转讗谞讬诐 讛砖讜注专讬诐. 讻诇讬砖谞讗 讚拽专讗 讻转讗谞讬诐 讛砖讜注专讬诐 讗砖专 诇讗 转讗讻诇谞讛 诪专讜注 (讬专诪讬讛讜 讻状讟:讬状讝):





讞讬讚讜砖讬 讞转"住

转讜住' 讚"讛 讛讗讜讻诇 谞讘诇讛 讘讬讜讛"讻 讻讜' 诪讛 砖讛拽砖讜 转讜住' 诇诪"讚 诇讗讜 诇讗讬讘专讬诐 注讜诪讚转 注讬' 诪住讻转 讞讜诇讬谉 拽"讘 注"讘 住"诇 诇专砖"讬 讚诇讻"注 诇讘砖专 诪谉 讛讞讬 注讜诪讚转 讜注讬"砖 讘转讜住' 讚"讛 砖讗讬谉 讻讜' 讜讘讞讬讚讜砖讬谞讜 砖诐 讜诪讛 砖讛拽砖讜 注讜讚 讻讬 诪转讛 驻拽注 讗讬住讜专 讗诪"讛 注讬' 讘讞讜诇讬谉 讟' 注"讗 诪专 住讘专 讘讞讝拽转 讗讬住讜专 讗诪专讬谞谉 讘讞讝拽转 讟讜诪讗讛 诇讗 讗诪专讬谞谉 讜诪"砖 讘讞讬讚讜砖讬 讛专砖讘"讗 砖诐 讚诪讜讞讝拽转 诪讗讬住讜专 诇讗讬住讜专 谞砖讗专讛 讘讞讝拽转讛 讛专讗砖讜谞讛 讜讻讛"讙 讻' 讘诪住讻转 讬讘诪讜转 诇"讗 注"砖 讜拽"诇 讜讗讬谉 诇讛讗专讬讱 讘讻讗谉:


讚"讛 讗诇讗 讛谉 讛讬讻讗 诪砖讻讞转 诇讛 讻讜' 注讬' 诪"砖 诪讜专讬 谞"讬 讘住驻专 讻转讜讘讛 讘拽讜谞讟专住 砖讘转 讗讞讬诐 讘讞讬讚讜砖讬 讗"注 住讬' 拽讬"讞 住讟"讜 讜诪"砖 讘谞讜 讬讚讬讚讬 讛专讘谞讬 诪讛' 爪讘讬 讛讬专砖 谞"讬 讘拽"讗 砖诇讜 诇讬砖讘 拽讜' 讛专讬爪讘"讗 讜拽讜砖讬讬转诐 讻讘专 讛拽砖讛 驻专"讞 讘讗讜"讞 住讬诪谉 转驻"讛 讜注讬' 讘讞拽 讬注拽讘 砖诐 住拽"讘. 讜诇讗 讬讻诇转讬 诇注诪讜讚 注诇 讚讘专讬讜 砖讻' 砖讛砖"注 诪讞讜诇拽 注诇 讛专讬爪讘"讗 讜诇讗 专讗讬转讬 诪讝讛 砖讜诐 专诪讝 砖讚讘专讬 讛砖讜"注 讛谉 讛谞讛 讚讘专讬 讛讬专讜砖诇诪讬 讘注爪诪讜 讜讛驻讬' 砖住讜讘诇 诇砖讜谉 讛讬专讜砖诇诪讬 讛"谞 诇砖讜谉 讛砖讜"注 讜爪"注:


讜讛谞讛 讘诪砖谞讛 诇诪诇讱 驻专拽 讛' 诪讛诇' 讬住讜讚讬 讛转讜专讛 谞住转驻拽 讗讬 讬讜爪讗讬谉 讘讗讻讬诇转 诪爪讛 砖诇讗 讻讚"讗 讚砖讗谞讬 诪爪讜转 讗讻讬诇讛 诪讗讝讛专转 诇讗 转讗讻诇 注"砖 讜讗诐 讻谉 讬砖 诇讬砖讘 拽讜' 讛专讬爪讘"讗 讚诇讛讻讬 讞讬讬讘 讘讗讜讻诇 诪爪讛 讚讛"诇 诇诪讬讻诇 砖诇讗 讻讚"讗 讜诇讗 谞砖讘注 讻诇诇 诇讘讟诇 讛诪爪讜讛 (讚谞砖讘注 砖诇讗 讬讗讻诇 讻讜讜谞转讜 讚专讱 讗讻讬诇讛 讚讜拽讗) 诪砖讗"讻 讘住讬驻讗 讘砖诇讗 讬讗讻诇 诪爪讛 讘诇讬诇 驻住讞 讚住讬驻讗 诪讚驻专讟 诇讬诇 驻住讞 讚注转讜 讗讻诇 砖讬讜爪讗讬谉 讘讜 讘诇讬诇讬 驻住讞 讚诪砖讜诐 讛讻讬 诪讜转专 讘讘爪讬拽讜转 砖诇 谞讻专讬诐 讜诪爪讛 注砖讬专讛 讻诪"砖 讛专讬讘"砖 讜注讬' 讘讬讜"讚 住"住 专讟"讜 讜注讬' 转砖讜讘转 诪讛专讬"讟 讞"讘 讛砖讬讬讻讬诐 诇讬讜"讚 住讬' 诪"讝 讘讗专讬讻讜转 讜讗诐 讻谉 讛"讛 谞诪讬 讚讗住讜专 讘砖诇讗 讻讚"讗 讚讛"诇 讻诪驻专砖 讜诇拽"诪 拽讜' 讛专讬爪讘"讗:


讜讗讜诇讬 讗讬 讛讜讛 住"诇 诇讞诇拽 讘讬谉 诪爪讜转 讗讻讬诇讛 诇讗讝讛专讛 砖诇讗 转讗讻诇 讗诐 讻谉 讛"讛 讘砖讘讜注讛 谞讛讬 讘谞砖讘注 砖诇讗 讬讗讻诇 讘注讬谞谉 讛专讗讜讬讛 诇讗讻讬诇讛 诪"诪 讘谞砖讘注 砖讬讗讻诇 讛讻诇 讘讻诇诇 讜注讬' 转讜住' 住讜祝 驻专拽讬谉 讚"讛 砖讘讜注讛 讻讜' 讜讛讜"诪 诇砖谞讜讬讛 讛讻讬 讘拽讬爪讜专 讚讛谉 诪砖讻讞转 诇讬讛 讘砖讻"讗 讜注讬' 讙讬' 讛专"谉 讘讗诪转 讘讻讛"讙:


诪讬讛讜 诪讗讬 砖讛拽砖讜 转讜住' 讚讛"诇 诇讛讬专讜砖诇诪讬 诇诪讬谞拽讟 专讘讜转讗 讟驻讬 讘谞砖讘注 砖诇讗 诇讗讻讜诇 讘诇讬诇讬 驻住讞 讜讘砖讗专讬 讛诇讬诇讜转 讬砖 诇讜诪专 讚讘讻讜诇诇 讙诐 砖讗专 讛诇讬诇讜转 讗"讻 讗讜住专 注爪诪讜 谞诪讬 讘诪爪讛 注砖讬专讛 讜讘爪讬拽讜转 谞讻专讬诐 讚讞讝讬谞谉 讚讗讬谉 讚注转讜 讚讜拽讗 讗诪讗讬 砖讬讜爪讗讬谉 讘讜 砖讛专讬 讗讜住专 讙诐 讘砖讗专 诇讬诇讜转 (讜讗驻砖专 讚驻专讟 谞诪讬 诇讬诇讬 驻住讞 诇讗住讜专 讗驻讬' 砖诇讗 讻讚"讗) 讜讗诐 讻谉 诇讬诇讬 驻住讞 讙讜驻讗 诪讬拽专讬 讻讜诇诇 住转诐 砖讻讜诇诇 砖讗专讬 诪爪讜转 注诐 诪爪转 诪爪讜讛 讜讚讜"拽:


讜讛谞讛 转讬' 讛专"讬 诇讞诇拽 讘讬谉 砖讘 讜讗诇 转注砖讛 诇拽讜诐 讜注砖讛 驻砖讜讟 讻讜讜谞转讜 讻讬讜谉 讚讬砖 诇驻谞讬谞讜 讘' 诪爪讜转 讛讗' 拽讬讜诐 砖讘讜注转讜 讜讛讘' 诪爪讜转 讛' 诇讗讻讜诇 诪爪讛 讗讜 砖诇讗 诇讗讻讜诇 谞讘诇讛 讜诪讬 谞讚讞讛 诪驻谞讬 诪讬 讗诪专讬谞谉 诇注讜诇诐 砖讘 讜讗诇 转注砖讛 注讚讬祝 砖讘 讜讗诇 转讗讻诇 诪爪讛 讗祝 注"驻 砖谞讚讞讛 诪爪讜转 讛' 讬转' 讜诇讗 转拽讜诐 诇注讘讜专 注诇 砖讘讜注转讱 讜讻谉 砖讘 讜讗诇 转讗讻诇 谞讘诇讜转 讜讚讞讛 砖讘讜注转讱 讜讗诇 转拽讜诐 诇注讘讜专 注诇 讗讝讛专转 讛':


讜讚注 讚诇驻注"讚 诇讜诇讬 砖讘注诇讬 转讜住驻讜转 砖讛诪讛 转诇诪讬讚讬 讛专"讬 讜讛专讬爪讘"讗 诇讗 谞讞转讜 诇讻讱 讛讬讬转讬 讗讜诪专 砖诪注讜诇诐 诇讗 驻诇讬讙讬 讛专"讬 讜讛专讬爪讘"讗 讜诇注谞讬谉 讗讻讬诇转 诪爪讛 讻"注 诇"驻 讚讗讬谉 讞讬诇讜拽 讘讬谉 讻讜诇诇 住转诐 诇讻讜诇诇 诪驻专砖 讜讻讚诪讜讻讞 讘讬专讜砖诇诪讬 砖讗讬谞讜 诪讞诇拽 讘讻讱 讻诪讜 砖讛拽砖讜 讘转讜住' 专拽 讘注谞讬谉 讗讻讬诇转 谞讘诇讜转 讛讜讗 讚诪讞诇拽讬谞谉 讜讛讚讬谉 谞讜转谉 讘诪驻专砖 砖讗讜讻诇 谞讘诇讜转 讜砖讞讜讟讜转 讗"讻 讗"谞 讗讻诇 讻讝讬转 砖讞讜讟讛 诇讗 讬爪讗 注讚讬讬谉 讬讚讬 砖讘讜注讜转 注讚 砖讬讗讻诇 讙"讻 讻讝讬转 谞讘诇讛 讜讗诪专讬谞谉 诇讬讛 砖讘 讜讗诇 转注砖讛 讜诇讗 讞讬讬诇讬 砖讘讜注讛 讗谞讘诇讛 诪砖讗"讻 讘谞砖讘注 住转诐 砖讗讜讻诇 讜讗讬专注 诇讜 砖讗讻诇 谞讘诇讜转 讗诪专讬谞谉 砖讬爪讗 讬讚讬 砖讘讜注转讜 讘讝讛 诇讻"注 讜讛专"讬 诪讜讚讛 讘讝讛. 讜讛砖转讗 诇拽"诪 诪讛 砖讛拽砖讜 转讜住' 诇拽诪谉 诪转讜住驻转讗 讚谞砖讘注 砖讗讜讻诇 讜讗讻诇 驻讙讜诇 谞讜转专 讜讟诪讗 讚讻讛"讙 讛专"讬 诪讜讚讛 讻谞"诇. 讜谞诇驻注"讚 讚诪砖讜"讛 驻讬' 专砖"讬 讚讗讬转讗 讘讛谉 讘讚讘专 讛讬转专 讜诇讗 驻讬' 讘讚讘专 讗讬住讜专 讜讚讞拽讜 转讜住' 诇拽诪谉 诪砖讜诐 专"砖 驻讬' 讻谉 讜诇驻讬 讛谞"诇 驻砖讜讟 讛讜讗 讚讘谞砖讘注 砖讗讜讻诇 讜讗讬谞讜 诪爪讜讬 诇讜 讻"讗 谞讘诇讛 诇讗 讗诪专讬谞谉 拽讜诐 讗讻讜诇 讻"讗 讻砖讗讬专注 砖讗讻诇 讬爪讗 讘讝讛 讜讗诐 讻谉 诇讗 讛讜讛 诪诪砖 讗讬住讜专 讘讛谉 讻"讗 讘讚讘专 讛讬转专 讚讗诪专讬谞谉 诇讜 拽讜诐 讗讻讜诇. 讜谞诇驻注"讚 讚讙诐 讛讬砖 讙讜专住讬谉 住讜讘专讬诐 [讻讱] 讜诪砖讜诐 讚讚讞讬拽讗 诇讛讜 诇诪讬诪专 讗讬转讗 讘讛谉 讘讻讛"讙 诪砖讜诐 讚诇讬转讗 诪诪砖 讘讚讘专 讗讬住讜专 诇讻谉 讙专住讜 讗诇讗 诪砖讻讞转 讻讚专讘讗 讘谞讘诇讛 诪讜住专讞转 讗讘诇 诪讜讚讬诐 讛诐 讚谞讘诇讛 诇讗讜 注驻专 诪讬拽专讬 讚专讗讜讬讛 诇讗讻讬诇讛 讜讗专讬讛 专讘讬注讛 注诇讛 讚讗诇"讛 拽' 诪诪住拽谞转 讛砖"住 诇注讬诇 讻"讘 注"讘 讗诇讗 转驻砖讜讟 讚讘注讬 专讘讗 讻讜' 讗诇讗 注"讻 讛谞讬 讬"讙 诇讗 谞讗讚讜 诪驻讬专砖"讬 讗诇讗 诪砖讜诐 讚住"诇 讚住转诐 诇讗 讗讜讻诇 诇讬转讗 讘讛谉 诇注谞讬谉 讚讘专 讗讬住讜专 讻谞"诇 讘专讜专 讜讚讜"拽 讛讬讟讘 讘讻诇 讝讛:


讜诇驻注"讚 讛讗 讚诇讗 驻讬专砖"讬 讻讙讬专住转诐 诇讗讜 诪砖讜诐 讚诇讗 诪拽专讬 讗讻讬诇讛 讘讻讛"讙 讚诪讜住专讞转 讚讛专讬 诇讛专诪讘"诐 砖讘讜注讛 砖讗讜讻诇 讜讗讻诇 注驻专 讬爪讗 讬讚讬 砖讘讜注转讜 讚诪讞诇拽 讘讬谉 砖诇讗 讗讜讻诇 诇砖讗讜讻诇 讗诇讗 诪砖讜诐 谞讛讬 讚讗讻讬诇讛 诪讬拽专讬 诪"诪 谞讘诇讛 诇讗 诪拽专讬 讚谞讘诇讛 砖讗讬谞讛 专讗讜讬讛 诇讙专 讗讬谞讛 拽专讜讬讛 谞讘诇讛 讜诇讛讚讬讗 讗诪专讬谞谉 讘诪谞讞讜转 讻"讙 注"讗 讚谞讘诇讛 诪讜住专讞转 诪讬拽专讬 砖讞讜讟讛 注"砖:


讜讛谞讛 讛专讗讘"讚 讝"诇 驻讬' 诇讞诇拽 讘讬谉 谞砖讘注 拽讜讚诐 驻住讞 诪讛谞讬 讻讜诇诇 诪砖讗"讻 讘谞砖讘注 讘诇讬诇讬 驻住讞 砖讻讘专 讞诇 注诇讬讜 讞讜讘转 诪爪讛 讗驻讬' 讻讜诇诇 诇讗 诪讛谞讬 讜注讬' 讘讞拽 讬注拽讘 讜讗诐 讻谉 讘谞讘诇讛 讚诇注讜诇诐 诪讜讟诇 讗讬住讜专讜 注诇讬讜 讗讬谞讜 讞诇 诇注讜诇诐: 讜讬砖 诇讛住转驻拽 讘诪讜驻诇讗 住诪讜讱 诇讗讬砖 砖讗讬谞讜 诪讜讝讛专 注诇 讛谞讘诇讛 讜谞砖讘注 注诇讬讛 诪讛 讚讬谞讜 诇讻砖讬讙讚讬诇 讗"谞 讬砖专讗诇 讘诪诇讞诪讛 讚砖专讬 讻转诇讬 讚讞讝讬专讬 讜谞砖讘注 诇讗讻讜诇 诪讛 讚讬谞讜 讘砖讜讘讜 诪诪诇讞诪讛 讚讛专讬 谞砖讘注 拽讜讚诐 讞讜诇 讛讗讬住讜专 讜讻谉 讛谞讜讚专 诪谉 讛讬讬谉 诪驻住讞 讜诇讛诇谉 讜砖讜讘 谞砖讘注 注诇讬讜 砖讬砖转谞讜 讜讻讬讜谉 砖讞诇 讛砖讘讜注讛 拽讜讚诐 讞讜诇 讛讗讬住讜专 诪讛 讚讬谞讜 讜讬砖 诇讛住转驻拽 讜诇讛转讬讬砖讘 讘讻诇 讝讛 讜讚讜拽. 讜注讬' 讘砖"讱 讞讜"诪 住讬诪谉 注"讙 住"拽 讬"讗:


讚"讛 讗诇讗 讻讚专讘讗 讻讜' 讚讻诪讛 砖拽爪讬诐 讜专诪砖讬诐 讗讬讻讗 讻讜' 讜讻' 讛诪讛专砖"讗 讚砖拽爪讬诐 讜专诪砖讬诐 讚诪爪讬注转讗 诪砖讻讞转 讘诪讜住专讞讬诐 讟驻讬 讚讗讝 讗讬转讗 讘讛谉 讜爪"注 讘注"讝 住"讞 注"讘 诪讗讬 讚讛讜讛 讘注讬 专讘 砖砖转 诇诪讬诪专 讗诇讬讘讗 讚专讘 讜注"砖 转讜住' 讜讛"谞 讗诇讬讘讗 讚专讘 讜砖诪讜讗诇 讜专' 讬讜讞谞谉 拽讬讬诪讬' 讜爪"注:


讘讗"讚 讜注"拽 诇专"讬 诪讚转谞讬' 讘转讜住驻转讗 讚砖讘讜注讜转 注讬' 讘诪讛专砖"讗 讚讘注讬 诇诪讬诪专 讚专讬砖 诇拽讬砖 诪讜讚讛 讘讻讜诇诇 住转诐 讚诪讛谞讬 讗驻讬' 讘讗讬住讜专 讛讘讗讛 诪注爪诪讜 讜诇驻"讝 谞"诇 讛讗 讚诇讗 诪讜拽讬 诪转谞讬' 讘讻讜诇诇 住转诐 讜讻专' 讬讜讞谞谉 诪砖讜诐 讚拽砖讛 诪"砖 专讬砖讗 讚住"诇 诇专"诇 讚谞讘诇讛 诪拽专讬 讗讬谞讛 专讗讜讬讛 诇讗讻讬诇讛 讻注驻专 讜诇讻谉 谞诪讬 诇拽诪谉 诪拽砖讛 诇专讘讗 诪砖讻讞转 诇讛 讞诪砖 讘砖讘讜注讛 讗转诪专讬诐 讜讞诇讘 讜诇讗 诪拽砖讛 谞诪讬 诇专讬砖 诇拽讬砖 讚诪砖讻讞转 讘谞砖讘注 住转诐 砖诇讗 讗讜讻诇 注"讻 诪砖讜诐 讚讘讻讛"讙 讛讜讛 讞诇讘 讻注驻专 讜讗讬谞讜 讞诇 讗驻讬' 讘讻讜诇诇 讗讘诇 讘转讜住驻转讗 讚诪讬讬专讬 讘砖讘讜注讛 砖讗讜讻诇 讚讗讝 讬讜爪讗 讘讗讜讻诇 驻讙讜诇 诪砖讜诐 讚讘砖讘讜注讛 砖讗讜讻诇 讗驻讬' 注驻专 诪讛谞讬 讻诪"砖 诇注讬诇 诇讚注转 讛专诪讘"诐 讻爪"诇 讚注转 讛诪讛专砖"讗:


讗讘诇 拽砖讛 诪砖"住 讚诇注讬诇 讻"讘 注"讘 讗诇讗 转驻砖讜讟 讻讜' 讜讚讜"拽:


讜讛拽讜' 讛专讗砖讜谞讛 讬砖 诇讬砖讘 拽爪转 讚讜讚讗讬 讗讬讻讗 砖专爪讬诐 讚诪讗讬住讬 讟讜讘讗 讜讗讛谞讛讜 拽讗诪专 砖诐 讘注"讝 讚讞讬讚讜砖 讛讜讗 诪讬讛讜 讗讬讻讗 谞诪讬 讚诇讗 诪讗讬住讬 讜注讜诇讛 注诇 砖诇讞谉 诪诇讻讬诐 讻诪砖诪注 砖诐 讜讘住讬驻讗 讚诪转谞讬' 讚讛讻讗 讗讬讬专讬 住转诐 讗驻讬' 讗讬 讗讻诇 讛谞讛讬 讚诪讗讬住讬 讗砖转讜 讗住讜专讛 讜讻谉 诪讚讬讬拽 诇砖讜谉 讛转讜住' 讚讻诪讛 砖拽爪讬诐 讜专诪砖讬诐 讗讬讻讗 讻讜' 讜诪"诪 讘诪讬爪注转讗 讘谞砖讘注 砖诇讗 诇讗讻讜诇 砖拽爪讬诐 讜专诪砖讬诐 住转诐 讗讬转讗 讘砖讗讜讻诇 讛谞讛讬 讚诇讗 诪讗讬住讬 讜谞住专讞讜 讻讱 讬砖 诇讬砖讘 讗讘诇 拽讜' 讛砖谞讬讛 爪"注:





讞讬讚讜砖讬 讛专讬"诪

讘讗住讜专 讛讘讗 诪注爪诪讜 诇"讗 讜讛拽砖讜 转讜住' 诪诪讜拽讚砖讬谉 讻讜'. 讜讬"诇 讛讟注诐 讚讘砖讗专 讗住讜专 注"讻 讻讬讜谉 讚讞诇 讗讛讬转专 注讻"驻 讞诇 注诇 讗住讜专 诪砖讗"讻 砖讘讜注讛 讜谞讚专 讚讛讜转专 诪拽爪转讜 讛讜转专 讻讜诇讜 讚讻' 讻讻诇 讛讬讜爪讗 讻讜' 讗"讻 讗讚专讘讗 讗诐 诇讗 讬讞讜诇 注诇 讗住讜专 讙诐 注诇 讛讛讬转专 诇讗 讬讞讜诇. 讜讻讚驻诇讬讙讬 讘砖"住 讞讜诇讬谉 驻专拽 讻"讛 讘讘"讞 讻讬讜谉 讚讗讻讬诇讛 讻讜' 讗讘砖讜诇 讙"讻 注"砖. 讜诇"拽 诪诪讜拽讚砖讬谉 讚诇讗 砖讬讬讱 讻谞"诇. 讗讱 诇讗 诪爪讬谞讜 砖讬讛讬' 讞砖讬讘 讛讜转专 诪拽爪转讜 讻讜'. 讜注讬拽专 谞专讗讛 讚讛驻讬' 讛讜讗 讘砖诇诪讗 讗住讜专 讛讘讗 诪讗诇讬讜 讻讬讜谉 讚讞诇 讬讛"讻 诪诪讬诇讗 讗住讜专 讬讛"讻 注诇 讻诇 诪讗讻诇 讚讗"讗 砖讬讞讜诇 诇讞爪讗讬谉 讜讻谉 讻诇 讗住讜专 讜讞砖讬讘 讻讜诇诇. 诪砖讗"讻 讙讘讬 砖讘讜注讛 讚讗讬谉 讛讗住讜专 专拽 诪讛 砖讗住讜专 注诇 注爪诪讜 讜讻诪讜 讻谉 讗诐 讛讬' 谞砖讘注 注诇 砖讞讜讟讛 诇讞讜讚 讛讬讛 砖讬讬讱 诇讗 讬讞诇 专拽 砖讻诇诇 讜谞砖讘注 讙诐 注诇 谞讘诇讛 讗讘诇 诪讛 爪讬专讜祝 讬砖 诇讗住讜专 讜讛讬转专 砖谞讗诪专 讻讬讜谉 砖讞诇 讗住讜专 砖讘讜注讛 注诇 讛讛讬转专 讬讞讜诇 注诇 讛讗住讜专 讛讗 讻诪讜 讗诇讜 谞砖讘注 注诇 讛讛讬转专 诇讘讚 讛讬' 讗住讜专 讻谉 注讻砖讬讜 讬讞讜诇 讙"讻 注诇 讛讛讬转专 诇讘讚 讜讗祝 砖讗讬谞讜 讞诇 注诇 讛讗住讜专 讻讗诇讜 诇讗 谞砖讘注 注诇 讛讗住讜专 专拽 讗讛讬转专 讻谞"诇 讻讬讜谉 砖讗诐 谞砖讘注 注"讝 诇讞讜讚 讙"讻 诇讗 讬讞诇 讻诪讜 谞砖讘注 注诇 砖转讬讛谉 讻谞"诇. 讜诇讗 拽砖讛 诪诪讜拽讚砖讬谉 讚讙"讻 讗"讗 砖讬讛讬' 讗住讜专 讛拽讚砖 讞诇 注诇 讛讘砖专 讜诇讗 注诇 讛讞诇讘 讜讻讛"讙 讚讛讜讗 讗住讜专 讗讞讚 砖讞诇 讛拽讚砖 讜诪诪讬诇讗 讛讻诇 讗住讜专 诪驻谞讬 讗住讜专 讝讛 诇讞讜讚. 诪砖讗"讻 砖讘讜注讛 讚讗讬谉 讗住讜专 砖讘讜注讛 讚砖讞讜讟讛 讙讜专诐 讗住讜专 注诇 谞讘诇讛 专拽 砖谞讝讚诪谉 砖讻诇诇诐 讘诇砖讜谉 讗' 诇讗 讞砖讬讘 爪讬专讜祝 讚讬讛讬' 讞砖讬讘 讻讜诇诇 诇专"诇 讻谞"诇. 讜讗驻砖专 讚讟注诪讬讛 讚专"讬. 讚诇讻讗讜专讛 诇讗 讚诪讬 诇砖讗专 讗讬谉 讗住讜专 讞诇 注诇 讗讬住讜专 砖砖谞讬讛诐 讗讬住讜专 讗讻讬诇讛 讜讻讛"讙 讜讻讘专 讗住讜专 诇讗 砖讬讬讱 砖谞讗住专 注讜讚 诪砖讗"讻 讘诇 讬讞诇 讚讗讬谉 砖讬讬讱 诇讗讻讬诇讛 讻诇诇 讜讻诪讜 讚住讘专 专"注 讘诪砖谞讛 讬"讟 注诇 讻诇 砖讛讜讗 讛讬讻谉 诪爪讬谞讜 诪讚讘专 讻讜' 注"讝 专拽 专讘谞谉 驻诇讬讙讬 讚讗讻讬诇讛 讚诇砖讜谉 讘"讗 讙"讻 讻讝讬转 注"砖. 讗讘诇 诇注谞讬谉 讗讬住讜专 讞诇 注诇 讗讬住讜专 砖驻讬专 讬"诇 住"诇 讜讗祝 砖讛讜讗 谞讘诇讛 讜讗住讜专 讘讗讻讬诇讛 诪"诪 注讜讘专 讘诇 讬讞诇 讚讞诇 注诇 讛诇讜讱 讜讚讘讜专 讜讻讛"讙 讚讗讬谉 讗住讜专 讝讛 砖讬讬讱 诇讗讻讬诇讛 砖诇讗 讬讜讻诇 诇讞讜诇. 专拽 讛讟注诐 讚讛转讞诇转 讛砖讘讜注讛 讗讬谞讜 砖讘讜注讛 砖讬讞讜诇 讗住讜专 讻诇诇. 讻讬讜谉 砖讻讘专 诪讜砖讘注 诪讛"住 诇拽讬讬诐 讛诇讗讜. 讜诪讛"讟 诇注"讚 谞拽讬讟 讛砖"住 诪讜砖讘注 讻讜' 诇讗 讗讬谉 讗讞注"讗 讜讻谉 诇拽诪谉 讻"讝 专讬讘"讘 诪拽"讜 注"砖 讘转讜住' 讚"讛 诪爪讜讛 砖讛拽砖讜 诪讗讬谉 讗讬住讜专 讞诇 注诇 讗讬住讜专 讜诇讛谞"诇 讗"砖. 专拽 诇讚讬讚谉 讗讬诪注讟 诪诇讛讬讟讘 讻讜' 注"砖 讚讗"讗 诇砖讘讜注讛 诇讞讜诇. 讜诇讻讱 讘讻讜诇诇 砖注讻"驻 讛砖讘讜注讛 讞诇讛 砖讜讘 讬砖 讘诇 讬讞诇 讚诇注谞讬谉 讗讬住讜专 讘诇 讬讞诇 诇讗 砖讬讬讱 砖诇讗 讬讞讜诇 讻谞"诇:


讜讘讝讛 诪讬讜砖讘 诪讛 讚诪讗专讬讱 讛砖"住 诪讬讚讬 讛讜讗 讟注诪讗 讗诇讗 诪砖讜诐 讻讜诇诇 专"砖 诇讟注诪讬讛 讻讜' 砖诪讬讜转专. 讜诇讛谞"诇 讗"砖 讚诇讻讗讜专讛 讙诐 诪讗谉 讚诇"诇 讻讜诇诇 讬"诇 讚讘砖讘讜注讛 诪讜讚讛 讻谞"诇 讚讗住讜专 讙讘专讗 讞诇. 讻诪"砖 讛专"谉 注诇 拽讜谞诐 讚讞诇 注诇 诪爪讜讛 讻讬讜谉 讚诇讗 讗住讜专 讞驻爪讗 讻谉 诇讛讬驻讜讱 讗住讜专 讙讘专讗. 讜诇讻讱 诪讬讬转讬 诪讬讛"讻 讚讙诐 讝讛 转诇讬讗 讘讻讜诇诇. 讚讬讛"讻 讙"讻 讻谞"诇 砖讗讬谞讜 讗住讜专 讗讻讬诇讛 注诇 讛诪讗讻诇 专拽 砖讛讗讚诐 谞讗住专 讘讘讟讜诇 注谞讜讬 讜讛讗 注"讻 诪讘讟诇 注谞讜讬 讙诐 讘讗讻讬诇讜转 讗住讜专 讜诇讗 砖讬讬讱 诇讻讗讜专讛 讻诇诇 讗讬谉 讗讬住讜专 讞诇 注诇 讗讬住讜专 讜讗注驻"讻 诇专"砖 诇讗 讞诇 讗谞讘诇讛 讚讗"讬 诇讗住讜专 讘讟讜诇 注讬谞讜讬 讚讬讛"讻 专拽 讘讛讬转专 诇讗 诪讛 砖讻讘专 讗住讜专 诇讜 讻讬讜谉 讚诇"诇 讻讜诇诇 讜诇讻讱 讙诐 讘诇 讬讞诇 讚讙讘讬 砖讘讜注讛 讙"讻 诇讗 诪讛谞讬 讻讜诇诇 讻谞"诇:


转讜住' 讚"讛 讛讗讜讻诇. 讚讞讜 讚' 专砖"讬 讘谞转谞讘诇讛 讘讬"讛 讚讛讜讬 讗住讜专 讘"讗. 讜诇注"讚 讻讬讜谉 讚讗讬住讜专 谞讘讬诇讛 讘讻讝讬转 讜讗讻讬诇转 讬讛"讻 讘讻讜转讘转 讗"讻 诇注讜诇诐 诇讗 讞砖讬讘 讗讬住讜专 讘讘"讗 讚讻砖讗讜讻诇 讻讝讬转 注讘专 讗诇讗讜 讚谞讘诇讛 讜注讚讬讬谉 讗讬谞讜 讗住讜专 讻诇诇 诪讛"转 诪砖讜诐 讬讛"讻. 讜讻砖诪讜住讬祝 讜讗讜讻诇 注讜讚 讻讝讬转 诇转砖诇讜诐 讻讻讜转讘转 讗"讗 砖讬讞讜诇 诇诪驻专注 注诇 讛讻讝讬转 砖讗讻诇 砖讬爪讟专祝 讚讗讬谉 讗住讜专 讬讛"讻 讞诇 注诇 谞讘诇讛. 讜诪诪讬诇讗 讛讜讬 讝讬转 谞讘诇讛 讜讝讬转 诪砖讜诐 讬讛"讻 砖讗讬谞讜 诪爪讟专祝 诇讻讻讜转讘转 讻讚讗诪专 讘诪注讬诇讛 讘讟诪讗讛 讜讟讛讜专讛 讚讗讬谞讜 诪爪讟专祝 诇讝讬转 谞讘诇讛 讻讬讜谉 讚讗讞爪讬 讝讬转 讟诪讗讛 讗"讬 讗住讜专 谞讘诇讛 诇讞讜诇 讛讜讬 讞"讝 讟诪讗讛 讜讞"讝 谞讘诇讛 讻谉 讘讛谞"诇 讻讬讜谉 讚注诇 讛讻讝讬转 诇讗 讞诇 专拽 谞讘诇讛 砖拽讚诐 讚诇讗 讛讬' 讗住讜专 讬讛"讻 砖讜讘 谞砖讗专 注诇 讻讝讬转 讝讛 专拽 讗住讜专 谞讘诇讛 诇讞讜讚 诇讗 讬讛"讻 讜讗祝 砖讗讜讻诇 注讜讚 诇转砖诇讜诐 讻讻讜转讘转 讗讬谞讜 诪爪讟专祝 讜讛讜讬 讞爪讬 砖讬注讜专 讻讚讗诪专 讘砖"住 诇拽诪谉 讻"讟 注"讗 讘讛驻专讬砖 拽专讘谉. 讜砖诐 讚砖谞讬讛诐 讗住讜专 砖讘讜注讛 讘注讬 讛驻专讬砖 拽专讘谉 诪砖讗"讻 讛谞"诇 讚讘' 讗住讜专讬诐 诇讗 诪爪专驻讬 讻谞"诇 讜讗祝 诇专"砖 讚讻"砖 诇诪讻讜转 诪"诪 讙讘讬 讬讛"讻 谞专讗讛 讚诪讜讚讛 讚讗祝 诪诇拽讜转 诇讬讻讗 讚诇讗 诪讬转讘讗 讚注转讬' 讻谞"诇. 讜讗"讻 谞转谞讘诇讛 讘讬讛"讻 诇讗 讞砖讬讘 讗住讜专 讘"讗 砖讬讞讜诇 讚诇注讜诇诐 诇讗 讬讛讬' 讘讘"讗 讻谞"诇. 专拽 讚诪"诪 诇讚讬讚谉 谞专讗讛 讻诪讜 讚讗讬转 诇谉 讻讜诇诇 讜讛讬讬谞讜 诪砖讜诐 讚砖诐 讗住讜专 讞诇 诇注谞讬谉 讛讬转专 讞诇 讙诐 注诇 讛讗住讜专 讜讗"讻 讚谞讬谉 专拽 注诇 讞诇讜转 讛讗住讜专 诇讗 注诇 讛讗讻讬诇讛 讬"诇 砖驻讬专 讚讻讛"讙 讞诇 讙"讻 讚谞讬讛讜 (讞住专):

讙诪专讗 讘讗讬住讜专 讛讘讗 注诇 讬讚讬 注爪诪讜 诇讗 讗诪专讬谞谉. 讚讬谉 讗讬住讜专 讻讜诇诇 讞诇 注诇 讗讬住讜专 讗讞专 谞讬转谉 诇讘讗专 讘砖谞讬 讗讜驻谞讬诐:
讗) 讗讬住讜专 砖讞诇 讘诪拽爪转讜 讞诇 讘讻讜诇讜, 讛讜讗讬诇 讜讛讗讬住讜专 讛讻讜诇诇 讞诇 讘诪拽爪转讜 - 讝讗转 讗讜诪专转 注诇 讛讞转讬讻讜转 讛谞讜住驻讜转 - 讞诇 讘讻讜诇讜, 讙诐 注诇 讛讞转讬讻讛 砖讻讘专 谞讗住专讛 注"讬 讛讗讬住讜专 讛专讗砖讜谉.
讘) 讗讬谉 讛讗讬住讜专 讛讻讜诇诇 讻驻诇 砖诇 讛讗讬住讜专 讛专讗砖讜谉 讗诇讗 讛讜讗 诪讛讜讜讛 讗讬住讜专 砖砖讜谞讛 讘注爪诐 讞诇讜转 砖诪讜 诪讛专讗砖讜谉 讜诇讻谉 讞诇 注诇讬讜.
诇讘讬讗讜专 讛专讗砖讜谉 诪转驻专砖转 讛讙诪专讗 讘讚专讱 谞讗讜转讛 诪讗讚. 讚讜拽讗 讘讗讬住讜专讬 转讜专讛 讚注诇诪讗 砖讬讬讱 讛讚讬谉 诪讬讙讜 砖讞诇 讛讗讬住讜专 讘诪拽爪转讜 讞诇 讘讻讜诇讜 讜诇驻讬讻讱 讞诇 讗讬住讜专 讻讜诇诇 注诇 讗讬住讜专 讛专讗砖讜谉. 讗讜诇诐 讞诇讜转 砖讘讜注讛 谞讬转谞转 诇讛讬讞诇拽 讜讻驻讬 砖讬讜爪讗 诪谉 讛诪砖谞讛 讜诪住讜讙讬讗 讚诇注讬诇 (讻讘: - 讻讙.), 注拽讘 讻讱 讻砖谞砖讘注 诇讗住讜专 讚讘专 讛讗住讜专 讜讻讜诇诇 讘砖讘讜注转讜 讙诐 讚讘专讬诐 讛诪讜转专讬诐 诪转讞诇拽转 讛砖讘讜注讛, 诪拽爪转讛 讛讘讗讛 诇讗住讜专 讛讚讘专讬诐 讛诪讜转专讬诐 讞诇讛, 讗讘诇 诇讗 诪拽爪转讛 讛讘讗讛 诇讗住讜专 讗转 讛讚讘专 砖讛讜讗 讻讘专 讗住讜专. 讛拽讚砖 讗讬驻讜讗 讗讬谞讜 讻讗讬住讜专 讛讘讗 注诇 讬讚讬 注爪诪讜 砖讻谉 讗讬住讜专 讛讛拽讚砖 讗讬谞讜 谞讬转谉 诇讛讬讞诇拽, 讜讻谉 诪讘讜讗专 讘转讜住' 讻讗谉 讚"讛 讘讗讬住讜专.68
砖诐. 转讜住' 讚"讛 讛讗讜讻诇. 讜讝"诇 讻讬 诪转讛 驻拽注 讗讬住讜专 讗讘专 诪谉 讛讞讬 讜讞诇讜 讗讬住讜专 谞讘讬诇讛 讜讗讬住讜专 讬讜讛"讻 讘讘转 讗讞转 讜讻讜'. 讛转讜住' 讘注诇诪讗 住讜讘专讬诐 砖讗讬谉 诪讞讝讬拽讬诐 诪讗讬住讜专 讗讘专 诪谉 讛讞讬 诇讗讬住讜专 谞讘讬诇讛, 砖诇讗 讻讚注转 专砖"讬 讘诪住' 讘讬爪讛 (讻讛.) (注讬讬"砖 讘转讜住' 讚"讛 讘讞讝拽转 讗讬住讜专 注讜诪讚转) 讛住讜讘专 砖诪讞讝讬拽讬诐 诪讗讬住讜专 讗讘专 诪谉 讛讞讬 诇讗讬住讜专 谞讘讬诇讛. 讜诪住转讘专 砖专砖"讬 诇驻谞讬谞讜 讻砖讬讟转讜 砖诐 砖讗诪专 砖讘住驻拽 砖讞讬讟讛 诪讞讝讬拽讬诐 诪讗讬住讜专 讗讘专 诪谉 讛讞讬 诇谞讘讬诇讛 讻讬 住讜讘专 砖讗讘专 诪谉 讛讞讬 讜谞讘讬诇讛 诪讛讜讜讬诐 讗讬驻讜讗 砖诐 讗讞讚, 讜讛"讛 讘谞讜讙注 诇讗讬谉 讗讬住讜专 讞诇 注诇 讗讬住讜专 诪讗讞专 砖讗讬住讜专 讗讘专 诪谉 讛讞讬 拽讚讬诐 诇讬讜讛"讻 诪砖驻拽注 讗诪"讛 讗讬住讜专 讛谞讘讬诇讛 诪诪砖讬讻讜 讜诪谞注 讗转 讗讬住讜专 讬讜讛"讻 诪诇讞讜诇 讻讬 谞讞砖讘 诇讗讬住讜专 讛拽讚讜诐 讜讻讗讘专 诪谉 讛讞讬.
讜讗诪谞诐 讘讚讬谉 诪讞讝讬拽讬诐 诪讗讬住讜专 诇讗讬住讜专 拽讬讬诪转 诪讞诇讜拽转 讘讬谉 讛专讗砖讜谞讬诐 讜讛驻讜住拽讬诐 讘讻诇 讛转讜专讛 讻讜诇讛 讜诇讗讜 讚讜拽讗 讘讗讘专 诪谉 讛讞讬 讜谞讘讬诇讛 讜诇讻讗讜专讛 讗讬谉 砖讬讬讻讜转 诇谞讬讚讜谉 讚讬讚谉 讜讗讬住讜专 讞诇 注诇 讗讬住讜专 (注讬讬谉 讘讬讘诪讜转 诇: 讘转讜住' 讚"讛 讗砖讛 讝讜 讘讞讝拽转 讛讬转专 诇砖讜拽 注讜诪讚转, 讘专诪讘"谉 讘专砖讘"讗 讜讘专"谉 砖诐 讜讙诐 讘砖"讱 讬讜"讚 住讬' 谞' 讗讜转 讙' 讜讘驻讜住拽讬诐 讗讞专讬诐). 讗讱 讬转讻谉 砖砖讬讟转 专砖"讬 砖诐 讜讻讗谉 诪转驻专砖转 讘讗讜驻谉 砖诇讗 转讛讬讛 转诇讜讬讛 讘诪讞诇讜拽转 讝讜 讗诇讗 诪砖讜诐 砖讛讜讗 住讜讘专 砖讗讘专 诪谉 讛讞讬 讜谞讘讬诇讛 诪讛讜讜讬诐 讗讬驻讜讗 砖诐 讗讞讚. 讜注诇讬谞讜 诇讛讘讬谉 讗转 讛砖讬讬讻讜转 讘讬谉 砖谞讬 讛讗讬住讜专讬诐.
讜谞专讗讛, 讚讛谞讛 讛讙专"讞 讝爪"诇 讘讬讗专 砖讘注爪诐 诪讛讜讜讬诐 讗讬住讜专讬 讛讟专讬驻讛 讜讛谞讘讬诇讛 砖诐 讗讞讚,69 讜讛讘讬讗 诇讻讱 讻诪讛 专讗讬讜转:
讗) 讻转讘 讛专诪讘"诐 讘驻"讚 诪讛诇' 诪讗讻"讗 (讛诇"讞 - 讟') 讜讝"诇: 谞诪爪讗转 诇诪讚 砖讛转讜专讛 讗住专讛 讛诪转讛 讜讛讬讗 讛谞讘诇讛 讜讗住专讛 讛谞讜讟讛 诇诪讜转 诪讞诪转 诪讻讜转讬讛 讜讗注"驻 砖注讚讬讬谉 诇讗 诪转讛 讜讛讬讗 讛讟专讬驻讛. 讜讻砖诐 砖诇讗 转讞诇讜拽 讘诪讬转讛 讘讬谉 诪转讛 诪讞诪转 注爪诪讛 讘讬谉 砖谞驻诇讛 讜诪转讛 讘讬谉 砖讞谞拽讛 注讚 砖诪转讛 讘讬谉 砖讚专住转讛 讞讬讛 讜讛专讙转讛 讻讱 诇讗 转讞诇讜拽 讘谞讜讟讛 诇诪讜转 讘讬谉 砖讟专驻转讛 讞讬讛 讜砖讘专转讛 讘讬谉 砖谞驻诇讛 诪谉 讛讙讙 讜谞砖转讘专讜 专讜讘 爪诇注讜转讬讛 讜讻讜' 讛讜讗讬诇 讜讛讬讗 谞讜讟讛 诇诪讜转 诪讻诇 诪拽讜诐 讛专讬 讝讜 讟专驻讛 讜讻讜' 讜注谞讬谉 讛讻转讜讘 砖讛谞讜讟讛 诇诪讜转 诪讞诪转 诪讻讜转讬讛 讜讗讬 讗驻砖专 诇讛 诇讞讬讜转 诪讞诪转 诪讻讛 讝讜 讗住讜专讛, 诪讻讗谉 讗诪专讜 讞讻诪讬诐 讝讛 讛讻诇诇 讻诇 砖讗讬谉 讻诪讜讛 讞讬讛 讟专讬驻讛 讜讻讜' 注讻"诇. 讗讬谉 讘讚专讱 砖诇 讛专诪讘"诐 诇讛讘讬讗 讚专砖讜转 讗讜 诇讬诪讜讚讬诐 讘讬谉 讛诇讻讜转讬讜 讜讗"讻 拽砖讛 诇诪讛 讗讬驻讜讗 讛砖讜讛 讻讗谉 讛讟专驻讛 诇谞讘诇讛, 讗诇讗 讛讛砖讜讜讗讛 讘讗讛 诇诇诪讚谞讜 砖讘注爪诐 讞诇讜转 讚讬谞讬讛谉 诪讛讜讜转 讟专驻讛 讜谞讘诇讛 讞诇讜转 砖诐 讗讬住讜专 讗讞讚 讜诇讻谉 讚讜诪讜转 讛讚讚讬 讘讚讬谞讬讛谉.
讘) 讘驻"讚 诪诪讗讻"讗 讛诇讟"讜 拽讜讘注 讛专诪讘"诐 砖讻诇 讗讬住讜专讬谉 砖讘转讜专讛 讗讬谉 诪爪讟专驻讬谉 讝讛 注诐 讝讛. 讜讘讛诇讬"讝 砖诐 诪驻专砖 讛爪讟专驻讜转 讛谞讘诇讛 注诐 讛讟专讬驻讛 "讛讜讗讬诇 讜讛讟专讬驻讛 转讞讬诇转 谞讘讬诇讛 讛讬讗", 讜讘讬讗专 讛讙专"讞 讝爪"诇 砖讛专诪讘"诐 讛转讻讜讜谉 诇讬住讜讚 讛谞"诇 砖讟专讬驻讛 讚讜诪讛 诇谞讘讬诇讛.
讙) 讜讚讜诪讛 砖诪拽讜专 讚讘专讬 专诪讘"诐 讛讜讗 讛住驻专讬 驻专砖转 专讗讛 (住讬' 拽') 讜讝"诇 诇讗 转讗讻诇讜 讻诇 谞讘讬诇讛, 讗讬谉 诇讬 讗诇讗 谞讘讬诇讛, 讟专讬驻讛 诪谞讬谉 转"诇 谞讘讬诇讛, 讻诇 谞讘讬诇讛 注讻"诇, 讜诪转讘拽砖转 讛砖讗诇讛 讜讛专讬 讛讟专驻讛 谞讗住专转 讘诇讗讜 诪驻讜专砖 讘驻' 诪砖驻讟讬诐,70 讜注诇讬谞讜 讗讬驻讜讗 诇讛住讬拽 砖讬转讜专 讻诇 谞讘诇讛 讘讗 诇诇诪讚 砖讗讬住讜专 讟专驻讛 诪砖转讬讬讱 诇讗讬住讜专 谞讘讬诇讛, 讜砖谞讬讛诐 诪砖诐 讗讞讚 讜诪爪讟专驻讬诐, 讜讻驻讬 砖驻住拽 讛专诪讘"诐 讘讛诇' 诪讗讻诇讜转 讗住讜专讜转.
讚) 讻转讘 讛专"谉 讘讞讬讚讜砖讬讜 诇诪住' 讞讜诇讬谉 (诇讝: 讚"讛 诇讬讻转讜讘) 讝"诇 讻诇 讗讬住讜专 谞讘诇讛 讞诇 讛讜讗 讗讗讬住讜专 讟专驻讛 讜讻讜' 讗讬住讜专 讟专驻讛 讗讬谞讜 讗诇讗 诪讞诪转 砖讗讬住讜专 谞讘诇讛 诪转拽专讘 讜讻讜' 砖讻讬讜谉 砖讗讬住讜专 讟专驻讛 讞诇 诪讞讬讬诐 讗"讗 砖诇讗 讬讞讜诇 讗讬住讜专 谞讘诇讛 诇讗讞专 诪讬转讛 讜讻讜' 注讻"诇, 诪讘讜讗专 讘注诇讬诇 砖讗讬住讜专 讟专驻讛 讛转讞诇转 讗讬住讜专 谞讘诇讛 讜讘注讬拽专 砖诐 讗讞讚 讛诐.71
讛) 讞讜诇讬谉 (诇讘:): 讚讘注讬 专' 讝讬专讗 谞讬拽讘讜 讘谞讬 诪注讬讬诐 讘讬谉 住讬诪谉 诇住讬诪谉 诪讛讜, 诪讬 诪爪讟专祝 住讬诪谉 专讗砖讜谉 诇住讬诪谉 砖谞讬 诇讟讛专讛 诪讬讚讬 谞讘讬诇讛. 讜驻砖讬讟讗 砖讗讬诇讜 谞讗住专讛 讛讘讛诪讛 讘讗讬住讜专 谞讚专 讘讬谉 住讬诪谉 诇住讬诪谉 砖砖谞讬 讛住讬诪谞讬诐 诪爪讟专驻讬诐 诇讛讜讜转 砖讞讬讟讛 讻砖专讛. 讜住驻拽讜 砖诇 专' 讝讬专讗 诪讜讙讘诇 诇讻砖谞讟专驻讛 讛讘讛诪讛 讘诇讘讚. 砖讞讬讟转 讛讟专讬驻讛 讜砖讞讬讟转 讛讻砖专讛 砖讜谞讜转 讛谉 讘讞诇讜转 讛讬转专谉. 讗讬住讜专 讛讟专驻讛 讗讬谞讜 讗讬住讜专 爪讚讚讬 讘注诇诪讗; 讛讟专讬驻讛 诪注讻讘转 讘讛讬转专 讛砖讞讬讟讛, 讜讛讬讗 诪讛讜讜讛 讗讬驻讜讗 砖诐 讗讞讚 注诐 谞讘讬诇讛. 诪砖讜诐 讻讱 谞住转驻拽 专' 讝讬专讗 讗诐 讗讬住讜专 讛讟专驻讛 砖谞讜诇讚 讘讬谉 砖讞讬讟转 住讬诪谉 讗' 诇住讬诪谉 讘' 诪注讻讘 讗转 讞诇讜转 讛讟讛专讛 砖诇 讛砖讞讬讟讛.
讜) 讞讜诇讬谉 (注讛.): 讛砖讜讞讟 讗转 讛讟专讬驻讛 讜谞诪爪讗 讘讛 讘谉 讟' 讞' 讜讻讜', 讜驻砖讬讟讗 砖讛讜讜诇讚 讗住讜专 讘讗讻讬诇讛. 讜讗讬诇讜 讛讬转讛 砖讞讬讟转 讛讟专驻讛 讻诪讜 讻诇 砖讞讬讟讛 讚注诇诪讗 讝讜诇转 砖讞诇 讗讬住讜专 讗讻讬诇讛 讘诇讘讚 注诇 讛讗诐 注拽讘 讛讬讜转讛 讟专讬驻讛 诪讛专讗讜讬 砖讛讜讜诇讚 讬讜转专 讘讗讻讬诇讛, 砖讛专讬 讗讬谞讜 讟专讬驻讛. 讜讬讜爪讗 诪讻讗谉 砖砖讞讬讟转 讛讟专讬驻讛 讗讬谞讛 砖讞讬讟讛 讙诪讜专讛 讛诪转专转 讘讗讻讬诇讛, 讜诪讗讞讚 砖讞住专 讛讬转专 讛砖讞讬讟讛 讘讗诐 砖讛讬转讛 讟专讬驻讛 讗祝 诇讙讘讬 讛讜讜诇讚 讞住专 讛讬转专 砖讞讬讟讛 诇讗讻讬诇讛.
讝) 讘诪讞诇讜拽转 讘讬谉 专讘讬 讬讜讞谞谉 诇专讬砖 诇拽讬砖 讘讞讜诇讬谉 (拽讘:) 驻住拽 讛专诪讘"诐 (驻"讚 诪诪讗讻诇讜转 讗住讜专讜转 讛诇"讬) 砖讘砖专 诪谉 讛讞讬 讗住讜专 诪讚讬谉 讟专讬驻讛. 讜诇讻讗讜专讗 讬驻诇讗 讛专讬 讘讘砖专 诪谉 讛讞讬 讗讬谉 讛讘讛诪讛 注爪诪讛 讟专讬驻讛. 讗诇讗 砖注讬拽专 讗讬住讜专 讛讟专讬驻讛 讛讬讬谞讜 诪驻谞讬 砖讛砖讞讬讟讛 诇讗 讛转讬专讛 讗转 讛讘讛诪讛 讘讗讻讬诇讛, 讜讘砖专 诪谉 讛讞讬 讛讜讗讬诇 讜谞讞转讱 诪谉 讛讘讛诪讛 诇驻谞讬 砖讞讬讟转讛 讞住专 诇讜 讛讬转专 砖讞讬讟讛.
讞) 转谞谉 驻"拽 讚讞讜诇讬谉 (讬讙.) 砖砖讞讬讟转 注讻讜"诐 谞讘讬诇讛 讜诪讟诪讗 讘诪砖讗. 讜驻住拽 讛专诪讘"诐 讘驻"讘 诪讗讘讜转 讛讟讜诪讗讜转 讛诇"讬 讜讝"诇 砖讞讬讟转 注讻讜"诐 谞讘讬诇讛 讜诪讟诪讗 讘诪砖讗 讜讻讜' 讜拽专讜讘 讘注讬谞讬 砖讗祝 讝讛 诪讚讘专讬 住讜驻专讬诐 讜讻讜' 讜讗"转 讜讛诇讗 讛讬讗 讗住讜专讛 讘讗讻讬诇讛 讚讬谉 转讜专讛, 诇讗 讻诇 讛讗住讜专 讘讗讻讬诇讛 诪讟诪讗 砖讛专讬 讛讟专讬驻讛 讗住讜专讛 讜讟讛讜专讛 讜讻讜' 注讻"诇, 讜注讜诇讛 讛转诪讬讛讛 讻讬爪讚 谞讬转谉 诇讚诪讜转 砖讞讬讟转 注讻讜"诐 诇讟专驻讛 讜讛诇讗 讛专讘讛 讚讘专讬诐 讻讙讜谉 注专诇讛 讜讻诇讗讬 讛讻专诐 讗住讜专讬诐 讘讗讻讬诇讛 讜注讻"讝 讗讬谞诐 诪讟诪讗讬诐, 讜讛讟专驻讛 诇讻讗讜专讛 讻诪讜讛诐. 讘砖讞讬讟转 注讻讜"诐, 诇注讜诪转 讝讗转, 讗讬住讜专 讗讻讬诇转 讛讘讛诪讛 讛讜讗 诪讚讬谉 谞讘诇讛 砖讛专讬 讛注讻讜"诐 讗讬谞讜 讘专 砖讞讬讟讛 讜讘讚讬谉 讛讜讗 砖讗祝 讟讜诪讗转 讛谞讘讬诇讛 转讞讜诇 诪谉 讛转讜专讛.
讜诪讜讻专讞讬诐 讗谞讜 诇讛住讬拽 砖诇讚注转 讛专诪讘"诐 注讬拽专 讗讬住讜专 讛讟专驻讛 讞诇 诪驻谞讬 砖讞住专 诇讘讛诪讛 讛讬转专 砖讞讬讟讛, 讜讘讻谉 讛讬讛 讘讚讬谉 砖转讟诪讗 讟专驻讛 讻诪讜 谞讘讬诇讛. 讗诇讗 砖讚讬谉 讞诇讜转 讛砖讞讬讟讛 讘讟专驻讛 诪转讞诇拽: 讗诪谞诐 讗讬谉 讛砖讞讬讟讛 诪转专转 讗讬住讜专 讗讻讬诇转 讛谞讘讬诇讛; 注讻"讝 砖讞讬讟转 讛讟专驻讛 诪讟讛专转 诪讬讚讬 讟讜诪讗转 讛谞讘讬诇讛. 注拽讘 讻讱 诪注诇讛 讛专诪讘"诐 砖讻砖诐 砖讘讟专讬驻讛 诪讟讛专转 讛砖讞讬讟讛 诪讟讜诪讗转 谞讘讬诇讜转 诪讛"转 讘诇讬 砖讛转讬专 讘讗讻讬诇讛, 讛讜讗 讛讚讬谉 讘砖讞讬讟转 注讻讜"诐.72
讘讛转讗诐 诇讛谞"诇 讬转讻谉 砖专砖"讬 住讜讘专 砖讻谉 讚讬谞讜 砖诇 讗讘专 诪谉 讛讞讬. 诪讗讞专 砖讗讬住讜专 讗讘诪讛"讞 讛讜讗 诪驻谞讬 砖讞住专 讛讬转专 讛砖讞讬讟讛 诪讛讜讜讛 讛讜讗 砖诐 讗讞讚 注诐 讗讬住讜专 讛谞讘讬诇讛, 讜诇讻谉 讘住驻拽 砖讞讬讟讛 诪讞讝讬拽讬诐 讚讜拽讗 诪讗讬住讜专 讗讘专 诪谉 讛讞讬 诇讗讬住讜专 讛谞讘讬诇讛. 讜讛"讛 讘讗讬住讜专 讞诇 注诇 讗讬住讜专 住讜讘专 砖讗讬住讜专 讛谞讘讬诇讛 诪讛讜讜讛 讛诪砖讱 砖诇 讛讗讬住讜专 讚讗讘专 诪谉 讛讞讬 砖拽讜讚诪讜 讜诇讻谉 讗讬住讜专 讬讜讛"讻 谞诪谞注 讻讬 讗讬住讜专讜 讘讗 诇讘住讜祝 讜讗讬谞讜 讞诇, 讜讚讜"拽 讛讬讟讘.
砖诐. 转讜住' 讚"讛 讗诇讗 讛谉 讛讬讻讬 诪砖讻讞转 诇讛. 讝"诇 讜转讬专抓 讚讛讻讗 讚讜拽讗 诇讗 讞讬讬诇讗 砖讘讜注讛 诪砖讜诐 砖讛讝讻讬专 谞讘讬诇讛 讜谞砖讘注 注诇讬讛 诇讗讜讻诇讛 讗讘诇 讛转诐 讚诇讗 诪讚讻专 驻住讞 讞讬讬诇讗 注诇讬讛 砖讘讜注讛 注讻"诇. 砖讬讟转 讛专讬爪讘"讗 诪转驻专砖转 讘砖转讬 讚专讻讬诐:
讗) 讬转讻谉 砖诇讚注转讜 讚讬谉 讛谞砖讘注 诇讘讟诇 讗转 讛诪爪讜讛 转诇讜讬 讘诪注砖讛 讛砖讘讜注讛 讜诇讗 讘讞诇讜转 讛砖讘讜注讛. 诪砖讜诐 讻讱 讻砖诪讝讻讬专 讗转 讘讬讟讜诇 讛诪爪讜讛 讘诪驻讜专砖 讘诇砖讜谉 讛砖讘讜注讛 诪注砖讛 讛砖讘讜注讛 讛讜讗 诇砖讜讗 讜讘讟诇. 诪讗讬讚讱 讻砖谞砖讘注 砖诇讗 讬讗讻诇 诪爪讛 住转诐 讘诇讬 诇讛讝讻讬专 讗转 讘讬讟讜诇 讛诪爪讜讛 讘诪驻讜专砖, 讗讬谉 诪注砖讛 讛砖讘讜注讛 诇砖讜讗, 讗诇讗 讞诇讜转 讛砖讘讜注讛 讘讗讛 诇讘讟诇 讗转 讛诪爪讜讛, 讜诇讻谉 讞诇讛 讛砖讘讜注讛 讻讬 讗讬谞讛 诇砖讜讗 讘诪注砖讛 讛驻诇讗转讛.
讘) 注讜讚 讬"诇 砖讻讜诇诇 住转诐 诪讜注讬诇 诪驻谞讬 砖砖讘讜注转 砖讜讗 讛讬讗 砖讘讜注讛 砖讗讬谉 讘讛 拽讬讜诐 讗讜 讘讬讟讜诇 讗诇讗 砖讬爪讗讛 诪驻讬讜 诇讘讟诇讛. 讗讱 讻诇 讝讛 讘谞砖讘注 诇讘讟诇 讗转 讛诪爪讜讛 讘诇讬 讻讜诇诇, 讘专诐 讘砖讘讜注讛 讘讻讜诇诇 讛专讬 讬砖 讞诇讜转 拽讬讜诐 讘谞讜讙注 诇讚讘专 讛专砖讜转 砖谞讻诇诇 讘讛, 讜诪讗讞专 砖讬砖 拽讬讜诐 讘注爪诐 讛砖讘讜注讛 讞诇讛 讛砖讘讜注讛 讘讻讜诇讛 - 讜讗驻讬诇讜 诇讘讟诇 讗转 讛诪爪讜讛. 讘诪讛 讚讘专讬诐 讗诪讜专讬诐 讻砖讛砖讘讜注讛 讗讬谞讛 谞讬转谞讛 诇讛讬讞诇拽 诇砖转讬诐 - 讘讻讜诇诇 住转诐. 讗讻谉 讘砖讘讜注讛 诪驻讜专砖转 诇讘讟诇 讗转 讛诪爪讜讛 讜讻诇诇 讘讛 讙诐 讚讘专 专砖讜转 讛砖讘讜注讛 诪转讞诇拽转 诇砖转讬诐: 讞诇拽 讛砖讘讜注讛 诇讘讟诇 讗转 讛诪爪讜讛 谞讞砖讘 诇砖讜讗 讜讗讬谞讜 讞诇 讜讗讬诇讜 讛讞诇拽 讛砖谞讬 讘谞讜讙注 诇讚讘专 专砖讜转 讞诇 讻砖讘讜注转 讘讬讟讜讬. (讜讗讬谉 诇讛拽砖讜转 诇诪讛 诇讗 谞讗诪专 讻讗谉 砖讘讜注讛 砖讘讟诇讛 诪拽爪转讛 讘讟诇讛 讻讜诇讛 讻讬 讛讚讬谉 讛讛讜讗 讞诇 讚讜拽讗 讻砖诪拽爪转 讛砖讘讜注讛 讘讟注讜转 讜诇讗 讻砖诪拽爪转 讛砖讘讜注讛 诇砖讜讗. 讜注讬讬谉 讘专"谉 讘谞讚专讬诐 讻谉. 讜诪砖"讻 讘砖诐 讛专诪讘"谉 诇讞诇拽 讘讬谉 谞讚专 砖讛讜转专 注"讬 驻转讞 诇讘讬谉 谞讚专 砖讛讜转专 讘讞专讟讛).
讘讗"讚. 讜专"讬 诪驻专砖 讚讜讚讗讬 砖讘 讜讗诇 转注砖讛 讻讚讗讬讬专讬 讛讻讗 诇讗 讞讬讬诇讗 讚拽讗诪专 砖讘讜注讛 砖讗讜讻诇 讜诇讗 讗讻诇 讗讘诇 讛转诐 讘谞砖讘注 砖诇讗 诇讗讻讜诇 讜讗讻诇 讚讛讜讬 讘拽讜诐 讜注砖讛 讜讚讗讬 讞讬讬诇讛 注讻"诇. 砖讬讟转 讛专"讬 诪转驻专砖转 讘讻诪讛 讗讜驻谞讬诐:
讗) 讬转讻谉 砖讻讜诇诇 诪讜注讬诇 诇讛驻拽讬注 讗转 讚讬谉 砖讘讜注讛 诇讘讟诇 讗转 讛诪爪讜讛 砖讛讬讗 砖讘讜注转 砖讜讗. 注讻"讝 讗祝 砖转讞讜诇 讛砖讘讜注讛 诇讗 转讚讞讛 诇诪注砖讛 讗转 讗讬住讜专 讛谞讘讬诇讛. 讘砖讘讜注讜转 诇讬讻讗 拽讬讜诐 诪爪讜转 注砖讛, 讜讻驻讬 砖谞转讘讗专 讘砖讬注讜专讬诐 讘注谞讬谉 谞讚专讬 讙讘讜讛, 讜诇讻谉 诇讗 谞讬转谉 诇讜诪专 砖讬讚讞讛 注砖讛 讚砖讘讜注讛 讗转 讗讬住讜专 讛谞讘讬诇讛. 诪讗讬讚讱 讘谞砖讘注 砖诇讗 讬讗讻诇 诪爪讛 讗讬谉 讛诪爪讜讛 讚诪爪讛 讚讜讞讛 讗转 讗讬住讜专 讛砖讘讜注讛 砖讻谉 讬砖 讘砖讘讜注讛 诇"转 讜注砖讛 讜注砖讛 讚诪爪讛 讗讬谞讜 讚讜讞讛 诇"转 讜注砖讛. 讬讜爪讗 讗讬驻讜讗 砖讚讬谉 讛谞砖讘注 讛讜讗 讘讻诇 讗讜驻谉 诇讛讬讜转 砖讘 讜讗诇 转注砖讛; 讛谞砖讘注 讘讻讜诇诇 诇讗讻讜诇 谞讘讬诇讛 讗住讜专 诇讜 诇讗讻诇讛, 讜讛谞砖讘注 砖诇讗 讬讗讻诇 诪爪讛 诇讗 讬讗讻诇谞讛 讘诇讬诇 讛住讚专. 讛讚讬谉 砖诇 诇讗讜 讜讛谉 讚讜专砖 讗诇讬讘讗 讚讛专"讬 砖讬讛讬讛 拽讬讜诐 砖讘讜注讛 诇诪注砖讛 讜诇讗 专拽 讞诇讜转 砖讘讜注讛. 诪砖讜诐 讻讱 砖讘讜注讛 讘讻讜诇诇 诇讗 诇讗讻讜诇 谞讘讬诇讛 诇讬转讗 讘诇讗讜 讜讛谉 讻讬 讻砖谞砖讘注 诇讗讻讜诇 谞讘讬诇讛 讘讻讜诇诇 诇讗 讬讗讻诇谞讛 诇诪注砖讛 讜讻谞"诇, 讜诇驻讬"讝 讛专"讬 驻讜讟专 讗转 讛谞砖讘注 诪拽专讘谉 讘诇讘讚 讗讱 讗讬谉 讛砖讘讜注讛 诇砖讜讗.
讘) 讘专诐 诪砖诪注讜转 砖讬讟转 讛专"讬 砖讘转讜住' 讛讬讗 砖讛砖讘讜注讛 诇讗讻讜诇 谞讘讬诇讛 讘讻讜诇诇 诇砖讜讗 讜砖诇讗 讻驻讬专讜砖 讛专讗砖讜谉, 讗诇讗 砖诇讚注转 讛专"讬 讬砖 砖谞讬 讚讬谞讬 砖讜讗: 讚讬谉 讗讞讚 砖诇 砖讘讜注转 砖讜讗 讻砖谞砖讘注 诇讘讟诇 诪爪讜讛 讘诇讬 讻讜诇诇, 讜讘讗讜驻谉 讝讛 讙讜祝 讛砖讘讜注讛 诇砖讜讗 讛讬讗 讜诇讘讟诇讛 砖讛专讬 砖讬讬讻转 诇诪爪讜讛 讘诇讘讚. 讚讬谉 砖谞讬 砖诇 砖讘讜注转 砖讜讗 讻砖谞砖讘注 诇讗讻讜诇 谞讘讬诇讛 讘讻讜诇诇 讜砖讗住讜专 诇讜 诇拽讬讬诐 讗转 讛砖讘讜注讛 讘驻讜注诇 讜诇讗讻诇讛. 讘讗讜驻谉 讝讛 注讬拽专 讛砖讘讜注讛 讗讬谞讛 诇砖讜讗 讗讱 诪讻讬讜谉 砖讛砖讘讜注讛 诇讗 转转拽讬讬诐 诇诪注砖讛 砖讻谉 讗住讜专 诇讜 诇讗讻讜诇 讗转 讛谞讘讬诇讛 讛讜驻讱 讚讬谉 讛砖讘讜注讛 诇讛讬讜转 砖讘讜注转 砖讜讗. 讜谞专讗讛 砖讚讬谉 讝讛 谞讻诇诇 讘讚讬谉 砖讘讜注讛 砖讗"讗 诇拽讬讬诐 讚讛讜讬' 砖讘讜注转 砖讜讗. (讜注讬讬谉 讘专砖"讬 讚祝 讻讜. 讚"讛 诪讗讬 诪讬注讟 诪讬注讟 诪爪讜讛 讜讘砖讬注讜专讬诐 砖诐). 住诪讜讻讬诐 诇讬住讜讚 讛讝讛 谞诪爪讗 讘驻住讜拽 "谞砖讘注转讬 讜讗拽讬讬诪讛 诇砖诪讜专" 讻诇讜诪专 砖砖讘讜注讛 讞诇讛 讚讜拽讗 讻砖诪讛讜讛 讘转 - 拽讬讜诐 讘诪爪讬讗讜转 讜讻诇 砖讘讜注讛 砖讗讬谞讛 诇诪注砖讛 讘转 - 拽讬讜诐 讗讬谞讛 讞诇讛 讻砖讘讜注转 讘讬讟讜讬 讜讛讜驻讻转 诇讛讬讜转 诇砖讜讗.
讙) 谞讬转谉 诇驻专砖 讛专"讬 讘讛转讗诐 诇讬住讜讚 砖讘讬讗专谞讜讛讜 讘讗专讬讻讜转 讘砖讬注讜专讬诐 (诇注讬诇 讻: 讘转讜住' 讚讻讬 讜讘砖讬讟转 讛专诪讘"谉 砖诐 讜诇拽诪谉 讘诪诇讞诪讜转 讚' 住驻"讙). 讬砖 讚讬谉 诪讬讜讞讚 砖诇 拽讬讜诐 砖讘讜注讛 讜讘讬讟讜诇 诪爪讜讛 讗讬谞讜 讬讻讜诇 诇讛讜讜转 拽讬讜诐 砖讘讜注讛 讜诇讗 讞诇讛 讗讬驻讜讗 砖讘讜注讛 诇讘讟诇 讗转 讛诪爪讜讛. 讜谞专讗讛 砖讘讻讜诇诇 诪爪讜讛 讜专砖讜转 讘讬讞讚 讘砖讘讜注讛 讗讞转 讘砖讘 讜讗诇 转注砖讛 - 讻讙讜谉 诪讬 砖谞砖讘注 砖诇讗 诇讗讻讜诇 诪爪讛 讻诇 讛砖谞讛 讻讜诇讛 - 讬砖 拽讬讜诐 砖讘讜注讛 讗讞讚, 讚讛讬讬谞讜 诪谞讬注转 讛驻注讜诇讛 讻砖讛讙讘专讗 讘诪注诪讚 砖讘 讜讗诇 转注砖讛. 注拽讘 讻讱 讗讬谉 讛砖讘讜注讛 谞讞砖讘转 诇砖讘讜注讛 讛诪讘讟诇转 诪爪讜讛 讘诇讬 拽讬讜诐 砖讘讜注讛 讻讬 讬砖谞讜 拽讬讜诐 砖讘 讜讗诇 转注砖讛 讗讞讚. 诇注讜诪转 讝讗转 讻砖谞砖讘注 讘拽讜诐 讜注砖讛 讜讛讜讗 讻讜诇诇 讘讬讟讜诇 诪爪讜讛 注诐 专砖讜转, 讻讙讜谉 讛谞砖讘注 诇讗讻讜诇 谞讘诇讛 讜讻砖专讛, 讻诇 驻注讜诇讛 讜驻注讜诇讛 拽讬讜诐 砖讘讜注讛 讘驻谞讬 注爪诪讛 讜诪讻讬讜谉 砖诇讗 讬转讻谉 诇讛讞砖讬讘 讗转 讘讬讟讜诇 讛诪爪讜讛 诇拽讬讜诐 砖讘讜注讛 讛讜驻讻转 讛砖讘讜注讛 诇讛讬讜转 砖讜讗, 讜讚讜"拽 讛讬讟讘 讻讬 讚讘专讬 专讘谞讜 谞"讬 诪讗讬专讬诐 诇注讬谞讬诐.
注谞讬谉 砖讬讟讜转 讛专诪讘"诐 讜讛专讗讘"讚 讘谞砖讘注 诇讘讟诇 讗转 讛诪爪讜讛 讜讚讬谉 讻讜诇诇
讗

讛专诪讘"诐 讘讞讘讜专讜 (驻"讛 诪讛诇' 砖讘讜注讜转 讛诇' 讬"讞) 拽讘注 讻讬专讜砖诇诪讬, 讜讝"诇 谞砖讘注 砖诇讗 讬讗讻诇 诪爪讛 砖谞讛 讗讜 砖谞转讬诐 讛专讬 讝讛 讗住讜专 诇讗讻讜诇 诪爪讛 讘诇讬诇讬 讛驻住讞 讜讗诐 讗讻诇 讞讬讬讘 诪砖讜诐 砖讘讜注转 讘讬讟讜讬 讜讗讬谉 讝讛 砖讘讜注转 砖讜讗 砖讛专讬 诇讗 谞砖讘注 砖诇讗 讬讗讻诇 诪爪讛 讘诇讬诇讬 讛驻住讞 讗诇讗 讻诇诇 注转讬诐 砖讗讻讬诇转 诪爪讛 讘讛诐 专砖讜转 注诐 注转 砖讗讻讬诇转讛 讘讜 诪爪讜讛 讜诪转讜讱 砖讞诇讛 砖讘讜注讛 注诇 砖讗专 讛讬诪讬诐 讞诇讛 注诇 诇讬诇 讛驻住讞 讜讻谉 讻诇 讻讬讜爪讗 讘讝讛 讻讙讜谉 砖谞砖讘注 砖诇讗 讬砖讘 讘爪诇 住讜讻讛 诇注讜诇诐 讗讜 砖诇讗 讬注诇讛 注诇讬讜 讘讙讚 砖谞讛 讗讜 砖谞转讬诐, 注讻"诇. 讜讘驻"讚 诪讛诇' 砖讘讜注讜转 讛诇' 讬' 讻转讘 讛专诪讘"诐 讜讝"诇 讜讻谉 讗诐 讗诪专 砖讘讜注讛 砖诇讗 讗讜讻诇 讛讬讜诐 讜讞讝专 讜谞砖讘注 注诇 讛讻讻专 砖诇讗 讬讗讻诇谞讛 讜讗讻诇讛 讻讜诇讛 讘讗讜转讜 讛讬讜诐 讗讬谞讜 讞讬讬讘 讗诇讗 讗讞转 讜讻谉 讻诇 讻讬讜爪讗 讘讝讛 砖讗讬谉 砖讘讜注讛 讞诇讛 注诇 砖讘讜注讛, 注讻"诇. 讜讛专讗讘"讚 诪砖讬讙 讜讝"诇 讗"讗 讙诐 讝讛 砖讘讜砖 讛讜讗 砖讘转讞诇讛 诇讗 谞砖讘注 讗诇讗 诇讬讜诪讜 讜诇讘住讜祝 谞砖讘注 注诇 讗讜转讜 讻讻专 诇注讜诇诐 讜讻讜' 注讻"诇. 诇讚注转 讛专讗讘"讚 注拽讘 讛讜住驻转 讝诪谉 谞讛讬讬转讛 砖讘讜注转 讻讜诇诇 讜讛砖讘讜注讛 讛砖谞讬讛 讞诇讛 注诇 讛专讗砖讜谞讛 讜讗讬诇讜 讛专诪讘"诐 住讜讘专 砖讛讜住驻转 讝诪谉 讗讬谞讛 注讜砖讛 讗转 讛砖讘讜注讛 诇砖讘讜注转 讻讜诇诇 讜讗讬谉 讛砖讘讜注讛 讛砖谞讬讛 讞诇讛 注诇 讛专讗砖讜谞讛 讗祝 砖讛讬讗 讛讜住讬驻讛 讝诪谉 注诇 讝诪谉 讛讗讬住讜专 讛专讗砖讜谉. 讜拽砖讛 讗诇讬讘讗 讚讛专诪讘"诐, 讚诪讛 砖讜谞讛 讛讜住驻转 讝诪谉 砖讘讻讱 诇讗 讞诇讛 砖讘讜注讛 注诇 砖讘讜注讛 诪谉 讻讜诇诇 讝诪谉 讛讬转专 讬讞讚 注诐 讝诪谉 诪爪讜讛 讘砖讘讜注讛 诇讘讟诇 讗转 讛诪爪讜讛 砖讛砖讘讜注讛 讞诇讛 讜讻讙讜谉 砖谞砖讘注 砖诇讗 讬讗讻诇 诪爪讛 砖谞讛 砖讞诇讛 诇讗住讜专 诪爪讛 讘诇讬诇 驻住讞.
讜谞专讗讛 砖讛专诪讘"诐 诪讘讞讬谉 讘讬谉 讚讬谉 讛讻讜诇诇 讘砖讘讜注讛 诇讘讟诇 讗转 讛诪爪讜讛 诇讘讬谉 讚讬谉 讛讻讜诇诇 讘讗讬谉 砖讘讜注讛 讞诇讛 注诇 砖讘讜注讛 讜讗讬谉 讗讬住讜专 讞诇 注诇 讗讬住讜专. 讛讛诇讻讛 拽讜讘注转 砖砖讘讜注讛 讛诪讘讟诇转 诪爪讜讛 讜讛讬讗 诪讜讙讘诇转 诇诪爪讜讛 讘诇讘讚 诪讛讜讜讛 砖讘讜注转 砖讜讗 讻讬 讘砖讘讜注讛 讝讜 诇讬讻讗 讚讬谉 砖诇 拽讬讜诐 讗讜 讘讬讟讜诇 讜诪讗讞专 砖讻讜诇讛 讞诇讛 讘谞讜讙注 诇诪爪讜讛 讘诇讘讚 诇讘讟诇讛 讛讬讗. 诇注讜诪转 讝讗转 讘讻讜诇诇 讛讬转专 注诐 讛诪爪讜讛 讛砖讘讜注讛 讻砖讬讜爪讗转 诪驻讬讜 讗讬谞讛 诇讘讟诇讛 砖讻谉 讬砖 诇讛 拽讬讜诐 讜讘讟讜诇 讜诇讻谉 讞诇讛 讘讻讜诇讛. 讘讛转讗诐 诇讻讱 讙诐 讛讜住驻转 讝诪谉 讛讬转专 注诇 讙讘讬 讝诪谉 讛诪爪讜讛 诪讛讜讜讛 讻讜诇诇 讜讛谞砖讘注 砖诇讗 讬讗讻诇 诪爪讛 砖谞讛 讞诇讛 讛砖讘讜注讛.
讗讞专转 讚讬谉 讛讻讜诇诇 讘讗讬谉 讗讬住讜专 讞诇 注诇 讗讬住讜专. 砖诐 讞诇讛 砖讘讜注转 讛讻讜诇诇 诪讟注诐 诪讬讙讜 砖讛讗讬住讜专 讛砖谞讬 讞诇 讘诪拽爪转讜 讞诇 讘讻讜诇讜. 讜讝讛 砖讬讬讱 专拽 讻砖诪拽爪转 讞诇讜转 讛讗讬住讜专 讛砖谞讬 驻讜注诇转 诪讬讚 讗讘诇 诇讗 讻砖讛讬讗 驻讜注诇转 诇讗讞专 讝诪谉 讘诇讘讚. 诪砖讜诐 讻讱 讘谞砖讘注 砖诇讗 讬讗讻诇谞讛 讗讞专讬 砖谞砖讘注 砖诇讗 讬讗讻诇谞讛 讛讬讜诐 砖讛砖讘讜注讛 讛砖谞讬讛 诪讜住讬驻讛 讗讬住讜专 专拽 诇讗讞专 讝诪谉 讗讬 讗驻砖专 砖讬讞讜诇 讛讚讬谉 讚讻讜诇诇 讜讛讗讜讻诇讛 讗讬驻讜讗 讗讬谞讜 讞讬讬讘 讗诇讗 讗讞转.73
讘

讘砖讬讟转 讛专讗讘"讚 讛拽讜砖讬 讛讜讗 诇讗讬讚讱 讙讬住讗. 讘谞讜讙注 诇讚讬谉 讗讬住讜专 讞诇 注诇 讗讬住讜专 驻住拽 砖注"讬 讛讜住驻转 讝诪谉 谞讞砖讘转 讛砖讘讜注讛 讛砖谞讬讛 诇砖讘讜注转 讻讜诇诇 讜讞诇讛. 诪讗讬讚讱 讘讻讜诇诇 讘砖讘讜注讛 诇讘讟诇 讗转 讛诪爪讜讛 诪讙讘讬诇 讛专讗讘"讚 (讛砖讙讜转 讛专讗讘"讚 注诇 讛诪讗讜专 讛拽讟谉 讘住讜祝 诪住' 驻住讞讬诐) 讚讬谉 讛讬专讜砖诇诪讬 砖讞诇讛 砖讘讜注讛 砖诇讗 诇讗讻讜诇 诪爪讛 讻诇 讛砖谞讛 诇讛谞砖讘注 讘砖讗专 讬诪讜转 讛砖谞讛 砖讛砖讘讜注讛 讞诇讛 诪讬讚 讜诇驻谞讬 驻住讞. 讗讜诇诐 讗诐 谞砖讘注 讘转讜讱 讬诪讬 讛驻住讞 砖拽讚诪讛 诪爪讜转 诪爪讛 诇砖讘讜注转讜 诇讗 讞诇讛 讛砖讘讜注讛. 讜注诇讬谞讜 诇讛讘讬谉 讗转 讛讛讘讚诇 讘讬谉 讻讜诇诇 讘砖讘讜注讛 注诇 砖讘讜注讛 诇讻讜诇诇 讘谞砖讘注 诇讘讟诇 诪爪讜讛.
讜谞专讗讛 砖诇讚注转 讛专讗讘"讚 讚讬谉 讛讻讜诇诇 讘砖讘讜注讛 诇讘讟诇 讗转 讛诪爪讜讛 谞讗诪专 讘讞诇讜转 讛砖讘讜注讛, 讝讗转 讗讜诪专转 诪讬讙讜 砖讞诇讛 讛砖讘讜注讛 讘诪拽爪转讛 讚讛讬讬谞讜 诇讝诪谉 讛讬转专 诪诪讬诇讗 讞诇讛 讘讻讜诇讛 讚讛讬讬谞讜 讙诐 诇讝诪谉 诇诪爪讜讛. 诪砖讜诐 讻讱 讗讬谉 讛砖讘讜注讛 讞诇讛 诇讻转讞讬诇讛 讘转讜讱 讬诪讬 讛驻住讞 诇讘讟诇 讗转 讛诪爪讜讛. 讗讜诇诐 讘砖讻讘专 讞诇讛 讘砖讗专 讬诪讜转 讛砖谞讛 谞砖讗专转 讛砖讘讜注讛 讘讞诇讜转讛 讻砖诪讙讬注讬诐 讬诪讬 讛驻住讞 讜讝诪谉 讛诪爪讜讛.
讘专诐 讘谞讜讙注 诇讚讬谉 讛讻讜诇诇 讘讗讬住讜专 讞诇 注诇 讗讬住讜专 住讜讘专 讛专讗讘"讚 砖讗讬谞讜 诪讚讬谉 诪讬讙讜 讗诇讗 讚讬谉 讛讜讗 讘注爪诐 讞诇讜讬讜转 砖诪讜转 砖诇 砖谞讬 讛讗讬住讜专讬谉, 讻诇讜诪专, 讛讜讗讬诇 讜讛讗讬住讜专 讛砖谞讬 诪讜住讬祝 讗讬住讜专 讘注爪诐 砖诪讜 注诇 讙讘讬 讛讗讬住讜专 讛专讗砖讜谉 诇讻谉 讞诇. 注讬拽专 讚讬谉 讗讬谉 讗讬住讜专 讞诇 注诇 讗讬住讜专 讛讜讗 砖讗讬谉 讛转讜专讛 诪讞讬讬讘转 注讘讜专 讻驻诇讜转 讗讬住讜专讬诐, 讜讝讛 讚讜拽讗 讻砖讛讗讬住讜专 讛砖谞讬 讻讜驻诇 讗转 讗讬住讜专讬 讛专讗砖讜谉. 讗讱 讘讻讜诇诇 讻砖讛讗讬住讜专 讛砖谞讬 诪讜住讬祝 讗讬住讜专讬诐 诪讛讜讜讛 讛讜讗 讗讬住讜专 讗讞专 讘注爪诐 砖诪讜 讜诇驻讬讻讱 讞诇. 讘讛转讗诐 诇讻讱 讛注诇讛 讛专讗讘"讚 砖讛讜住驻转 讝诪谉 诪讛讜讜讛 讻讜诇诇 讘谞讜讙注 诇讗讬住讜专 讞诇 注诇 讗讬住讜专 砖讻谉 注"讬 讻讱 谞讞砖讘 讛讗讬住讜专 讛砖谞讬 诇讗讬住讜专 讗讞专 讘注爪诐 讞诇讜转讜 讜讙讜驻讜, 讜诪砖讜诐 讻讱 讞诇讛 讛砖讘讜注讛 讛砖谞讬讛 讗祝 讘讬讜诐 讛专讗砖讜谉 砖诇 讛砖讘讜注讛 讛专讗砖讜谞讛.
讛注讜诇讛 诪讚讘专讬谞讜 讛谞"诇 砖诇驻讬 讛专讬爪讘"讗 讚讬谉 讛谞砖讘注 诇讘讟诇 讗转 讛诪爪讜讛 讜讻讜诇诇 转诇讜讬 讘诪注砖讛 讛砖讘讜注讛, 诇讚注转 讛专诪讘"诐 讚讬谉 讛谞砖讘注 诇讘讟诇 讗转 讛诪爪讜讛 转诇讜讬 讘注爪诐 砖诐 讛砖讘讜注讛 讜讗讬诇讜 讚讬谉 讗讬住讜专 讞诇 注诇 讗讬住讜专 讘讻讜诇诇 转诇讜讬 讘讞诇讜转 讛讗讬住讜专 讛砖谞讬, 讜讗诇讬讘讗 讚讛专讗讘"讚 讛讚讬谉 砖诇 谞砖讘注 诇讘讟诇 讗转 讛诪爪讜讛 讜讻讜诇诇 转诇讜讬 讘讞诇讜转 讛讻讜诇诇 讗讘诇 讚讬谉 讛讻讜诇诇 讘讗讬住讜专 讞诇 注诇 讗讬住讜专 转诇讜讬 讘注爪诐 砖诪讜转 讛讗讬住讜专讬谉 讜诇讗 讘砖注转 讞诇讜转谉, 讜讛讚讘专讬诐 诪讗讬专讬诐, 讜讚讜"拽.74

讻转讘 讛专诪讘"诐 讘驻"讙 诪讛诇' 谞讚专讬诐 (讛诇"讟) 讜讝"诇 讛谞讜讚专 砖讬爪讜诐 讘砖讘转 讗讜 讘讬讜诐 讟讜讘 讞讬讬讘 诇爪讜诐 砖讛谞讚专讬诐 讞诇讬诐 注诇 讚讘专讬 诪爪讜讛 讻诪讜 砖讘讗专谞讜. 讜讻谉 讛谞讜讚专 砖讬爪讜诐 讬讜诐 专讗砖讜谉 讗讜 讬讜诐 砖诇讬砖讬 讻诇 讬诪讬讜 讜驻讙注 讘讜 讬讜诐 讝讛 讜讛专讬 讛讜讗 讬讜诐 讟讜讘 讗讜 注专讘 讬讜诐 讛讻驻讜专讬诐 讛专讬 讝讛 讞讬讬讘 诇爪讜诐 讜讗讬谉 爪专讬讱 诇讜诪专 专讗砖 讞讚砖. 驻讙注 讘讜 讞谞讜讻讛 讜驻讜专讬诐 讬讚讞讛 谞讚专讜 诪驻谞讬 讛讬诪讬诐 讛讗诇讜 讛讜讗讬诇 讜讗讬住讜专 讛爪讜诐 讘讛诐 诪讚讘专讬 住讜驻专讬诐 讛专讬 讛谉 爪专讬讻讬谉 讞讝讜拽 讜讬讚讞讛 谞讚专讜 诪驻谞讬 讙讝讬专转 讞讻诪讬诐 注讻"诇.
驻砖讜讟诐 砖诇 讚讘专讬 讛专诪讘"诐 诪讜专讛 砖讛谞讜讚专 诇爪讜诐 讻诇 讬讜诐 专讗砖讜谉 讜驻讙注 讘讜 讬讜"讟, 讞讬讬讘 诇爪讜诐 专拽 诪砖讜诐 砖讛谞讚专 讞诇 诇讘讟诇 讚讘专 诪爪讜讛. 讜讛谞讛 诪转讘拽砖转 讛砖讗诇讛 讛专讬 讻砖谞讚专 诇爪讜诐 讻诇 讬诪讬讜 讝讛讜 谞讚专 讛讻讜诇诇 讘讬谉 讬讜"讟 讘讬谉 砖讗专 讬诪讬 讛讬转专, 讜诇讚注转 讛专诪讘"诐 讻砖谞砖讘注 砖诇讗 诇讗讻讜诇 诪爪讛 讻诇 讛砖谞讛 讞诇讛 砖讘讜注转讜 砖讻谉 讻诇诇 讛讬转专 注诐 讛诪爪讜讛, 讜诇诪讛 讗讬驻讜讗 诇讗 讬讞讜诇 谞讚专 讻砖讘讜注讛 诪讚讬谉 讛讻讜诇诇.
讜讗讜诇讬 住讜讘专 讛专诪讘"诐 砖讻讜诇诇 讗讬谞讜 驻讜注诇 讞诇讜转 砖讘讜注讛 诇讙讘讬 讞讬讜讘讬 讜讗讬住讜专讬 讛砖讘讜注讛 讻讬 讗诐 诇讙讘讬 讗诪转 讜砖拽专 讘砖讘讜注讛, 讚讛讬讬谞讜, 讛谞砖讘注 讘讻讜诇诇 讞讬讬讘 诇讗诪转 讗转 讚讘专讬 讛砖讘讜注讛 讗讱 讗讬谉 讛砖讘讜注讛 讞诇讛 诇讙讘讬 讞讬讜讘讬 讜讗讬住讜专讬 砖讘讜注讜转 讚注诇诪讗 (讜注讬讬谉 讘砖讬注讜专讬诐 诇注讬诇 砖诪讘讜讗专 砖讬砖 讘砖讘讜注讜转 砖谞讬 讚讬谞讬诐 - 讞诇讜转 讞讬讜讘讬诐 讜讗讬住讜专讬诐 讜讚讬谉 讗诪转 讜砖拽专, 讜注讬讬谉 讗祝 诇注讬诇 讘讛注专讛 73, 讜讗讻诪"诇). 讻"讝 讬转讻谉 讘砖讘讜注讜转 砖讻谉 讬砖 讘讛谉 讛诇讻讜转 讗诪转 讜砖拽专 - 诪砖讗"讻 讘谞讚专讬诐. 注拽讘 讻讱 诇讗 讞诇 讚讬谉 讛讻讜诇诇 讘谞讚专讬诐 讜谞讚专 砖讞诇 诇讘讟诇 讗转 诪爪讜讛 讘讬谉 讘驻专讟 讜讘讬谉 讘讻讜诇诇 讛讜讗 讘转讜专转 谞讚专讬诐 讚讜拽讗, 讜爪"注.
砖诐. 讘注讛"诪 住驻"讙 砖讘讜注讜转 (讚祝 讬讘: 讘讚驻讬 讛专讬"祝 讚驻讜住 讜讜讬诇谞讗). 讝"诇 讜讘谞砖讘注 诇拽讬讬诐 诪爪讜转 注砖讛 讛砖讘讜注讛 讜讛谞讚专 讞诇讬谉 注诇讬讜 诇诪诇拽讜转 讜讻讜' 讗讘诇 讘诪爪讜转 诇讗 转注砖讛 讗讬谉 讛谞讚专 讞诇 注诇讬讜 讻诇诇 讘讘讬讟讜诇讛 讗祝 诇讗 讘拽讬讜诪讗 注讻"诇. 讘讚讬谉 讛谞讚专 诇拽讬讬诐 诪爪讜转 注砖讛 讬砖 诪讞诇讜拽转 讘讬谉 讛专讗砖讜谞讬诐. 诇讚注转 讛专"谉 (谞讚专讬诐 讞' 讚"讛 讜讛诇讗 诪讜砖讘注 讜注讜诪讚 诪讛专 住讬谞讬 讛讜讗) 讗讬谞讜 讞诇 讗讘诇 讛专"专 讗诇讬注讝专 讘转讜住' (砖诐 讚"讛 谞讚专 讙讚讜诇 谞讚专 诇讗诇讛讬 讬砖专讗诇) 住讜讘专 砖讞诇 讘讚讜诪讛 诇讚讬谉 谞讚专 爪讚拽讛,75 讜讻驻讬 讛谞专讗讛 住讜讘专 讛讘注讛"诪 讻转讜住' 讜讻专讗"砖 (砖诐 讚"讛 谞讚专 讙讚讜诇 谞讚专 诇讗诇讛讬 讬砖专讗诇) 砖谞讚专 诇拽讬讬诐 诪爪讜转 注砖讛 讞诇. 讗讱 讚讘专讬讜 讛讗讞专讜谞讬诐 转诪讜讛讬诐 讻讬 讘谞讚专 诇讘讟诇 诪爪讜转 诇讗 转注砖讛 讻讙讜谉 砖谞讚专 诇讗讻讜诇 讞诪抓 讘驻住讞 讙诐 讘诇讬 讛讟注诐 砖诇 讘讬讟讜诇 诪爪讜转 诇讗 转注砖讛 诇讗 讬转讻谉 砖讬讞讜诇 讛谞讚专 讻讬 讗讬谉 讛谞讚专讬诐 讞诇讬诐 讘拽讜诐 讜注砖讛.76 讜讗讬谉 诇讜诪专 砖讘谞讬讙讜讚 诇砖讗专 专讗砖讜谞讬诐 住讜讘专 讛讘注讛"诪 砖讗祝 谞讚专 讘注诇诪讗 讞诇 讘拽讜诐 讜注砖讛 讜诪讛讜讛 讞讜讘转 讙讘专讗 诇拽讬讬诪讜, 砖讛专讬 诪讘讜讗专 讘诪住' 谞讚专讬诐 (讬讙: 讜讙诐 注讬讬谉 讘讚祝 讟"讜 讗) 砖讛砖讘讜注讛 讞诇讛 诇讗住讜专 讚讘专 砖讗讬谉 讘讜 诪诪砖 诪讗讞专 砖讛讞诇讜转 注诇 讛讙讘专讗 讜讗讬诇讜 谞讚专 讗讬谞讜 讞诇 诇讗住讜专 讚讘专 砖讗讬谉 讘讜 诪诪砖 讛讜讗讬诇 讜讞诇讜转讜 诪讜讙讘诇转 诇讗住讜专 讞驻爪讗 讘讗讬住讜专. 讜诇驻讬 讘注讛"诪 砖讞诇 讚讬谉 谞讚专 讘注诇诪讗 注诇 讛讙讘专讗 讘拽讜诐 讜注砖讛 讘诇讬 讞诇讜转 讗讬住讜专 讞驻爪讗 诇诪讛 诇讗 讬讞讜诇 谞讚专 诇讗住讜专 讚讘专 砖讗讬谉 讘讜 诪诪砖 诪讚讬谉 讗讬住讜专 讙讘专讗.
讜注诇讬谞讜 诇讛住讬拽 砖讘注讛"诪 诪讻讬专 讘砖谞讬 诪讬谞讬 谞讚专: 谞讚专 诇注砖讜转 诪注砖讛 讘拽讜诐 讜注砖讛 讜谞讚专 诇讗住讜专 讚讘专 讘砖讘 讜讗诇 转注砖讛. 谞讚专 砖讛讜讗 讘拽讜诐 讜注砖讛 讞诇 注诇 讛讙讘专讗 讜诇讗 讘讞驻爪讗 讜诪拽讜专讜 讘讚讬谉 谞讚专 讙讘讜讛 "讛专讬 注诇讬 诇讛讘讬讗 拽专讘谉" 砖诪拽讜专讜 讘驻住讜拽 "诪讜爪讗 砖驻转讬讱 转砖诪专 讜注砖讬转 讻讗砖专 谞讚专转" 讜讙讜'. 谞讚专讬 讗讬住讜专 诇注讜诪转诐, 谞诇诪讚讬诐 诪驻专砖转 诪讟讜转 "讗讬砖 讻讬 讬讚讜专 谞讚专" 讛诪砖诪砖 讻诪拽讜专 诇讚讬谉 讛讛转驻住讛 讘讞驻爪讗 砖诇 讗讬住讜专. 谞讚专 砖诇 讗讬住讜专 讞诇 讻讗讬住讜专 讞驻爪讗 讜讗讬谞讜 讗讜住专 讗讬驻讜讗 讻讬 讗诐 讚讘专 砖讬砖 讘讜 诪诪砖 讜诇讗 讞诇 注诇 讛讙讘专讗 讘讚讘专 砖讗讬谉 讘讜 诪诪砖.77
诇讻讗讜专讛 讻讜讜谞转 讘注讛"诪 讻谞"诇 砖谞讚专 砖讛讜讗 讘拽讜诐 讜注砖讛 诇注讘讜专 注诇 诇"转 诇讗 讞诇. 讘专诐 讛专诪讘"谉 驻讬专砖 讻讜讜谞转 讘注讛"诪 砖诪讚讜讘专 讘谞讚专 诇讗讬住讜专 讞驻爪讗 讜讗讬谞讜 讞诇 诇讘讟诇 诪爪讜转 诇"转 讘砖讘 讜讗诇 转注砖讛. 讜讛拽砖讛, 诇诪讛 讗讬驻讜讗 住讚"讗 砖谞讚专 讞诇 诇讘讟诇 诪爪讜转 诇"转 砖诇 注讜谞讛.
讜谞专讗讛 砖诇驻讬 驻讬专讜砖 讝讛 住讜讘专 讛讘注讛"诪 砖谞讚专 诇讘讟诇 诪爪讜转 注砖讛 讗讬谞讜 住讜转专 讗转 讛诪爪讜讛 - 讻讬 讛谞讜讚专 讚讜诪讛 诇诪讬 砖讗讬谉 诇讜 讞驻爪讗 砖诇 诪爪讜讛 砖讛讜讗 驻讟讜专 诪注讬拽专 讞讜讘转 讛诪爪讜讛. 讚讬谉 讛讗谞讜住 讘讗讬 - 拽讬讜诐 诪爪讜转 注砖讛 讚讜诪讛 诇讚讬谉 "讗诇 讬讘讝讘讝 讗讚诐 讬讜转专 诪讞讜诪砖" 讛诪讛讜讜讛 驻讟讜专 讙诪讜专 诪讞讜讘转 讛诪爪讜讛 讜讗讬谞讜 驻讟讜专 注讜谞砖讬诐 讘诇讘讚, 讜诪讗讞专 砖讗讬谞讛 拽讬讬诪转 诪爪讜转 注砖讛 讻诇诇 讞诇 讛谞讚专. 讗讜诇诐 讗讬谉 讘讻讞 谞讚专 诇讛驻拽讬注 讞讜讘转 诇"转 诪注讬拽专讛. 讚讬谉 讗谞讜住 讘拽讬讜诐 诇"转 讗讬谞讜 讻讬 讗诐 驻讟讜专 注讜谞砖讬诐, 讜讬讜爪讗 讗讬驻讜讗 砖谞讚专 诇讘讟诇 诪爪讜转 诇"转 注讜诪讚 讘讻诇 讗讜驻谉 讘谞讬讙讜讚 诇诪爪讜转 诇"转 讜注拽讘 讻讱 讗讬谞讜 讞诇.
诇讗讜专 讛讘讞谞讛 讝讜 谞讬转谉 诇讜诪专 砖诪注讜谞讛 讗讬谉 拽讜砖讬' 注诇 讘注讛"诪 讻讬 讛讗谞讜住 讘注讜谞讛 驻讟讜专 诇讙诪专讬 诪讞讜讘转 讛诪爪讜讛 讜诪砖讜诐 讻讱 讛谞讚专 讬讞讜诇 诇讛驻拽讬注 讗转 讛诪爪讜讛, 讜爪"注 讘讝讛.
砖诐. 诪诇讞诪讜转 讛' (住驻"讙)
讗) 讝"诇 讚讜诪讬讗 讚谞讚专讬诐 砖讞诇讬诐 注诇 讚讘专 诪爪讜讛 讻讚讘专 讛专砖讜转 讜讗讬谞诐 讞诇讬诐 诇讘讟诇 诪爪讜转 诇讗 转注砖讛 讘讬讚讬诐 讜讻谉 砖讘讜注讜转 讘讻讜诇诇 讜讻讜'. 讛专诪讘"谉 讻讗谉 讻专"讬 讛谞"诇 (讘转讜住' 讚"讛 讗诇讗 讛谉 讛讬讻讬 诪砖讻讞转 诇讛) 砖讻讜诇诇 诪讜注讬诇 讚讜拽讗 讘砖讘讜注讛 讘砖讘 讜讗诇 转注砖讛 讜诇讗 讘砖讘讜注讛 讘拽讜诐 讜注砖讛, 讜注讬讬"砖 讘讘讬讗讜专. 讗讱 谞讜转专 注诇讬谞讜 诇爪讬讬谉 砖诪诪讛 砖讛讘讬讗 讛专诪讘"谉 讛讜讻讞讛 诪讚讬谉 讛谞讚专 砖讗讬谞讜 诪讘讟诇 诇"转 讘讬讚讬诐 - 讜讛专讬 谞讚专 讘注诇诪讗 讗讬谞讜 讞诇 诇讻讗讜专讛 讘拽讜诐 讜注砖讛, 讜注"讻 砖讙诐 诇讚注转 讛专诪讘"谉 讬砖 谞讚专 讘注诇诪讗 讘拽讜诐 讜注砖讛 (讜诇讗讜 讚讜拽讗 谞讚专 诇拽讬讬诐 诪爪讜讛) 讜讻谞"诇 讘讘注讛"诪.
讘) 讘讗"讚 讜讻谉 诪诪讛 砖讗诪专讜 讜讛讗 诇讬转讗 讘诇讗 讗谞讬讞 转驻讬诇讬谉. 讜讗诪讗讬 诪砖讻讞转 诇讛 讘讻讜诇诇 注讻"诇. 谞专讗讛 砖诇驻讬 讘注讛"诪 砖讘讜注讛 讘讻讜诇诇 讗讬谞讛 讬讻讜诇讛 诇砖诪砖 讗讬转讗 讘诇讗讜 讜讛谉 讘注讘讜专 砖讘讜注讛 驻专讟讬转, 讜诇讻谉 讛谞砖讘注 讘讚专讱 驻专讟 注诇 转驻讬诇讬谉 讘诇讞讜讚 讗祝 砖讛讬讛 讬讻讜诇 诇讬砖讘注 砖诇讗 诇讛谞讬讞 转驻讬诇讬谉 讘讻讜诇诇 注讻"讝 诇讬转讗 讘诇讗讜 讜讛谉.
讙) 讘讗"讚 - 讜诇讚讘专讬 讘注讛"诪 讝"诇 拽砖讛 诪诪谞讜 讚讛讗 诪砖讻讞转 诇讛 讘砖讘讜注讛 讚讜诪讬讗 讚谞讚专 讚讗诪专 讬砖讬讘转 住讜讻讛 注诇讬 讘砖讘讜注讛 注讻"诇. 讛谞讛 讘讬讗专谞讜 诇诪注诇讛 (讬讟: 讘讚讬谉 讙讘专讗 讜讞驻爪讗 讘砖讘讜注讜转 讜讘谞讚专讬诐 讗讜转 讘') 砖讗讬住讜专 讞驻爪讗 讘砖讘讜注讛 讗诇讬讘讗 讚讛专诪讘"诐 讗讬谞讜 讗住讜专 讘诇讗讜 讚砖讘讜注转 砖拽专, "诇讗 转砖讘注讜 讘砖诪讬 诇砖拽专", 讻讬 讘讗讬住讜专 讞驻爪讗 诇讬讻讗 讞讜讘 注诇 讛讙讘专讗 诇讗诪转 讗转 讚讘专讬讜 讗诇讗 讗讬住讜专讜 讻诪讜 讗讬住讜专讬 讛讞诇讘 讜讛讚诐 讜谞讗住专 讚讜拽讗 诪砖讜诐 讘诇 讬讞诇 讚讘专讜. 讚讜诪讛 砖讻讱 讙诐 讚注转 讘注讛"诪, 讜诪诪讬诇讗 讗"讗 诇讛讞砖讬讘 砖讘讜注讛 讘诇砖讜谉 谞讚专 讻讚讗讬转讗 讘诇讗讜 讜讛谉. 专拽 砖讘讜注讛 砖讞诇讛 诪讚讬谉 砖讘讜注转 砖拽专 讜讛讬讗 诪讞讬讬讘转 拽专讘谉 砖讘讜注讛 讗讬转讗 讘诇讗讜 讜讛谉, 讗讘诇 砖讘讜注讛 讘诇砖讜谉 谞讚专 讗祝 讗诐 诇讜拽讬谉 注诇讬讛 讗诇讬讘讗 讚讘注讛"诪 诪砖讜诐 讘诇 讬讞诇 - 讗讬谉 讘讜 讞讬讜讘 拽专讘谉 砖讘讜注讛.
讚) 讘讗"讚 讗讘诇 讗谞讬 讗讜诪专 砖讗注"驻 砖讗讬住讜专 讛砖讘讜注讛 讞诇讛 注诇讬讜 讘讻讜诇诇 讗诐 注讘专 讜注砖讗讛 讗讬谞讜 讞讬讬讘 拽专讘谉 讚讻讬 讻转讬讘讬 拽专讗讬 讘讚讘专 讛专砖讜转 讻转讬讘讬 讜讗讬诪注讬讟 讚讘专 诪爪讜讛 讜讻讜'. 讚讘专讬 讛专诪讘"谉 讻讗谉 诪转驻专砖讬诐 注"驻 讛诪讘讜讗专 讘诪住' 谞讚专讬诐 (讟"讝: - 讬"讝 讗) 砖讬砖谞谉 砖转讬 讙讝讛"讻 诇诪注讟 讗转 讛谞砖讘注 诇讘讟诇 讗转 讛诪爪讜讛: 讗) "诇讗 讬讞诇 讚讘专讜", 讚讘专讜 诇讗 讬讞诇 讗讘诇 诪讬讞诇 讛讜讗 诇讞驻爪讬 砖诪讬诐, 诇诪讬驻讟专讬讛 诪谉 诇讗讜 讚砖讘讜注讛; 讘) "诇讛专注 讗讜 诇讛讬讟讬讘", 诪讛 讛讟讘讛 专砖讜转 讗祝 讛专注讛 专砖讜转 讬爪讗 谞砖讘注 诇讘讟诇 讗转 讛诪爪讜讛 讜诇讗 讘讬讟诇 砖讗讬谉 讛专砖讜转 讘讬讚讜, 讜诇诪讬驻讟专讬讛 诪拽专讘谉 砖讘讜注讛. 诇驻讬 讛专诪讘"谉 讞诇讜转 讛讻讜诇诇 诇讘讟诇 讗转 讛诪爪讜讛 诪转讬讬讞住转 专拽 诇讚讬谉 诪讬讞诇 讛讜讗 诇讞驻爪讬 砖诪讬诐, 讻诇讜诪专 讘谞讜讙注 诇讛诇讗讜 讚讘诇 讬讞诇. 讜讗讬诇讜 讘讬讞住 诇驻专砖转 砖讘讜注转 讘讬讟讜讬 讜讞讬讜讘 拽专讘谉 讛砖讘讜注讛 讗祝 砖讘讜注讛 讘讻讜诇诇 诇讘讟诇 讗转 讛诪爪讜讛 诪诪讜注讟转 注"驻 讙讝讛"讻 诇讛专注 讗讜 诇讛讬讟讬讘. 讗讱 讗讬谉 诇谞讜 讛讻专注 讗诐 谞转诪注讟 讻讜诇诇 讗诇讬讘讗 讚专诪讘"谉 诪讻诇 驻专砖转 讛讘讬讟讜讬 讚讛讬讬谞讜 讘讬谉 诇拽专讘谉 讜讘讬谉 诇注谞讬谉 讛诇讗讜 讚砖讘讜注转 砖拽专 讗讜"讚 谞转诪注讟讛 砖讘讜注讛 讘讻讜诇诇 诪拽专讘谉 讘诇讘讚 讗讘诇 讞诇讛 讘谞讜讙注 诇诇讗讜 讚砖拽专, 讜爪"注.
讛) 讘讗"讚 讜讗祝 专"讞 讝"诇 讻转讘 讘驻讬专讜砖讬讜 讻讜' 讚讗诇诪讗 讗讬谉 砖讘讜注讛 住转诐 讞诇讛 注诇 讛讗讬住讜专讬谉 诇讗 讗诪专讜 讗诇讗 讘诪拽讬讬诐 讗转 讛诪爪讜讛 讘砖讘讜注转讜 砖讝讛 诇讗 谞转讻讜讜谉 讗诇讗 砖诇讗 讗讜讻诇 讻诇讜诐 讜诇注砖讜转 讻讜谞转讜 讚讬讜 砖讗住专 注诇 注爪诪讜 讘砖讘讜注讛 诪讛 砖诇讗 讗住专讛 注诇讬讜 转讜专讛, 讗讘诇 讛讗讜诪专 砖讘讜注讛 砖诇讗 讗讜讻诇 诪爪讛 讗注"驻 砖诇讗 驻讬专砖 诇讗 砖诇 诪爪讜讛 讜诇讗 砖诇 专砖讜转 讛讻诇 讘讻诇诇 砖讗诐 谞讗诪专 诇讗 谞讚专 讗诇讗 注诇 砖诇 专砖讜转 谞诪爪讗 砖讛讜讗 讗讜讻诇 诪爪讛 讜讛讜讗 讗诪专 砖诇讗 讬讗讻诇 讻诇诇 注讻"诇. 讚讘专讬讜 讝拽讜拽讬诐 诇讘讬讗讜专.
讜谞专讗讛 诇讘讗专诐 注驻"诪 砖讛住讘专谞讜 讘砖讬注讜专讬诐 诇注讬诇 (讻: 讘转讜住' 讚"讛 讚讻讬 诇讗 谞讚专 讜讘讚"讛 砖讬讟转 讛专诪讘"谉 讘讚讬谉 谞讚专 诇拽讬讬诐 讚讘专 诪爪讜讛) 砖讬砖 讚讬谉 拽讬讜诐 砖讘讜注讛. 讜讛谞讛 讘谞砖讘注 住转诐 砖诇讗 讬讗讻诇 讗讬谉 诪讗讻诇讜转 讗住讜专讜转 讘讻诇诇 拽讬讜诐 讛砖讘讜注讛 砖讻谉 讘讗讬 - 讗讻讬诇转诐 讻讘专 讬砖 拽讬讜诐 诪爪讜讛 讗讞专转 诪讚讗讜专讬讬转讗. 讜诪讗讬讚讱 讘谞砖讘注 砖诇讗 讬讗讻诇 诪爪讛, 诇注讜诪转 讝讛, 砖谞砖讘注 诇讘讟诇 讗转 讛诪爪讜讛 讚讗讜专讬讬转讗 讘讻讜诇诇, 诪讛讜讛 讗讬 - 讗讻讬诇转 讛诪爪讛 拽讬讜诐 砖讘讜注讛 砖讛专讬 谞砖讘注 诇讘讟诇 诪爪讜讛 讚讗讜专讬讬转讗.
诇讗讜专 讬住讜讚 讝讛 谞讬转谉 诇讛讘讬谉 讗转 讛砖拽诇讗 讜讟专讬讗 砖讘住讜讙讬讗 讚讬讚谉. 讘转讞讬诇讛 诪讞诇拽转 讛住讜讙讬讗 讘讬谉 讛谞砖讘注 住转诐 诇诪驻专砖, 讻讬 讚讘专讬诐 讗住讜专讬诐 讗讬谞诐 谞讻诇诇讬诐 讘谞砖讘注 住转诐 诪砖讗"讻 讘诪驻专砖. 讜诇讻讗讜专讛 讛讛讘讞谞讛 诪讞讜住专转 讘讬讗讜专. 讘专诐 诇驻讬 讛谞"诇 讬"诇 砖诪讗讞专 砖诪讗讻诇讜转 讗住讜专讜转 讗讬谞谉 诪讛讜讜转 拽讬讜诐 讘砖讘讜注讛 住转诐 讗讬谞谉 讗讬驻讜讗 讘讻诇诇 讛砖讘讜注讛. 讜讗讬诇讜 讘砖讘讜注讛 诪驻讜专砖转 讬砖 拽讬讜诐 砖讘讜注讛 讗祝 讘诪讗讻诇讜转 讗住讜专讜转 砖讻谉 讬砖 讘讛谉 砖讘讜注讛 诪驻讜专砖转.
讜讘讘讬讗讜专 拽讜砖讬转 讛讙诪专讗 "诪驻专砖 谞诪讬 讻讜' 讗诪讗讬 诪讜砖讘注 诪讛专 住讬谞讬 讛讜讗 讜讻讜'", 谞专讗讛 诇讜诪专 砖诪讗讞专 砖讗谞讜 诪讜砖讘注讬诐 诇拽讬讬诐 讗转 讛转讜专讛 注拽讘 讛砖讘讜注讛 砖讛砖讘讬注 诪砖讛 专讘谞讜 讗转 讘谞"讬 注诇 讻诇 讛转讜专讛 讘讘专讬转 住讬谞讬 讜注专讘讜转 诪讜讗讘 讜讗讬住讜专讬 讗讻讬诇讛 讻诇讜诇讬诐 讘讗讜转讛 讛砖讘讜注讛, 讻讬爪讚 转讞讜诇 注诇讬讛诐 砖讘讜注转 讙讘专讗 讘注诇诪讗, 讻诇讜诪专 诇讗 讬转讻谉 砖讬讛讬讛 讘讚讘专讬诐 讗住讜专讬诐 拽讬讜诐 砖讘讜注转 讛讙讘专讗 诪讻讬讜谉 砖讬砖 讘诐 诪讻讘专 拽讬讜诐 砖讘讜注转 住讬谞讬. 诇驻讬"讝 讗讬谉 拽讜砖讬转 讛讙诪专讗 诪讚讬谉 讗讬谉 讗讬住讜专 讞诇 注诇 讗讬住讜专, 讻讬 讗诐 诪讚讬谉 拽讬讜诐 砖讘讜注讛. 讜讗诪谞诐 讻谉 诪砖诪注 诪驻专砖"讬 砖讻转讘 (讘讚"讛 讚讛讗讬 讗讬 讗讬砖转讘注 讜讛讚专 讗讬砖转讘注) 讜讝"诇 讛专讬 讻讘专 诪讜砖讘注 讜注讜诪讚 讛讜讗 注诇讬讛谉 讜讗讬谉 砖讘讜注讛 讞诇讛 注诇 砖讘讜注讛 注讻"诇, 讻诇讜诪专 砖讞住专 讻讗谉 拽讬讜诐 砖讘讜注讛, 讜诇讗 砖讻讜讜谞转诐 注诇 讗讬谉 讗讬住讜专 讞诇 注诇 讗讬住讜专.
讜诪转专爪转 讛讙诪专讗 砖诪讚讜讘专 讘讻讜诇诇 讚讘专讬诐 诪讜转专讬诐 注诐 讛讚讘专讬诐 讛讗住讜专讬诐, 讜讘讗讜驻谉 讝讛 砖讬讬讱 拽讬讜诐 砖讘讜注讛 讙诐 讘讚讘专讬诐 讗住讜专讬诐.
讜) 讘讗"讚 诇诪讚谞讜 砖讛谞讚专讬诐 讞诇讬谉 注诇 讛讗讬住讜专讬谉 注讻"诇. 注讬讬谉 讘砖讬注讜专讬诐 (讻:) 讘转讜住' 讚"讛 讚讻讬 讜砖诐 讘讚"讛 讘砖讬讟转 讛专诪讘"谉 讜讻讜' 讜讘注谞讬谉 谞讝讬专讜转 讞诇讛 注诇 谞讝讬专讜转. 讛专诪讘"谉 住讜讘专 砖讘谞讚专讬诐 讘注诇诪讗 诇讗 讗讬转诪专 讗讬驻讜讗 讗转 讛讻诇诇 砖诇 讗讬谉 讗讬住讜专 讞诇 注诇 讗讬住讜专, 讜注讬讬谉 讘砖讬注讜专讬诐 砖讛讗专讻谞讜 讘讘讬讗讜专 砖讬讟转讜.
讝) 讘讗"讚 讜驻专讬拽 讘讗讜诪专 讛谞讗转 转砖诪讬砖讱 注诇讬 讜讻讜'. 讘讘讬讗讜专 拽讜砖讬转 讛讙诪专讗 讘谞讚专讬诐 (讟讜:) "讜讛讗 诪砖转注讘讚 诇讛 诪讚讗讜专讬讬转讗 讚讻转讬讘 砖讗专讛 讻住讜转讛 讜注讜谞转讛 诇讗 讬讙专注", 谞专讗讛 砖注诇讬谞讜 诇讞诇拽 讘讬谉 讛讞讬讜讘 诇拽讬讬诐 诪爪讜讜转 讚注诇诪讗 诇讞讬讜讘讬 讛讘注诇 诇拽讬讬诐 诪爪讜转 注讜谞讛 注诐 讗砖转讜. 讘注讜谞讛 讬砖 诇讗砖讛 砖注讘讜讚 诪诪砖 (讛讚讜诪讛 诇砖注讘讜讚讬 诪诪讜谉) 注诇 讙讜驻讜 砖诇 讛讘注诇, 讚讛讬讬谞讜 讛讞驻爪讗 砖诇 讛讙讜祝 砖诇讜 诪砖讜注讘讚 诇讛 注讘讜专 转砖诪讬砖. 注拽讘 讻讱 讗讬谞讜 讬讻讜诇 诇讗讜住专讜 讘谞讚专 讻讬 讗讬谉 讗讚诐 讗讜住专 讚讘专 砖讗讬谞讜 砖诇讜. 讘诪爪讜讜转 讗讞专讜转, 诇注讜诪转 讝讗转, 讗讬谉 讙讜祝 讛讗讚诐 诪砖讜注讘讚 讻讞驻爪讗 诇拽讬讜诐 讛诪爪讜讜转 讗诇讗 讛讙讘专讗 诪砖讜注讘讚 讜诪讞讜讬讬讘 诇拽讬讬诪谉, 讜诇讻谉 讗驻砖专 诇谞讚讜专 讜诇讗住讜专 讗转 讛讞驻爪讗 砖诇 讙讜驻讜 诇诪爪讜讛 讻讙讜谉 讻砖谞讚专 "讙讜驻讬 讗住讜专 讘讬砖讬讘转 住讜讻讛" 砖讞诇. 讗诪谞诐 诇驻讬"讝 爪"注 讘诇砖讜谞讜 砖诇 讛专诪讘"谉 诇注讬诇, 讜讝"诇 讗讘诇 砖讘讜注讛 讗讬住讜专 谞驻砖讬讛 诪谉 讞驻爪讗 讛讜讗 讜讻讬讜谉 讚诪砖讜注讘讚 诇诪爪讜讛 诇讗 诪爪讬 驻讟专 谞驻砖讬讛 诪讬谞讛 讻讚讗诪专讬谞谉 谞诪讬 讛转诐 讘讛谞讗转 转砖诪讬砖讬 注诇讬讱, 注讻"诇, 讜诇讻讗讜专讛 讗讬谉 诇讛砖讜讜转谉. 讜注讜讚 爪"注 砖讛专讬 诇讛诇谉 讘诪诇讞诪讜转 讬讬住讚 讛专诪讘"谉 讗转 砖讬讟转讜 讘讙讝讛"讻 诪讬讞诇 讛讜讗 诇讞驻爪讬 砖诪讬诐 讜诇讗 讻诪讜砖"讻 诪砖讜诐 砖诪砖讜注讘讚 讙讜驻讜 诇诪爪讜讜转. 讜注讜讚 讬讜转专 转诪讜讛 砖讛转讬谞讞 讘谞砖讘注 诇讘讟诇 讗转 讛诪爪讜讛 讬"诇 砖讛砖注讘讜讚 注诇 讙讜驻讜 诪驻拽讬注 讞诇讜转 砖讘讜注讛, 讗诪谞诐 讛专诪讘"谉 住讜讘专 砖讗祝 砖讘讜注讛 诇拽讬讬诐 诪爪讜讛 讗讬谞讛 讞诇讛, 讜讗讬谉 诪拽讜诐 诇讘讗专 砖讛讜讗 诪砖讜诐 砖诪砖注讜讘讚 诇诪爪讜讜转 砖讛专讬 谞砖讘注 诇拽讬讬诪讛 讗诇讗 砖讗讬谞讛 讞诇讛 诪讟注诐 诪讬讞诇 讛讜讗 诇讞驻爪讬 砖诪讬诐 砖诪驻拽讬注 讗祝 砖讘讜注讛 诇拽讬讬诐 诪爪讜讛 讜讻讚诪讘讜讗专 讘专诪讘"谉 诇讛诇谉, 讜讘讻谉 爪注"讙 讘讚讘专讬讜 讻讗谉.
讞) 讘讗"讚 讜讻谉 讘讚讬谉 讗诐 讞诇讬谉 讘讘讟讜诇 诇讗 转注砖讛 讘诪拽讜诐 砖讛讜讗 砖讘 讜讗诇 转注砖讛 讻讜' 讻"砖 讘拽讬讜诐 诇讗 转注砖讛 讚讞诇讬谉 注讻"诇. 讛讚讘专讬诐 讝拽讜拽讬诐 诇讘讬讗讜专 砖讻谉 讚讬谉 "讚讗讬转讗 讘诇讗讜 讜讛谉" 谞诪爪讗 专拽 讘拽专讘谉 砖讘讜注讛 讜诇讗 讘谞讚专讬诐, 讗讱 讛诐 诪转讘讗专讬诐 讛讬讟讘 注驻"诪 砖讛注诇讬谞讜 讘砖讬注讜专讬诐 诇注讬诇 (讻: 讘转讜住' 讚"讛 讚讻讬 讜讘砖讬讟转 讛专诪讘"谉 砖诐) 砖诇讚注转 讛专诪讘"谉 讬砖 讛诇讻讛 砖诇 拽讬讜诐 谞讚专, 讜谞讚专 讞诇 诇拽讬讬诐 诪爪讜转 专拽 诪驻谞讬 砖谞讬转谉 诇讘讟诇谉 注"讬 讛谞讚专, 讻讬 诪讗讞专 砖谞讚专 讗诇讬诐 砖诪讘讟诇 讗转 讛诪爪讜讜转 讞诇 讙诐 诇拽讬讬诪谉 讜拽讬讜诪谉 谞讞砖讘 诇拽讬讜诐 谞讚专. 讗诇诪诇讗 讻讱 诇讗 讛讬讛 讞诇 讛谞讚专 诪讗讞专 砖讗讬谉 讘讜 拽讬讜诐 谞讚专, 注讬讬"砖. 讬讜爪讗 砖讚讘专讬 讛专诪讘"谉 讻讗谉 讘讛转讗诪讛 诪诇讗讛 诇砖讬讟转讜 讘讞讬讚讜砖讬讜.
讟) 讘讗"讚 讗讘诇 诇注讘讜专 注诇 讛诪爪讜转 诇讗 转注砖讛 讘讚讘专 砖讛讜讗 注讜砖讛 诪注砖讛 讗讬谉 砖讜诐 讚讘专 讞诇 注诇讬讜 砖讗讬谉 诪讗讻讬诇讬谉 诇讜 诇讗讚诐 讚讘专 讛讗住讜专 诇讜 讘谞讚专 讜诇讗 讚讘专 讛讗住讜专 诇讜 诪住讬谞讬 注讻"诇, 诪讜住讘专 注"驻 讚专讱 讛谞"诇 砖诇讗 讬转讻谉 拽讬讜诐 谞讚专 注"讬 讘讬讟讜诇 诪爪讜讛 讘拽讜诐 讜注砖讛 讜讗驻讬诇讜 讘讻讜诇诇.
讬) 讘讗"讚 讜讗讬诇讜 讘砖讘讜注讜转 讗讬谞讜 讻谉 砖讗驻讬诇讜 诇拽讬讬诐 诪爪讜转 注砖讛 讗讬谞谉 讞诇讜转 诇讗 诇拽专讘谉 讜诇讗 诇诪诇拽讜转 讚诇讗 讬讞诇 讚讘专讜 讻转讬讘 讜讞驻爪讬 砖诪讬诐 讗讬谞谉 讘讻诇诇 诇诪注讜讟讬谞讛讜 诪诇讗讜 讚讘砖讘讜注讛 讜讻讜'. 诪讘讜讗专 讘讙诪专讗 砖讘讜注讜转 (讻讝.) 砖专讬讘"讘 诪讞讬讬讘 拽专讘谉 讘谞砖讘注 诇拽讬讬诐 讗转 讛诪爪讜讛 讚诇讬转 诇讬讛 讙讝讛"讻 诇讛专注 讗讜 诇讛讬讟讬讘, 讗讘诇 诪讜讚讛 讛讜讗 砖讛谞砖讘注 诇讘讟诇 讗转 讛诪爪讜讛 驻讟讜专 讜砖讘讜注转讜 砖讜讗, 讜讚讬谉 讝讛 谞诇诪讚 (讘谞讚专讬诐 讟讝:) 诪讙讝讛"讻 诇讗 讬讞诇 讚讘专讜 讗讘诇 诪讬讞诇 诇讞驻爪讬 砖诪讬诐. 讬讜爪讗 讗讬驻讜讗 砖讗祝 讘谞砖讘注 诇拽讬讬诐 讗转 讛诪爪讜讛 诇讬转讗 诇诇讗讜 讗诇讬讘讗 讚专讬讘"讘, 讜诪转讘拽砖转 讛砖讗诇讛 诪讛 讗诇讬讘讬讛 诪讞讬讬讘讜 砖诇 讛拽专讘谉.
讜讬转讻谉 砖诇专讬讘"讘 谞砖讘注 诇拽讬讬诐 讗转 讛诪爪讜讛 谞转诪注讟 讘讙讝讛"讻 诪诇讗讜 讚讘诇 讬讞诇 讘诇讘讚, 讗讘诇 讗讬转讗 诇诇讗讜 诇讗 转砖讘注讜 讘砖诪讬 诇砖拽专, 讜讘讙诇诇讜 诪讞讬讬讘 讘拽专讘谉 砖讘讜注讛. (讜讚讜诪讛 讗讬驻讜讗 诇砖讬讟转 讛专诪讘"诐 讘诪讬 砖谞砖讘注 注诇 讞讘讬专讜 砖谞讗住专 讘讗讬住讜专 砖拽专 讜诇讗 讘讘诇 讬讞诇, 讜注讬讬谉 讘砖讬注讜专讬诐 诇注讬诇 (讻:) 讘砖讬讟转 讛专诪讘"诐 讘讗讝讛专讜转 讛砖讘讜注讜转 讗讜转 讘'). 讛砖讘讜注讛 诇讘讟诇 讗转 讛诪爪讜讛, 诇注讜诪转 讝讗转, 诪讛讜讛 讞驻爪讗 砖诇 砖讘讜注转 砖讜讗 讜讛讬讗 诪讜驻拽注转 诇讙诪专讬 诪讚讬谉 砖讘讜注转 讘讬讟讜讬 讘讬谉 诇注谞讬谉 讘诇 讬讞诇 讘讬谉 诇注谞讬谉 砖讘讜注转 砖拽专 讜拽专讘谉 砖讘讜注讛.
讬讗) 讘讗"讚 讜诇讗 讗诪专讜 谞砖讘注讬谉 诇拽讬讬诐 讗转 讛诪爪讜讛 讗诇讗 诇讜诪专 讚诇讗 诪讬拽专讬 诪讜爪讬讗 砖诐 砖诪讬诐 诇讘讟诇讛 讗诇讗 讝专讬讝 讜谞砖讻专 讛讜讬 讚拽讗 讗讞讬诇 砖诐 砖诪讬诐 注诇讬讛 讚诪讬诇转讛 诇讝专讜讝讬 讘讛 谞驻砖讛 讜讻讜' 注讻"诇. 讗诇讬讘讗 讚讛专诪讘"谉 讗讬谉 讘砖讘讜注讛 诇讝专讜讝讬 谞驻砖讬讛 讘诪爪讜讜转 讞诇讜转 砖讘讜注讛 讻诇诇. 讜讬注讜讬讬谉 讘砖讬注讜专讬诐 诇诪住' 谞讚专讬诐 (讞. 讚"讛 讚砖专讬 诇讬讛 诇讗讬谞讬砖 诇讝专讜讝讬 谞驻砖讬讛) 砖讘讬讗专谞讜 讗诇讬讘讗 讚讛专诪讘"诐 砖拽讬讬诪转 讗讬驻讜讗 讞诇讜转 砖讘讜注讛 诇讝专讜讝讬 谞驻砖讬讛 讜谞讻诇诇转 讘诪爪讜转 讜讘砖诪讜 转砖讘注, 注讬讬"砖 讘讗专讬讻讜转.
砖诐. 讛专"谉 住驻"讙 砖讘讜注讜转 (讚祝 讬"讘: 讘讚驻讬 讛专讬"祝 讚驻讜住 讜讜讬诇谞讗). 讝"诇 讜讛讗 转谞谉 (讻讘:) 砖讘讜注讛 砖诇讗 讗讜讻诇 讜讗讻诇 讗讜讻诇讬谉 砖讗讬谞谉 专讗讜讬谉 讚讛讬讬谞讜 谞讘诇讜转 驻讟讜专 讗诇诪讗 讗讬谉 讚注转 讛谞砖讘注 诇注讘讜专 注诇 讛诪爪讜转 讜讛"谞 讛讜"诇 诇诪讬诪专 砖讛谞砖讘注 砖诇讗 诇讗讻讜诇 诪爪讛 讗讬谉 讚注转讜 注诇 讛诪爪讜转 砖诇 诇讬诇讬 讛驻住讞 诇讗 讚诪讬 讚讛转诐 讻讬讜谉 砖讛讜讗 诪拽讬讬诐 诪爪讜讛 讘砖讘讜注转讜 [砖诇转注谞讬转 谞转讻讜讬谉] 专讗讜讬 诇讜诪专 砖诇讗 谞转讻讜讬谉 诇讗住讜专 讚讘专讬诐 讛讗住讜专讬诐 注诇讬讜 讻讘专 砖讝讛 诇讗 谞转讻讜讬谉 讗诇讗 砖诇讗 讬讗讻诇 讻诇讜诐 讜诇讗 讛讬讛 爪专讬讱 诇讬砖讘注 注诇 诪讛 砖讛讜讗 讗住讜专 注诇讬讜 讻讘专 讜讻讜'. 专讗讛 诇诪注诇讛 讗转 驻讬专讜砖谞讜 诇讚讘专讬诐 讗诇讜 讘诪诇讞诪讜转 讛'. 讘专诐 诪砖诪注讜转 讙讬专住讗 讗讞专转 砖讘专"谉 讛诪讜住讬驻讛 讗转 讛诪讬诇讬诐 "砖诇转注谞讬转 谞转讻讜讬谉", 诪讜专讛 砖诇讛专"谉 讚讬谉 转注谞讬转 讗讬谞讜 讞诇 注诇 诪讗讻诇讜转 讗住讜专讜转, 讜诪砖讜诐 讻讱 讘谞砖讘注 住转诐 砖诇讗 讬讗讻诇 砖拽讬讘诇 注诇讬讜 转注谞讬转 讗讬谉 讚讘专讬诐 讗住讜专讬诐 讘讻诇诇.
诇讘讬讗讜专 砖讬讟转 讛专"谉 谞专讗讛 诇讜诪专 砖讬砖 砖谞讬 讚讬谞讬诐 讘转注谞讬转: 讗) 讗讬住讜专讬 转注谞讬转; 讘) 拽讬讜诐 诪爪讜转 转注谞讬转. 讛专"谉 住讜讘专 砖讻讚讬 诇拽讬讬诐 诪爪讜转 讛转注谞讬转 讚讬 讘讗讬 - 讗讻讬诇转 讚讘专讬诐 诪讜转专讬诐. 拽讬讜诐 讛转注谞讬转 讗讬谞讜 砖讬讬讱 讘讚讘专讬诐 讗住讜专讬诐 讜诇驻讬讻讱 讗讬谞诐 谞讗住专讬诐 讗祝 讘讗讬住讜专讬 转注谞讬转, 讜诇讻谉 讻讚讬 诇拽讬讬诐 诪爪讜转 讛转注谞讬转 讚讬 讘讗讬 - 讗讻讬诇转 讚讘专讬诐 诪讜转专讬诐.77
砖诐. 转讜住' 讚"讛 讗诇讗 讻讚专讘讗 讜讻讜'. 讜讝"诇 驻讬' 讘拽讜谞讟专住 讜讻讜' 讘谞讘讬诇讛 讛诪住专讞转 讜讛拽砖讛 讞讚讗 讚诪住专讞转 诇讗 诪讬拽专讬讗 谞讘讬诇讛 讜讗专"转 讚讗讬谉 讝讜 拽砖讬讗 讚砖驻讬专 诪讬拽专讬 谞讘讬诇讛 诪讚讗讬爪讟专讬讱 拽专讗 诇诪注讜讟讬 诇专"砖 注讻"诇. 谞专讗讛 砖诇驻讬 专砖"讬 谞讘讬诇讛 砖讗讬谞讛 专讗讜讬讛 诇讙专 讗讬谞讛 谞讘讬诇讛 讻诇诇, 讜讗讬诇讜 诇专"转 讛讬讗 拽专讜讬讛 谞讘讬诇讛 讗诇讗 砖讛讜转专讛 讘讗讻讬诇讛. 讜讛谞讛 讘谞讜讙注 诇讟讜诪讗转 谞讘讬诇讜转 驻住拽 讛专诪讘"诐 讘驻"讗 诪讗讘讜转 讛讟讜诪讗讜转 (讛诇' 讬"讙 - 讬"讚) 砖讘砖专 谞讘讬诇讛 砖讛讬讛 住专讜讞 诪注讬拽专讜 讜讗讬谞讜 专讗讜讬 诇诪讗讻诇 讗讚诐 讟讛讜专 讗讘诇 讗诐 诇讻转讞讬诇讛 讛讬讛 专讗讜讬 诇讗讻讬诇转 讗讚诐 讜谞驻住讚 讜讛讘讗讬砖 注讚讬讬谉 诪讟诪讗 注讚 砖谞驻住诇 诪讗讻讬诇转 讻诇讘. 讜诪砖诪注 诪驻住拽讜 讻专"转 砖谞讘讬诇讛 砖讗讬谞讛 专讗讜讬讛 诇讗讻讬诇转 讗讚诐 拽专讜讗讛 谞讘讬诇讛 讜诇讻谉 诪讟诪讗讛 讗诇讗 砖讛讜转专讛 讘讗讻讬诇讛.
讘讗"讚 讜专"诪 诪讜拽讬 诇讛 讘住专讜讞讛 诪注讬拽专讗 注讻"诇, 讻诇讜诪专, 讗诇讬讘讗 讚专"诪 讗讬住讜专 谞讘讬诇讛 讗讬谞讜 讞诇 讘住专讜讞讛, 讗讘诇 谞讘讬诇讛 砖谞驻住诇讛 讗讞专讬 砖谞讗住专讛 注讚讬讬谉 讘讗讬住讜专讛 注讜诪讚转. 讗讬谉 住专讞讜谉 诪驻拽讬注 注爪诐 讛讞驻爪讗 砖诇 谞讘讬诇讛 讗诇讗 讚讬谉 讛讜讗 讘讗讬住讜专. 讜讻谉 讚注转 讛专"转 讗祝 讗诇讬讘讗 讚专"砖 砖讚讬谉 谞驻住诇 诪讗讻讬诇转 讗讚诐 讛讜讗 讚讬谉 讛讬转专 讗讱 讗讬谉 讻讗谉 诪驻拽讬注 砖诇 注讬拽专 讛砖诐 砖诇 谞讘讬诇讛 讜诇驻讬讻讱 讻诇讜诇讛 讘砖讘讜注讛 注诇 讗讻讬诇转 谞讘讬诇讛.
讘讗"讚 讜诪转讜住驻转讗 砖讛讘讗转讬 讬砖 专讗讬讬讛 诇专讬爪讘"讗 讚讗驻讬' 讘诇讗 拽讜诐 注砖讛 讞讬讬诇 注诇 讬讚讬 讻讜诇诇 讘砖讗讬谉 诪讝讻讬专 讛讗讬住讜专 注讻"诇. 讜讬转讻谉 讗诇讬讘讗 讚专"讬 砖讗祝 砖讛砖讘讜注讛 砖讗讜讻诇 讗讬谞讛 讞诇讛 讘讻讜诇诇 诇讞讬讬讘讜 诇注讘讜专 注诇 讗讬住讜专 转讜专讛 讘拽讜诐 讜注砖讛 讜讗讬谞讜 诪讞讜讬讬讘 诇讗讻讜诇 谞讘讬诇讜转 讜讟专讬驻讜转 诪"诪 讗诐 讗讻诇谉 驻讟讜专 讛讜讗 诪拽专讘谉 砖讘讜注讛 砖讻谉 住讜讻"住 讗讻诇 讜诇讗 砖拽专 诇诪驻专注 讗转 讚讘专讬 讛砖讘讜注讛 砖讗讜讻诇, 讘专诐 讗讬谞讜 诪砖诪注 讻谉 诪讛专"讬, 讜爪"注.
68 注讬讬谉 诇讛诇谉 讘砖讬注讜专讬诐 讚"讛 砖讬讟讜转 讛专诪讘"诐 讜讛专讗讘"讚 讘谞砖讘注 诇讘讟诇 讗转 讛诪爪讜讛 讜讚讬谉 讻讜诇诇 讜讘讚祝 (讻讚:) 讚"讛 讗诪专 专讘讗 诪讗讬 讟注诪讗 讜讻讜'.
69 注讬讬谉 讘讞讬讚讜砖讬 诪专谉 专讬"讝 讛诇讜讬 讚祝 注"讟.
70 注"砖 讘讛讙讛讜转 讛讙专"讗 讜讘转讜专讛 转诪讬诪讛.
71 注讬讬"砖 讘住讜讙讬讗 讚诪住讜讻谞转 (讞讜诇讬谉 诇讝. - 诇讝:) 讜讘转讜住' (诇讝:) 讚"讛 讜诪讛 讜讘讞讬讚讜砖讬 讛专诪讘"谉 砖诐. 讜注讬讬谉 讘专砖"讬 讝讘讞讬诐 (住讟:) 讚"讛 讟专驻讛 讜讻讜' 讜讘转讜住' (砖诐) 讚"讛 讗讬 讟专驻讛 讞讬讛.
72 讜讗诪专 诪讜"专 砖诇讬讟"讗 砖砖诪注 诪讗讘讬讜 讛讙专"诪 讝爪"诇 砖讝拽谞讜 讛讙专"讞 讝爪"诇 讞讬讚砖 讗转 讛转讜专讛 讛谞"诇 讘讚讬谉 讛讟专讬驻讛 讘讙讬诇 砖诇砖 注砖专讛 诇讻讘讜讚 讻谞讬住转讜 诇注讜诇 讛诪爪讜讜转 讜砖讘讗讜转讛 砖注讛 拽专讗 注诇讬讜 讗讘讬讜 诪专谉 专讘讬谞讜 讘讬转 讛诇讜讬 讝爪讜拽"诇 讗转 讛驻住讜拽 讘诪砖诇讬 (讟"讜) 讘谉 讞讻诐 讬砖诪讞 讗讘.
73 讜讗诪专 诪讜"专 谞"讬 砖讬砖 诇注讬讬谉 讘讚讬谉 砖讘讜注讛 诇讘讟诇 讗转 讛诪爪讜讛 讘讻讜诇诇 讛讗诐 讞诇讛 诇讻诇 讚讬谞讬 讛砖讘讜注讜转 - 讻诇讜诪专 讘讬谉 讘谞讜讙注 诇讗讬住讜专 诇讗 转砖讘注讜 讘砖诪讬 诇砖拽专 讜讘讬谉 讘谞讜讙注 诇讞诇讜转 讗讬住讜专 讘诇 讬讞诇 讗讜"讚 砖讞诇讛 讘谞讜讙注 诇讗讬住讜专 砖拽专 讘诇讘讚 讜诇讗 讘谞讜讙注 诇讘诇 讬讞诇. 讜讬转讻谉 诇讞诇拽 讘讬谉 砖谞讬 讛讗讬住讜专讬诐 注驻"诪 砖诪讘讜讗专 驻注诪讬诐 专讘讜转 讘专砖讬诪讜转 讛砖讬注讜专讬诐, 讜讚讜"拽.
74 注讬讬谉 讘讞讜"诪 住讬' 注"讙 住注讬祝 讛' 讜讘砖"讱 砖诐 讗讜转 讬"讗 讜讘拽爪讛"讞 砖诐 讗讜转 讙'.
75 注讬' 讘讞诇拽 讛注谞讬谞讬诐 讘注谞讬谉 谞讚专讬 讙讘讜讛 讗讜转 讘' 讜讘注谞讬谉 爪讚拽讛 讗讜转 讘'.
76 讜讻谉 转诪讛 讛讙专注"讗 讝爪讜拽"诇 讘讙诇讬讜谉 讛砖"住 注诇 讛讙诪' 讘谞讚专讬诐 (讙:) 讜讝"诇 诇讬讚讜专 诇注砖讜转 诪注砖讛 诇讗 诪砖讻讞转 诇讛 讜讻讜'.
77 注讬讬谉 诇注讬诇 讘砖讬注讜专讬诐 专驻"讙 讘讚讬谉 讙讘专讗 讜讞驻爪讗 讘砖讘讜注讜转 讜讘谞讚专讬诐 讜讙诐 讘注谞讬谉 谞讚专讬 讙讘讜讛 讗讜转 讙', 讻诪讜"讻 诇注讬诇 (讻:) 讚"讛 砖讬讟转 讛专诪讘"谉 讘讚讬谉 谞讚专 诇拽讬讬诐 讚讘专 诪爪讜讛 讜诇讛诇谉 (讻讚.) 讚"讛 诪诇讞诪讜转 讛' (住驻"讙) 讗讜转 讗' 讜讗祝 讘砖讬注讜专讬诐 (讻讛.) 讚"讛 转讜住' 讚"讛 讞讜诪专 讘谞讚专讬诐 讻讜' 讜讚"讛 专砖"讬 讚"讛 砖讗讬谉 讘讛谉 诪诪砖. 讜注讬讬谉 讘专砖"讬 (讛诪驻专砖) 谞讝讬专 (讚.) 讚"讛 讜讛专讬 诪讜砖讘注 讜讻讜' 砖住讜讘专 讻讘注讛"诪, 讜讻谉 讛诪讗讬专讬 专驻"讙 讚砖讘讜注讜转.
77 注讬讬谉 诇注讬诇 讘砖讬注讜专讬诐 (讻.) 讚"讛 砖讬讟转 讛专诪讘"诐 讘讛转驻住讛 讗讜转 讙'.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1992鈥�96), 讘讗讚讬讘讜转 住驻专讬讗, 讘专讬砖讬讜谉 CC BY-NC.

